
MJESTO UVODA 


Duhovne igre, kakve sadrži ovaj svezak »Male scene«, 
uklapaju se u sredstva vjerskog odgoja onih, koji ih izvo: 
de, i onih, koji ih gledaju, i postaju po tome pomoćni dio 
bogoslužja i crkvenih obreda. 


To su, uostalom, i bile davne liturgijske igre, misteriji, 
mirakuli, moraliteti i ostali srodni rodovi, u Hrvatskoj 
zvani većinom »skazanja«, iz kojih se tokom vjekova raz- 
vilo kazalište današnjeg svijeta. 


Zato su se ta duhovna »predstavljanja« i izvodila naj- 
prije u svetištima, pa je razumljivo da se i danas običaj 
njihova prikazivanja u crkvama sve češće javlja i sve 


umjesnije nalazi svoju prisutnost u njima. 


Posebnost tog njihovog izvođenja nameće se jedino u 
tehničkom pogledu, koji me računa s opremom kazališne 
pozornice (i naši izgrokazi ovdje uvijek npr. počinju i zavr- 
šavaju dolaskom i odlaskom glumaca, ne žaleći što nemaju 
zastora), u svakom drugom obziru pravila uvježbavanja i 
izvođenja ostaju ista kao i u svakoj kazališnoj produkciji, 
samo što još više obavezuju na pažljivo i ozbiljno Dripre- 
manje i nastup, jer je njihova svrha uzvišenija od običnih 
teatarskih interesa. 


U njima je, razumljivo, glavna poruka i pouka crpljena 
iz Evanđelja, kršćanske tradicije i života i rada zaslužnih 
Božjih slugu. 

Ti su sadržaji vječni i ne podliježu umjetničkim ukusi- 
Ma i strujanjima svijeta; zato se njihovi novi autori vra 
ćaju uvijek istim temama, prilagođujući samo vanjsko 
njihovo ruho svojoj suvremenosti, pa ih i ne mare svoja- 
tati kao svoju građu, koju su naslijedili i koju će zacijelo 
i drugi nakon njih dalje izgrađivati. 


Promijeniti se u njihovoj suštini neće preko pola mile- 
nija stara poruka Marka Marulića da je rad i ljubav za 
brata čovjeka najdraža Bogu i još stariji amanet osnivača 
benediktinaca i u mnogočem i naše kulture da najpreča 
težnja čovjeka, uz rad i molitvu, mora biti mir, potrebniji 
danas svijetu nego ikada. 


Te poruke žele podržavati i širiti i ovi skromni igrokazi, 
pa nitko dobronamjeran neće, treba se nadati, osporiti 
korisnost njihova izlaska u svijet, ne želeći im uspjeha 
u postizavanju svrhe, kojoj su namijenjeni. 


SVETAC I SVIRAČ 


Malo skazanje po »Historiji svetoga Panucija« 
Marka Marulića i po njenoj obradi Milana Pavelića 
i dra Velimira Deželića mlađega 


LICA: 


SVETAC PUSTINJAK 
SVIRAČ | i 
MOMČIĆ 


Događa se na nekoj cesti. 


UZ GLUMU »SVETAC I SVIRAČ«: <: 


Marko Marulić (1450—1524), najslavnije ime naše 


.stare književnosti (koga netočno nazivamo »ocem hrvatske 


knjige«, kao da ju je pnvi započeo, dok je on stvamo,; po 
vlastitom priznanju, podigao na vrhunski stupanj pjesniš- 
tva, čak evropske razine, prethodna nastojanja davnih 
prvih hrvatskih »začinjavaca«, to jest pjesnik4), posvetio 
je čitavo svoje pjesničko djelo vjerskom i rodaka. uZ- 
dizanju svog naroda. 


U tu svrhu preveo je s talijanskog jezika duhovnu: igru 


svog suvremenika imenom  Maffeo  (Feo) Belcari: »La 


rappresentazione di s. Panuzio guando preg6 Iddio: che 
gli revelasse a quale uomo santo egli fosse simile sopra 
la terra«, što je Marulić vjerno »pohnvatio« u svom naslo- 
vu »Prikazanje historije svetoga Panucija, kako moli Boga 
da mu očituje, komu biše takmen na zemlji«. 

Marulić je vjerno preveo i čitav tekst originala, ali bez 
osobite pjesničke ljepote, do koje mu vjerojatno mije mi 
bilo stalo (budući da je očito mislio samo na praktičnu 
svrhu vjerske pouke teksta) a kojom se predložak u:znat- 
noj mjeri odlikuje. 

Zato se taj Marulićev rad me cijeni osobito i može. se 
uglavnom čitati samo u izdanju Marulićevih djela JAZU, 
Stari pisci hmvatski, knjiga pnva, Zagreb 1869. 

Ne znamo da li se taj »Panucije« u svoje doba ikada 


prikazivao: ako jest, bit će to bilo u usku korugl kakve 


redovničke zajednice i njenih štovatelja. 

Ali u okviru proslave 400.godišnjice Marulićeve smrti 
oživjelo je »Pnikazanje zgode iz života svetoga Pafnucija« 
na. pozornici u Zagrebu na Blagovijest, 25. ožujka 1925, 
zaslugom i tmudom dra Velimira Deželića sina, pjesnika i 
u ovom slučaju redatelja, te poznatog i vrsnog pjesnika i 

poc Milana Pavelića i skladatelja dra Božidara 

role. 

.Mi danas ne možemo znati kako je stvarno izgledala ta, 
čini se, dosta slobodna i uspjela obnovaprerada Marulićeva 
»Panucija«, premda je o njoj opšimo pisao kritičar. dr. 
Ljubomir Maraković, jer ne raspolažemo u potpunosti ni 
tekstom ni glazbom iz g. 1925, ali nam se u Marakovićevoj 
raspravi učinila najvažnijom konstatacija da se tu »nije 


Tradilo o vjemom reproduciranju časne starine... nego o 


njenu stapanju sa sadašnjošću«, što Maraković smatra 
jedinim ispravnim putem takvih obnova, s potpunim 
pravom. 

Na tom principu i tragom pokušaja iz g. 1925. nastala 
je i ova ovdje verzija »Pafnucija«, kojoj kao inicijatora 
ostavljamo samo Marulića, bez obzira na njegova pret- 
hodnika ni sljedbenike, jer je očito da je upravo on os- 
jetio i htio popularizirati pravu i neprolaznu pouku ove 
legende da je nastojanje oko duhovnog i svakog drugog 
napretka čovjeka milije Bogu od, da tako kažemo, sebične 
molitve osamljena pustinjaka. 

U tom smislu smatramo da ova mala duhovna igra mo- 
že imati odjeka baš danas, u ozbiljnoj izvedbi, pred olta- 
rom u crkvi prije svega. 

Ona ne predstavlja nikakvih osobitih teškoća, pogotovo 
me tehničkih: kulisa ne treba, kostime će svatko lako 
složiti po starinskim gravirama. (Razumije se da će Sve 
tac biti u dugoj trošnoj smeđoj halji s konopcem o poja- 
su, a da će Svirač naći sebi nošnju na starim i novim 
crtežima »kerempuhovskih« muzikaša.) 

Glumci, naravno, moraju biti dobro izabrani i već vješti 
pozomici, osobito Svirač, koji ima mnogo različitih, pa i 
oprečnih, izraza i stanja; mora ih sve temeljito prostudi- 
rati, uskladiti i dovesti do izražaja, čuvajući se osobito 
upadanja u krajnosti u »zahvalnim« momentima Svirčeve 
»profanosti« pa i »simpatičnog« humora, koji mora uvi- 
jek ostati u strogo kontroliranim granicama. Posebno mu 
je važno i osjetljivo mjesto kad, bez ikakve afektacije, is- 
kreno odbija da bi pničao o svojim dobrim djelima. 

Njegova pjesma nek bude recitacija u narodnom stilu, 
a nikakvo »pjevanje«; plesni pokreti neka su vrlo dis- 
kretni, jedva naznačeni. 

Svetac mora biti iskreno produhovljen, bez patosa i 
»nadljudskih« poza. 

Momčić (u stvari glas i glasnik Gospodnji) nek bude 
što više pravo dijete, srdačno i simpatično, i neka također 
govori što prirodnije. 

Govoru i izgovoru itreba, kao uostalom u svakoj pred- 
stavi, posvetiti temeljitu i znalačku pažnju, čemu će na- 
oko smetati, a u stvari pomoći, i građa stihova, koji ne 
Imame ma »pjevuckanje«. 

Konačno, me zaboravimo da ovakve »intimne«, »ko- 
morne« itd. glume s malo lica ne zavaravaju gledaoce 
»spektakulamošću« velikih predstava mi vrevom osoba, 
pa to wiše uspjeha ubiru (ili jane bn izazovu) stup- 
njem ozbiljnosti i dorađenosti glumačkog i redateljskog 

PUSTINJAK: (dođe podštapajući se odsječenom gra- 
nom, zaustavi se umorno i pomoli se) 
Gospode Bože moj, prije mnogo ljeta 
odbih se od ljudi i od grešnog svijeta, 

u pustinji od tad samotno boravim, 
pokorom se trapim, molitvom Te slavim. 
Kor'jenje mi hrana, hladna voda piće, 
ležaj kamen tvrdi, a cijelo mi biće 

samo jedno žudi, jedan cilj me vodi, 

da mi duša i tijelo, tebi, Bože, ugodi, 

da moj život isposnički naknadu ponudi 
za razbludni i bezbožni život mnogih ljudi, 
pa da, ganut mojim vapajima, 

meni raj otvoriš, a oprostiš njima... 
Sretan sam u službi Tebi, Oče svemogući, 
al' me jedna sumnja progoni i muči: 
jesam li ja jedini tako vjeran sluga 

Tebi ili imam negdje sličnog druga, 

kog pravednost tvoja kao mene cijeni, 

u molitvi i žrtvama tko je ravan meni, 
pa je jednako k6 ja tebi drag i mio... 
Da mi, Bože, odgovoriš, dugo sam molio, 
a u snu mi prošle noći neki momščić reče: 
»Ustaj, siđi na drum gradski: tko se tu zateče, 
taj je ravan tebi u Božjim očima!« 
Trgoh se, pohrlih amo, čekam već satima, 
ali nitko ne dolazi... Je li ono bio 

tvoj odgovor, Bože, il' sam lažno snio? 
(Sjedne klonulo i zamisli se.) 

SVIRAČ: (dolazi i pozdravi srđačno) Živ mi bio, Pu- 
stinjače! Zar si sustao? 


PUSTINJAK: (začuđeno) Kako znaš da sam pustinjak, 
namjerniče? 


SVIRAČ: Pa vidim po tvom izgledu, a i ljudi mnogo 
pričaju da gore u planini živi pustinjak, svet čov- 
jek! To si sigurno ti! Eh, blago tebi, ti si svoje 
mjesto u raju već uhvatio, a nama kojekakvima što 
Bog i sreća dadu, kako se ono kaže! 


PUSTINJAK: (kome Svirač očito ne ulijeva povjerenje, 
upita oprezno) A tko si ti, prijatelju? 
SVIRAČ: Ja sam ti običan svirač, evo vidiš (pokazuje 
tamburu, koja mu visi o ramenu), a prije sam bio 
. bolje da ti i ne govorim, što sam bio, kad si ti 
svet čovjek! To je bilo i prošlo! 


PUSTINJAK: (očita razočarano) Svirač si, veliš? 


SVIRAČ: Tako je, svirač u onoj birtiji, tamo na kraju 
grada.. 


PUSTINJAK: (sve više se zgraža) U birtiji, veliš? Pa što 
radiš tamo? 


SVIRAČ: Sviram i pjevam, što bih drugo! Zabavljam 
ljude, i nema toga, koga ne razveselim, da je i tužan 
kao pogrebna povorka! A ljudima treba radosti, 
onda su bolji, vjeruj mi!... Evo čuj jednu moju 
pjesmicu, pa prosudi sam! (Skine tamburu, pa je 
ugađa.) 


PUSTINJAK: (za sebe) Svirač! ...U birtiji! Pa nisi mi, 
Bože, valjda njega poslao da bude meni ravan?! 


SVIRAČ: Slušaj! (Zapjeva, prateći se na tamburi.) 
Nije blago ni srebro ni zlato, 
već je blago srce umiljato! 
Loše volje nitko nikad biti ne smije, 
zato radi marljivo, al' uz smijeh i pjesme, 

«nikom zla ne želi, svakom «prijatelj.ti budi, 
što ne trebaš, za tim i ne žudi, 

znaj se trudit, al' se i veseliti, 

zapjevati, u kolu skočiti, 

pa ćeš, vjeruj, uvijek sretan biti! 


(Pri kraju pjesme on malo i zaigra, a' kad završi 
pjesmu i ples, okrene se nasmijano Pustinjaku pa 
upita) 
“No, što kažeš, vrijedi li što ta pjesma? 


PUSTINJAK: Pa nije najgora... ako je Bog zadovo- 
ljan njom...“ 


SVIRAČ: (smiješeći se) Ja mislim da će biti, ako ju je 
poslušao... Znaš, Pustinjače, ja ti nisam ni učen 
ni svet kao ti, ali nekako osjećam da nas Bog gleda 
odozgo kao dobar otac i najviše mu je stalo da bi- 
smo se među sobom vladali kao njegova djeca, do- 
stojna takva oca... (Smrkne se najednom) Ali: sve 
ti je zlo u tome, što mi ne mislimo uvijek na to, pa 
Zzastranimo, i onda (prekine se) bolje da o tome ne 
govorimo... (Obori začas glavu, pa nastavi sasvim 
drugačije, teško) Ti si svet čovjek, pa ti moram reći, 
što nikome ne govorim... Ja sam ti, Pustinjače, bio 
razbojnik! 


PUSTINJAK: (protrne sav) Razbojnik?! 


SVIRAČ: Jest, razbojnik .. Sada obilazim sela i gra 
dove, pjevajući i svirajući kako znam i umijem, i 
hranim 'se onim, što mi ljudi dadu... Ali negda sam 
robio i pljačkao kao pravi pravcati. razbojnik i zlo- 
činac! Sada znaš kakav sam! (Okrene se malo u 
stranu od stida.) 


PUSTINJAK: (sasvim zbunjen, diže oči k nebu) Go- 
spode Bože, ako si mi Ti poslao svirača i skakača, 
ja bih ga nekako i. Prihvatio, ali da mi šalješ raz- 
bojnika i zločinca da se s njime mjerim, to ne mo- 
gu. prihvatiti ni shvatiti! Sel je da odem! (Krene 
kao da će otići. 

Neki momčić vedra i nasmijana lica nastupi, stane 
u sredinu i progovori srdačno, ali nekako zapovjed- 
nije no što bismo od njega očekivali.) 


MOMČIĆ: Stani, Pustinjače! Moraš ovdje shvatit, 
što ti Gospod poručuje, nemoj se inatit! 
Poslušaj me! 


PUSTINJAK: (okrene se napola k njemu) Zašto da te 
slušam? Tko si ti? (Okrene se sasvim k njemu i za- 
panji se.) Tebe sam ja noćas vidio u snu! (Momčić 
kimne.) Zar si ti anđeo, poslanik Gospodnji? 


MOMČIĆ: (uvijek nasmijano, ali odlučno) 
Ne ispituj, slušaj! Svirče, što si lice skrio? 
Pričaj, kad si razbojnik ti bio, 
što bje s onom djevojkom, koju ste oteli! 
Ne skanjuj se, nego zbori! Bog to želi! 


SVIRAČ: (kao silom pod djelovanjem neke čudesne 
moći) 
Jedne mračne noći razbojnička družina, kojoj sam 
i ja tada pripadao, napala je i poharala neko nase- 
lje... Stanovnici su se razbježali po mraku, ali jed- 
nu smo djevojku uhvatili i odvukli sa sobom u našu 
šumu... Bila je mlada i lijepa, gušila se u suzama 
i zaklinjala nas da je pustimo... No moji drugovi 
nisu manili za to, htjeli su svakako da ona pripadne 
jednome od njih, samo se nisu mogli složiti kome... 


MOMČIĆ: Ti si onda predložio da je preko noći sveže- 
te o stablo, a ujutro ćete odlučiti, što ćete s njom... 


SVIRAČ: Jest, to su ostali razbojnici prihvatili i kad 
su, pijani od otetog vina, pozaspali, ja sam djevojku 
odvezao i pobjegao s njom u noć do nekog samosta- 
na, gdje sam je predao redovnicama. Kod njih je i 
ostala. (Nekako skromno) Eto, to je sve! 

MOMČIĆ: A što je ono bilo s onim ratnim robljem, 
koje su neprijateljski vojnici okovane vodili na pa- 
zar da ih prodaju? 


SVIRAČ: Bilo ih je priličan broj, muževi, žene, dje- 
ca... Kukali su i naricali zvekećući lancima, okru- 
ženi brojnim stražarima, koji su ih nemilo tukli... 


MOMČIĆ: Ti si naišao, bio si sam... 


SVIRAČ: Ali imao sam dobru sablju. Trgnuo sam je i 
skočio među njih kao kobac među vrapce... Straža- 
ri su loše prošli, ukoliko nisu na vrijeme uhvatili 
maglu... 


MOMČIC: A ti si »zaradio« lijepe rane u toj gužvi... 


SVIRAČ: Nije to bilo ništa osobito. Rane ko rane, 
zarasle su, a svi zarobljenici umakli su sretno preko 
granice u svoju zemlju... 


MOMČIĆ: A ona dužnikova žena? 


SVIRAČ: (kome je sve više neugodno, hoće da se izvi- 
če) Ničega se više ne sjećam... 


MOMČIĆ: Ne laži zbog skromnosti... Ja ću te podsje- 
titi... Namjerio si se negdje na ženu, koja je jedno 
dijete nosila na grudima, a drugo je vukla za so- 
bom... Gorko plačući, trčala je prema rijeci, je li? 


SVIRAČ: Jest, bila je očajna, htjela je skočiti u rijeku 
zajedno s djecom jer su joj gazde muža bacili u 
tamnicu zbog dugova... 

MOMČIĆ: A što si ti onda? 

SVIRAČ: Pa uhvatio sam je i zadržao da ne skoči, 
nisam, valjda, mogao pustiti da skonča sebe i ne- 
vinu djecu, zar bi to ti dopustio? 


MOMČIĆ: A onda si sutradan pošao i platio dug ne- 
sretnog oca, da se vrati svojim dragima... 

SVIRAČ: To mi nije bilo teško: imao sam punu tor- 
bu zlata, kao svaki razbojnik i pljačkaš... 


MOMČIĆ: Onda si zamrzio razbojnički život i otišao 
si od svoje družine... 


SVIRAČ: Sve je to davno bilo, što je trebalo o tome 
sad pričati?! 


PUSTINJAK: Trebalo je, dragi prijatelju, meni je tre- 
balo, jer te Bog poslao na moj put da slušajući tvo- 
ja dobra djela naučim, što još nisam znao: da se u 
svakom čovjeku mogu kriti vrline i kreposti, koje 
mi ljudi kratka vida i još kraće pameti i ne slutimo. 


MOMČIĆ: Zato nikad svijet ne slušaj, kakav je tobože 
ovaj ili onaj: Bog sam znati može 
tajnu misao i ćud svačije nutrine, 
Bog sam čita i sudi dobro i opačine 
u dušama ljudskim, Bogu je najdraže 
kada čovjek čovjeku pomaže. 
Stoga htjede tebi, Pustinjače, 
pokazat, koliko dobra djela znače, 
više no molitve tvoje lete nebesima! 
To vas dvojica odsada tumačite svima, 
a svi Bogu zahvalimo na očinskim savjetima! 
(Okrenu se licem oltaru i poklone se duboko, a on- 
da se obrate gledaocima, naklone lagano glavu na 
pozdrav, pa odu.) 


KRAJ 

DRVO SPASA 


Sjećanje na prvi Veliki petak 














LICA: 


NIKODEM, učitelj zakona 
AHASVER, trgovac jeruzalemski 
ŠIMUN, seljak iz Cirene 


AMOS, dječak s jezera genezaretskog 


Događa se negdje u najbližoj okolici Jeruzalema na dan 
raspeća Isusa Nazarenca. 


UZ »DRVO SPASA« 


Događaji oko muke, smrti i uskrsnuća Kristova oduvi- 
jek se rado opisuju, a naročito predstavljaju, preko nji- 
hovih svjedoka i sudionika, koji prenose i tumače pouke 
Učiteljeve, a da se Njegova medostižna ličnost ne izlaže 
uzaludnim pokušajima smrtnika da je dostojno dočaraju. 

I ova uskrsna gluma temelji se na omiljeloj staroj krš- 
ćanskoj legendi o stablu prvog grijeha iz Edena, iz kojeg 
je niklo drvo spasenja za križ Kristov. 

Ovamo je prenesena iz jednog glagoljskog apokrifa (»apo- 
krifi« su »parabiblijski« stari kršćanski spisi, nepriznati 
kao Objava) iz početka XIV. stoljeća, uvršteni ma 159. 
stranu knjige »Hrvatska književnost srednjega vijeka« (to 
je prva knjiga serije »Pet stoljeća hrvatske književnosti«, 
Zagreb 1969) te iz jednog francuskog »skazanja« XV. 
stoljeća. : ha boja tsi 

Legenda i tradicija o »vječnom Židu« Ahasveru nastala 
je, čini se, negdje između XI. i XIII. stoljeća (neki misle 
da se odnosila na sluge svećeničke Malha i onog anonim- 
nog iz Ivanova Evanđelja, XVIII, 11 i 22) i ubrzo je pro- 
širena i često obrađivana po čitavom svijetu do danas. 

Učeni Nikodem, potajni učenik Isusov, historijsko je 
lice koga spominje Ivanovo Evanđelje (III, 1, XIX, 40) 
kao i Šimun iz Cirene (Matej XXVII, 32, Marko, XV, 21, 
Luka XXIII, 26), a zapravo i Amos, dječak iz čuda sa pet 
hljebova (Ivan VI, 9) kome sveto pismo nije sačuvalo ime- 
na, ali su mu u kršćanskoj davnini čak podizali crkve. 

Uvježbavanje ove glume me iziskuje posebnih uputa: 
kulise nisu potrebne (dovoljne su zavjese i zelenilo), pa 
se može izvoditi i u crkvi pred oltarom i drugdje; nošnje 
su biblijske i za njih uzorke mije zaista teško naći, samo 
ih treba znati izabrati i ukusno složiti, osobito po bojama. 

Od rekvizita treba pažljivo izraditi samo križ za kraj 
igrokaza, i to tako da se križ načini kao kutija od dašči- 
ca, kojoj se prednja strana prekrije tankim platnom la- 
gano obojenim poput drva, pod kojim je crven celofan, 
a u »kutiji« žarulja s baterijom, kojoj je prekidač na 
stražnjoj vanjskoj strani, pa će glumac u pravom času, 
kad podigne kmiž, pritisnuti dugme, i kniž će zasjati cr- 
venim svjetlom. 

Likove mije nužno posebno tumačiti. Samo je po sebi 
jasno da će Nikodem biti više »imtelektualac«, Šimun je- 
dar seljak, a Amos običan vedar i osjećajan dječak. 

Jedino za Ahasvera valja upozoriti nek ne djeluje kao 
nekakvo strašilo, ubojica i oličenje mržnje i pohlepe, već 
više kao čovjek koga već muči grižnja savjesti, koju neće 
priznati, ali ona ga izjeda i tjera na provale bijesa. 

Sve u svemu, on je žrtva prokletstva novca i nezasitne 
gramzivosti za njim, što truju i unesrećuju i današnje 
ljude, pa ga moramo predstaviti kao potresnu opomenu 
protiv toga i našem svijetu. 

NIKODEM: (dolazi nemirnim koracima, gleda u dalji- 
nu i obazire se zabrinuto) Sunce je već prevalilo ve- 
lik dio svog puta, a ja još ne znam, što se događa 
u Jeruzalemu... Prijatelj Josip, koji mi je ovdje za- 
kazao sastanak, ne dolazi... To ne sluti na dobro... 
Znam da je Učitelj u smrtnoj opasnosti, bojim se da 
ga samo Bog može spasiti... 

(Podigne oči i ruke prema nebu) 

O Ti, koji jedini sve vidiš i sve možeš, 

priteci u pomoć poslaniku svome... 

Jer zemlja se izopačila, nestade ljudi pobožnih, 
vjernosti, pravde i ljubavi nema više na svijetu! 
Svatko zlo snuje bližnjemu svojemu, 

govori usnama lažljivim i srcem dvoličnim, 

klevete smišlja da upropasti one, koji istini služe! 
A Učitelj propovijeda ljubav i pravdu Tvoju! 

Ne daj da mrak uguši svjetlo, što on donosi! 


AHASVER: (dolazi i on užurbano, ali kao da ga netko 
goni, pa se obraduje i stane, ugledavši Nikođema, i 
oslovi ga pretjerano slatko kad se Nikođem, čuvši 
njegov glas, lecnuo) Časni Nikodeme, oprosti što sam 
te uznemirio u tvom razmatranju i pobožnoj pripre- 
mi za sveti blagdan Vazma... Htio sam ti samo iz- 
Taziti svoje poštovanje, kad sam imao sreću da te 
slučajno sretnem... Usuđujem se vjerovati da znaš 
tko je tvoj ponizni štovatelj... 

NIKODEM: (prilično hladno) Kako ne bih znao: ti si 
Ahasver, najbogatiji novčar i trgovac u ulici, što 
vodi na Golgotu, imaš tamo najljepši dućan... 


AHASVER: (i dalje ljigavo) Nisam najbogatiji, dični 
Nikodeme, nisam, to samo zavidnici pričaju da mi 
naškode, skroman sam ja trgovčić... A dućan mi 
jest u ulici za Golgotu, ali htio sam ga preseliti, 
šteta što već nisam... Ne volim više tu ulicu, svašta 
se u njoj događa... Zato sam malo prije zaključao 
trgovinu i otišao... (Podmuklo) A zar si i ti pobjegao 
danas iz Jeruzalema? 


NIKODEM: (neugodno iznenađen) Što znači to, da li 
sam »i ja« pobjegao? Tko se još uklonio? Da nisi ti, 
možda? 


AHASVER: O ne, zašto bih ja bježao? Rekoh to samo 
zato što je danas u Jeruzalemu velika strka i metež, 
pa se iz grada miču mnogi, što ne vole gužvu... 


NIKODEM: (uzbuđeno) Kakva je to gužva? Zbog čega? 


AHASVER: Pa zato što je uhapšen i osuđen onaj to- 
božnji prorok iz Nazareta. 


NIKODEM: (sad već vrisne) Osuđen je? Na kakvu kaz- 
nu? 


AHASVER: Na smrtnu, razumije se, manje se nije ni 
moglo očekivati. Raspet će ga ma križ na Golgoti 
kao bogohulnika i bunitelja naroda. Tako je upra- 
vitelj Pilat jutros rano presudio! 


NIKODEM: (do dna duše potresen) Nazarenac da bu- 
de razapet? To nije moguće! 


AHASVER: Oprosti, časni Nikodeme, ali ti se tome 
ne bi trebao čuditi! Predstavnik rimskih okupatora 
naše zemlje samo je potvrdio smrtnu osudu Naza- 
renca, koju je veliko vijeće naših svećenika i učitelja 
zakona odavno donijelo! Zna se da si i ti bio na sjed- 

nici vijeća, kad je ta osuda pala, i da si čak osuđe- 
noga branio jer si mu, šapću zlobnici, potajni učenik! 


NIKODEM: (osjetivši se ugrožen, poviče) Nisam ja 
Njemu bio nikakav učenik niti sam Ga u vijeću bra- 
nio! Protivio sam se samo tome da se nevin čovjek 
osudi, a da ga prije nitko ne sasluša i ne dozna, što 
čini, jer to nije po našem zakonu! 


AHASVER: (počinje se i on uzbuđivati) A je li po na 
šem zakonu sve ono, što je Nazarenac javno ra- 
dio? Godinama je grdio i vrijeđao naše najbolje lju- 
de, učene i ugledne vođe našega naroda, a neuku je 
rulju zaluđivao da će joj osnovati neko novo kra- 
ljevstvo, u kojemu ćemo svi biti jednaki, ugledni i 
bogati, svakome će, ne znam otkud, teći med i mli- 
jeko! A meni će se, valjda, uzeti ono, što sam krva- 
vo stekao, i dat će se fukari! 


NIKODEM: (plane do kraja) To su laži i klevete nje 
govih neprijatelja! On o tome nije narodu rekao ni 
riječi! Govorio je jedino o kraljevstvu nebeskom, 
Božjem, koje nije od ovoga svijeta, nego ga možemo 
i moramo izgraditi u našim dušama, ako ih sve po- 
vežemo u ljubavi prema svakome čovjeku i u odano- 
sti Bogu! U tome ćemo naći pravu sreću, koju nam 
ništa drugo ne može dati, i vječno blaženstvo na ono- 
me svijetu! 


AHASVER: Sve su to sanjarije i magle, koje mene 
neće odvratiti od nastojanja da sebi ovdje, na ovo- 
me svijetu, ostvarim svoje potrebe i namjere, pa da 
uživam, što posjedujem i što jesam više od drugih! 
Tebi je taj »prorok« smutio pamet kad si hodao k 
njemu na razgovore, i to noću, da te nitko ne opazi 
jer ti ipak nije bilo drago da dođeš na zao glas zbog 
šurovanja s Njime! Vidiš, i to se zna! 


NIKODEM: Pa neka se zna! Jest, išao sam k Njemu i 
slušao sam Ga dugo i sad znam da nitko nikada ni- 


25 




















je tako govorio kao On. Tako može govoriti samo 
netko, koga je Bog poslao da nas preporodi i, da ti 
jasnije kažem, da nas tek učini ljudima, a po tom 
i dionicima života vječnoga, jer ovi, koji hoće da 
uklone Učitelja zato da Njegov čisti lik ne otkrije 
svojim svjetlom njihovu rugobu, ti još nisu dostojni 
da se zovu ljudi, a kamoli djeca Božja, kao ni ti, 
Ahasvere, kad o Njemu tako misliš i govoriš! Zato 
ja vjerujem u Njega i ljubit ću ga uvijek, ma što 
me zbog toga snašlo! 


AHASVER: (krajnje žučno) A ja Ga mrzim, jer i ja 
sam Ga upoznao izbliza i imao sam susret i razgo- 
vor s Njim, samo druge vrsti! Kao mnogi naši če- 
stiti trgovci, i ja sam u predvorju hrama imao svoj 
stol i mijenjao sam poklonicima svetišta novac, po- 
šteno i po svim propisima. A tvoj »Prorok« upao 
je jednog dana kao vihor u hram, pa ravno na mene: 
prevrnuo mi stol, a mene počeo mlatiti debelim uže- 
tom, vičući da sam razbojnik i ne znam što još... 
Jedva sam Mu se oteo i spasio živu glavu, a sav moj 
novac, golema hrpa zlata i srebra i silna vrijednost, 
nesta do posljednje pare... (Gotovo zaplače) Gubi- 
tak je to, koji neću nikada nadoknaditi ni prežaliti, 
teško meni! 


NIKODEM: (priča ga je malo udobrovoljila, pa se go- 
tovo nasmiješi) Nećeš reći da ti je On odnio novce? 


AHASVER: Nije, nego »pošteni« ljudi, što se nađoše 
u blizini, i sve začas razgrabiše... 

NIKODEM: Eto vidiš, takve ljude On hoće promije- 
niti, a ti se na Njega ljutiš! A zar je to malo nov- 
ca, pa bilo i šaka zlata, koji si izgubio, zaista naj- 
vrednije u životu, dragi Ahasvere? 


AHASVER: Za mene jest, najvrednije i najdraže, ili, 
ako hoćeš, jedino vrijedno i drago, jer mi novac 
pruža sve, što želim, čini me gospodarom svijeta! 

Zato za svoje zlato živim i volim ga više nego sebe 
samoga! 


NIKODEM: (žalosno) Jest, Učitelj je pravo rekao: 
»Gdje je blago vaše, tamo je i srce vaše! Zato sti- 
čite blago, koje ne možete izgubiti niti vam ga tat 
može oteti!« 


AHASVER: Ne znam ja za to, znam samo ono, što 
imam, a On mi hoće oteti! Zato ga mrzim, mrzim ga, 
od danas još više, znam dobro zašto, i mrzit ću ga, 
ma što me u životu snašlo, kako ti kažeš, mrzit ću 
ga dok budem disao i dok se budem mogao kretati 
kud bilo! Uzrujao si me, moram dalje, moram dalje! 
(Odjuri bijesno.) 


NIKODEM: (gleda za njim) Čudan čovjek! ... Zašto i 
kamo tako juri? Imam osjećaj da se njegova silna 
mržnja na Učitelja nije rodila iz gubitka novca u 
hramu... Tu kao da se nešto drugo krije... (Gleda 
opet u daljinu) A mog Josipa još nema! Ne smijem, 
ipak, otići odavde da se ne bismo mimoišli i izgu- 
bili vezu... (Hoda nestrpljivo). 


AMOS: (lijep i pametan dječak, dođe s torbicom o ra- 
menu, pride s poštovanjem Nikodemu i pozdravi ga) 
Mir Gospodnji s tobom, gospodine! Smijem li te 
nešto upitati u ime Božje? 


NIKODEM: Slobodno, dragi dječače! Samo reci, tko si 
i što želiš! 


AMOS: Zovem se Amos i živio sam sve do nedavno 
sa svojim roditeljima u Betsaidi, tamo kraj Gene- 
. zaretskog jezera... Moj djed Abner bio je pobožan 
i plemenit, jako me volio i vodio me svakamo sa so- 
bom, osobito kad je negdje u mašoj okolici propovi- 
jedao Isus iz Nazareta, za koga si i ti sigurno čuo 
i zacijelo ga štuješ, kad izgledaš tako dobar čovjek. 

NIKODEM: Svakako, štujem ga i ljubim svom du- 
šom, Amose!... A ti si, dakle, Isusa vidio i čuo iz- 
bliza? 


AMOS: Kao sada tebe, jednog dana, kad smo djed i ja 
pošli za Njim u pustinju s mnoštvom ljudi, da Ga 
slušamo... Kad je pala noć, Učitelj primijeti da za 
sav taj narod oko Njega nema nikakve hrane... ja 
sam u svojoj košarici imao pet ječmenih hljebova 
i dvije ribe... 

NIKODEM: (upada mu u riječ) ...koje je brižna maj- 
čica spremila za put djedu i tebi, je li? 


AMOS: Jest!... Sam od sebe podigao sam košaricu 
uvis da je Učitelj vidi, a On mi se nasmiješi, do- 
mahne mi rukom da priđem i upita me onim svo- 
jim divnim glasom, kakav nitko na svijetu nema: 
»Hoćeš li mi dati svoju hranu, da ti i ja nahranimo 
njom našu gladnu braću?« Dršćući od sreće, ja Mu 
odvratih: »Ja bih Tebi sve dao, Učitelju, što god 
bih imao, ali ovo je tako malo!« A On će: »Što se 
u Božje ime daje, sve postaje mnogo, vidjet ćeš!« 
Pa počne vaditi iz moje košarice hljepčiće i ribe 
i što ih je više vadio, sve više ih je bilo... 


NIKODEM.: (uleti mu opet u riječ) ...dok se sve ono 
mnoštvo nije nasitilo, a još je i mnogo ulomaka 
hrane preteklo. Čuo sam za to! Blago tebi, Amose, 
što si Učitelju poslužio! Svijet će te uvijek zbog 
toga spominjati! 


AMOS: A kad je sve to prošlo, u mojoj se košarici 
našao ovaj čitavi bijeli hljepčić, ljepši od majči- 
nih... (Izvađi iz torbice i pokaže ga Nikodemu.) Ni- 
sam ga htio pojesti, a on je sve do danas ostao 
svjež i mirisav... Sada je djed Abner umro u su- 
sjednom selu, kamo smo se preselili, pa sam poželio 
da o prvom Vazmu položim Učiteljev hljepčić na ol- 
tar u hramu, u djedovo i svoje ime, kao mali žrtve- 
ni dar za dug život našeg Učitelja... 

NIKODEM: Kad bi Bog dao da naš dragi Učitelj 
dugo poživi! 


AMOS: Zašto ne bi? Svete nam knjige pričaju da su 
naši praoci, proroci i patrijarsi, živjeli stoljećima. 
Zašto da nam Bog naših otaca ne poživi tako i naj- 
većeg svog poslanika? 


NIKODEM.: I ja bih želio, Amose, i mnogi naši ljudi... 
Ali ne svi, nažalost... 


AMOS: Smijem li te onda moliti da me uputiš kamo 
da idem i kako da svoje najdraže blago predam? 


NIKODEM: (uzdišući, potišten svojom zabrinutošću) 
Bit će to velika radost za mene, drago dijete... Za- 
jedno ćemo u hram, samo moramo još malo poče- 
kati jednog mog dobrog prijatelja... Ispričaj mi do- 
tle koju lijepu pričicu djeda Abnera, zacijelo ti ih 
je mnogo pripovijedao. 


AMOS: Vrlo mnogo, ali meni je najdraža pjesmica o 
drvu spasa... 


NIKODEM: (smiješeći se) T&4 sam i ja znao, ako je 
nisam zaboravio... 
(Počne recitirati) 
Kad je otac Adam, prognanik iz raja, 
osjetio, starac, da će umrijeti, 
Sina Seta pošalje da traži 
raj zemaljski. Anđelu stražaru 
na ulazu neka isporuči, 
što ga Adam ma samrti moli. 


NIKODEM: (prekine recitiranje) Je li tako glasila pje- 
smica tvog djeda? 


AMOS: Upravo tako! Po njoj Set ode, pronađe izgub- 
ljeni raj i obrati se anđelu s plamenim mačem na 
vratima Adamovim riječima: 

»Otac Adam gorkim je životom 
nastojao grijeh svoj okajati. 

Sad umiruć moli milost Tvoju 
za znak neki oproštenja Tvoga!« 


NIKODEM: Božja se dobrota nije oglušila posljednjem 
vapaju prvog čovjeka, pa anđeo pruži Adamovu si- 
nu zelenu grančicu govoreći: 


AMOS: »Posadi je nad Adama grobom, 
neka raste i jednog će dana 
cvijet spasenja na njoj procvast svijetu... .« 


NIKODEM: Divna je ta pjesmica i utješna! 


AMOS: Tko zna je li se Setova grančica zaista razvila 
u blagoslovljeno drvo i da li još uvijek negdje raste 
i čeka svoj čas... 


NIKODEM: Ti ni ja nećemo to saznati, dijete, ali 
lijepo je vjerovati u Božje obećanje... 


AMOS: I nadati se cvijetu na drvu spasenja... 


AHASVER: (vrati se, užurbano kao i prije, ali s nam- 
ještenim smiješkom, kao da nije bilo prošlog suko- 
ba, pa se odmah umiješa u razgovor) Čuh izdaleka 
da je ovdje riječ o nekom drvu spasa, pa se sjetih 
svog spasonosnog drva, koje sam tu zaboravio... 
(Uzme sa zemlje putni štap, s kojim je prije došao, 
pa ga je u živahnom rječkanju odložio i zaboravio) 
Tu je! Trebat će mi, ako odem malo dalje negoli 
sam kanio... (Htio je već otići, ali se na pola puta 
osvrne i nastavi) Bez obzira na vašu bajku o nekom 
čudesnom drvu, u koju ja, naravno, ne vjerujem, 
svako je drvo, odnosno stablo, korisna stvar. Ja 
sam trgovao i drvom, pa to znam. Jutros mi je, na 
primjer, došao neki seljak, vozeći puna kola drvlja 
od nekog golemog stabla, koje je, tko zna gdje, posje- 
kao, a možda i ukrao. Dobro sam mu platio i začas 
sam jedan dio te drvene građe skupo prodao. 

NIKODEM: Pa je opet nekoliko zlatnika čiste zarade 
kapnulo u tvoju duboku kesu. 


AHASVER: Nažalost ne previše, jer su kupci bili pred. 
stavnici vlasti, koji uvijek škrtare. No ostalo mi je u 
dućanu još mnogo malih komada toga drva, pa ću, 
ipak, doći na svoj račun, ne budi krivo tvom učite- 
lju, poštovani Nikodeme! Što ćeš, rekoh ti već da 
ja živim da zaradim! 


NIKODEM: Makar i ne sasvim pošteno! 


AHASVER: Oprosti: sve je pošteno stečeno, što nije 
ukradeno, tako naš zakon kaže. Ti bi to morao zna- 
ti kao učitelj zakona, he, he, he! 

(Ode cerekajući se.) 


AMOS: Tko je to, gospodine? 


NIKODEM: Bolje da ti i ne govorim, dijete moje, a 
sve njegove tajne i ne znam. Svakako, nije mi drag 
taj čovjek! 

AMOS: Ni meni, od prvog časa kad sam ga ugledao, 
ne znam zašto. 


ŠIMUN: (seljak iz Cirene dođe s protivne strane Ahas- 
verova odlaska) Jesi li ti vijećnik Nikodem, gospodi- 
ne? 


NIKODEM: Jesam, prijatelju, ako takvog tražiš. 


ŠIMUN: Ja sam običan seljak, Šimun iz Cirene, ali 
šalje me k tebi moj dobrotvor, a tvoj prijatelj, vi- 
jećnik kao i ti, Josip iz Arimateje, koga očekuješ. 
Htio bih razgovarati s tobom nasamo, zato sam tamo 


podalje čekao da se onaj neznanac ukloni. A ovaj 
dječak? 


NIKODEM: Pred njim možeš govoriti. Odrastao jei 
razuman. 

ŠIMUN: Josip ti poručuje da mora ostati u Jeruzale- 
mu, jer vašeg Učitelja, koji je od jutros i moj, već 
vode na Golgotu, da ga razapnu na križ. 


AMOS: (upadne zaprepašteno) Njega? Isusa iz Naza- 
reta? Zar je to Bog mogao dopustiti? 


NIKODEM: Jest, Amose, jer se sve to i dogodilo po 


Božjoj volji. Isus je došao na svijet za to da svo- . 


jom mučeničkom smrću .otvori vrata raja svima 
nama. Kad odrasteš, to ćeš razumjeti! 


AMOS: Ali sada me to strašno boli... Kako ću dalje 
živjeti bez Njega? 
(Podigne ruku i pokrije širokim rukavom lice, pa 
udari u plač i povuče se u stranu.) 


NIKODEM: Pa što sad Josip namjerava učiniti? 


ŠIMUN: Jedino što može: pokušava doći do Pilata da 
izmoli tijelo Učiteljevo, kad On premine, pa da ga 
večeras, kad se svjetina raziđe, dostojno sahranite. .. 


NIKODEM: Jest, Josip ima nov grob izdubljen u pe- 
ćini, nedaleko Golgote, u koji još nitko nije po- 
ložen... 


ŠIMUN: Josip ti još poručuje da se prije toga ne 
vraćaš u Jeruzalem, grad vrvi njuškalima i uhodama, 
koji vrebaju i love sve Učiteljeve učenike i pristaše. 
Gledaj tamo: čovjek, koji je maločas razgovarao s 
tobom, vraća se. Sad ga dobro vidim i mogu ti reći 
da je i on bio bezdušan neprijatelj Učiteljev, pa 
može i tebi naškoditi. Čuvaj se, a ja ću se s dječa- 
kom povući, dok ga se ne riješiš! 

(Obuhvati nježno rukom ramena Amosa, koji još 
uvijek jeca skrivena lica, i iziđe s njim.) 


NIKODEM: (za sebe) Učitelj, dakle, umire... Navije- 
stio je to više puta, ali ja sam se uvijek nadao da 
se to neće ispuniti ili da barem neće biti tako sko- 

ro i tako užasnom smrću. Sada je svršeno: Sin Bož- 
ji izdiše na sramotnom drvu križa, a mi, njegovi 
vjerni, kukavice i slabići, nismo ništa učinili za 
Njega... Ne, nije opravdanje za nas da je Provid- 
nost tako htjela: morali smo ga braniti, pa i umrije- 
ti s njime ako je trebalo... Ali mi smo se bojali, 
čuvali smo svoj položaj, imanje i kožu! Kako se 
sada sam sebi gadim!... 


AHASVER: (dođe oprezno) Napokon si sam, dični Ni- 
kodeme... Dopusti da te nešto zamolim, jer ti si 
jedini poštenjak, u koga mogu imati povjerenja... 
Moraš mi pomoći! 


NIKODEM: Ne okolišaj toliko, već govori, što ti treba! 


AHASVER: Ja moram otići iz Jeruzalema, ne pitaj me 
zašto, ali znaj da se neko vrijeme neću vratiti. Ne- 
mam nikoga svoga, a sve je moje blago, za koje sam 
se čitav život mučio, u okovanoj škrinji u mom 
dućanu... Tu su ključevi škrinje i čvrstih vrata 
dućana... Molim te, uzmi ih i prenesi sve, što imam, 
u svoj dom! Čuvaj mi moje jedino uzdanje dok se 
ne vratim, bogato ću ti se odužiti! (Pruža mu snop 
teških ključeva). Uzmi to, zaklinjem te! Spasi mi je- 
g smisao života mojega! (Padne na koljena preda 
nj. 

ŠIMUN: (uđe naglo s Amosom) Ne diraj ništa od tog 
čovjeka, Nikodeme, sve je njegovo prokleto! Jutros 
sam u Jeruzalemu upao u bujicu podivljale svjetine, 
koja je nasrtala na Učitelja, žedna njegove krvi, kad 
su Ga, kao janje na klanje, vukli na Golgotu da ga 
rTazapnu. Našao sam se najednom tik do Njega, kad 
je krvav, isprebijan, iscrpljen, teturao pod teškim 
križem, koji je morao nositi... Zastao je pred ne- 
kom bogatom kućom i pokušao se začas spustiti na 
njen prag, da uhvati daha. To je bio ulaz u dućan 
ovog čovjeka ovdje! On se oborio na mučenika pod 
križem kao zvijer i odgurnuo ga je šakama i noga 

ma, da se ne bi trenutak odmorio na njegovu pragu, 
psujući ga najpogrdnijim riječima... 
AHASVER: (u velikom strahu) Nisam želio da mi svo- 
jom krvlju i znojem isprlja prag, nisam bio dužan 
to dopustiti, mogao se nekamo drugamo nasloniti... 


ŠIMUN: Ne izmotavaj se i ne laži, Ahasvere!... Znaš 


vrlo dobro zašto si ga otjerao i koje ti je riječi pat- 


nik pod križem uputio... 


NIKODEM I AMOS: (Ahasveru) Koje su to riječi bile, 
Ahasvere, govori! 


AHASVER: Ne znam... Mrmljao je nešto slabim gla- 
som, nisam razabrao... 


ŠIMUN: Opet lažeš, ali ja ću reći, jer sam sve čuo i 
upamtio... Gledao te je bez mržnje bolnim očima i 
rekao, kao da žali tebe, a ne sebe: ...»Čovječe, čov- 
ječe, Bogu svom me daš da se zaustavi na putu u 
smrt! Ni ti se nikad više nećeš zaustaviti na svom 
putu, ali nećeš umrijeti, dok se opet ne sretnemo.« 
...Na to si ti skočio kao uboden i pobjegao si, a 
mene su vojnici natjerali da Učitelju ponesem njegov 
teret... Tada sam vidio da je križ istesan od onog 
drva, koje sam ja tebi u zoru prodao... 


NIKODEM: A od toga časa ti si pobjegao od svog pra- 
ga, da lutaš bez prestanka! Sada razumijem tvoju taj- 
nu, nesretniče... 


AHASVER: (očajno) To nije istina, ja sad idem, ali 
ću se vratiti, vjeruj mi i čuvaj mi, što ti ostavljam! 


ŠIMUN: I da to netko prihvati, ne bi imao što čuvati, 
Ahasvere... Kad sam na povratku s Golgote trčao 
Josipu iz Arimateje, prošao sam opet kraj tvog du- 
ćana, vidio sam da se razularena rulja, koju ste na- 
huškali da traži krv pravednu, polakomila kasnije i 
za tvojim zlatom, pa je u tvom poharanom domu 

ostalo samo nekoliko komada mog drva, od kojeg je 
istesan Učiteljev križ... Njima sam složio ovaj novi 
mali križ, za sjećanje i čašćenje svima nama! 
(Pokaže križ, koji i nije tako malen, a krio ga je, 
dolazeći drugi put na scenu, pod plaštem. Sad 
ga zatakne, kao na oltar, nekamo u pećinu ili među 
grmlje.) 


AHASVER: (ustaje prkosno) Ja, dakle, ništa više ne- 
mam i moram u svijet da bez prestanka hodam po 
njemu! Pa dobro, steći ću ja opet novaca i bit će 
mi bolje nego prije! 


NIKODEM: (priđe mu blago) Osvijesti se konačno, 
Ahasvere, shvati tko je bio Učitelj i pamti njegove 
riječi, koje sam često slušao: »Teško onome, koji se 
uzda u novac, neće naći sreće na ovom ni na onom 
svijetul« A ja ne vjerujem da će novac i dolaziti vi- 
še u tvoje ruke! 


AHASVER: (sad već svlađan i slomljen) Ako sam pro- 
klet da živim tako, čime ću se hraniti? 


AMOS: (priđe mu i pruži onaj svoj bijeli hljepčić i tor- 
bicu) Ovim hljebom, koji mi je Učitelj poklonio, a ja 
sam ga htio odnijeti na žrtveni dar hramu Gospod- 
njem za dug život našeg Učitelja! 


NIKODEM: Njemu to za ovaj život više ne treba! živ- 
jet će u vječnosti bez plodova zemlje! 


AMOS: Osjećam da taj blagoslovljeni kruh moram da- 
ti tebi jer će ti se umnažati sve dok budeš hodao 
svijetom! 


NIKODEM: Uzmi ga, Ahasvere, idi na svoj put ispaš- 
tanja... 


SVA TROJICA: (NIKODEM, AMOS, ŠIMUN) ...i vje- 
Tuj u beskrajno milosrđe Božje! 

AHASVER: (zastane časak, a onda zgrabi kruh i tor- 
bu i prosikće) Idem, jer me opet nešto tjera da 
idem, ali mrzim vas sve, sve! 

(Pogleda ih još jednom neprijateljski i odjuri.) 

NIKODEM: Nije jedini, koji Te progonio i koji će te 
progoniti, Isuse. Smiluj se svima takvima radi križa 
svojega! 

(Okrenu se svi prema Šimunovu križu i ugledaju 
da se ukrštenje njegovih grana žari rumenilom krvi.) 


SVA TROJICA: Gledajte, Kristov križ žari se kao pla- 
men na žrtveniku! ' 


AMOS: Adamovo je drvo procvalo cvijetom spasepja! 
(Svi padnu na koljena i poklone se križu.) 


NIKODEM: Ponesi ga pred nama, dijete, da nas vodi 
putem Učiteljevim! 
(Amos uzme križ i krene s njime, a ostali za njim.) 


KRAJ 

SUZA ISKUPLJENJA 


Dva uskrsna prizora 












































LICA: 


MARIJA, Majka Učiteljeva 
MAGDALENA 

SALOMA 

RAHELA 

VERONIKA 

LEA 


Događa se u nekoj uličici Jeruzalema drugog dana 
mjeseca travnja G. G. tridesete. 


UZ »SUZU ISKUPLJENJA« 


Scenska legenda »Suza iskupljenja« pisana je sa- 
mo za ženske uloge, jer se komadi za takve sastave naj- 
teže malaze, pogotovo na temu Kristove muke. 


Dijalog joj je sažet i jednostavan, pa će ga uspješno 
moći izvesti me samo odrasle djevojke nego i veće djevoj- 
čice, polaznice vjeronaučne pouke. 


Kulise nisu potrebne, prikazivanje se može održati u 
crkvama, vjeronaučnim dvoranama, pod vedrim nebom 
itd, eventualno u okviru jednobojnih zastora i zelenila. 
Ako netko ipak želi i može izraditi ukusne kulise, neka u 
daljini naslika Jeruzalem, a lijevo Marijinu kuću, ali nije 
potrebno. 

Kostimi mogu biti vrlo jednostavni, inspirirani bi- 
blijskim slikama ili filmovima: duge jednobojne tunike 
(bijele, sive ili kakve druge diskretne boje, samo mne ruži- 
časte, žute, plave i slične kričave) preko kojih se prebace 
tamniji jednobojni plaštevi, a oko glave povežu se velike 
marama ili šalovi (možda u zgodnoj laganoj boji i s kak- 
vim neupadljivim prugama, ali nikako cvjetne ili drugačije 
šarene) koje se spuštaju na jedno rame. Obuća su sanda- 
le, bez potpetica, naravno. Nikakav »ukras« (zlatne ili sre- 
brne trake) nije poželjan. A ne treba težiti ni povijesnim 
ili »istočnjačkim« vjernostima. 

Jedino bi kostim Lee mogao biti šareniji, možda s raz- 
nobojnim širokim prugama, koje se vide i danas na orijen- 
talnim mošnjama, a takvoj osobi pristajao bi i pravi zlat- 
Ni makit, narukvice, naušnice, đerdan od dukata. 


Važnije je, ipak, od svega da glumice točno do sitnice 
Nauče tekst i njegovu međusobnu povezanost i da ga go- 
VOre razgovijetno i glasno, s izrazitim naglašavanjem smi- 

sla i usklađeno s karakterima osoba, koje moraju biti 
različite, ali bez pretjerivanja, posebno u ulozi Lee. 


Čitava predstava mora djelovati prvotno kao mali ob- 
red, čemu će pridonijeti pobožno pjevanje psalama i, mo- 
žda, kakva dobro izabrana ploča duhovne glazbe. 


Veronikin rubac oveći je bijeli laneni pravokut- 
nik, na kojemu će netko vještiji slikanju izraditi u bojama 
tradicionalni Kristov lik, a krčag, koji je ovdje jako va: 
žan, neka bude visoka zemljama »žara« (amfora), kakve se 
još nađu u starim kućanstvima, prirodne zemljane ili tam- 
no-zelene boje. 

»Suzu iskupljenja« izvele su novakinje čč. ss. milosrd- 
nica u Zagrebu, za koje je i napisana, prvi put 19. II. 
1978. u zagrebačkoj crkvi Manije Pomoćnice, zatim u crkvi 
svetog Marka i drugdje, a već je prikazana i po mnogim 
našim većim i manjim mjestima uz potpuno zadovoljstvo 
»glumica« i gledalaca. 

PRVI PRIZOR 


Nedjelja je, 2. travnja, G. G. tridesete. 


Prenesimo se mišlju u Jeruzalem posljednjih dana 
Spasiteljevog života, na dan Njegovog svečanog ulaska 
u taj grad. 

U nedjelju, koju mi danas zovemo »Cvjetna«, neg- 
dje oko podneva. 

Zamislimo da se nalazimo u nekoj spromnoj 
uličici nedaleko od Hrama, među neuglednim sirotinj- 
skim kućama, koje ne moramo pokazivati, ali moramo 
znati da je jedna od njih, lijevo gleđaocima, skromni 
dom Rahele. 


Dolaze Magdalena i Saloma, radosno uzbuđene, no- 
Sseći u visoko podignutoj desnici palmine grane, a u 
ljevici prislonjenoj na grudi maslinove grančice. 


Pjevaju glasno i ushićeno. 


MAGDALENA i SALOMA: Hosana Sinu Davidovu, koji 
dolazi u ime Gospodnje! Hosana na visini! 
(Ušute, spuste desnice i pogledaju zajedno lijevo, pa 
jedna drugu.) 


MAGDALENA: Ne odaziva se! 
SALOMA: Možda nas nije čula! 
MAGDALENA: Zapjevajmo još jednom! 


41 






















































































SALOMA: Blagoslovljen Kralj izraelski, koji dolazi ob- 
noviti kraljevstvo naše! 


MAGDALENA: Mašimo granama i sipajmo cvijeće ku- 
da On prolazi! 

OBJE: Hosana, hosana! 
(Ponovo ušute i osluškuju, ali nitko im ni sada ne 
odgovara.) 


SALOMA: Opet se ne javlja! Valjda se povukla u dvo- 
rišnu sobicu da se moli. 


MAGDALENA: Bit će tako! Kad se zanese u molitvi, 
svijet više ne postoji za Nju! 


SALOMA: A možda misli da ovo nepoznati prolaznici 
pjevaju, kad danas čitav Jeruzalem kliče i slavi! 


MAGDALENA: Zovimo je onda, da nas prepozna! 


OBJE: (dozivaju) Marijo! Majko Marijo, čuj nas! Mi 
smo to, Magdalena i Saloma! 
(Počekaju, pa ponove) 
Majko Marijo, oglasi se! 

RAHELA: (dolazi užurbano desno, noseći i sama gran 
čice masline) Ne zovite našu Majku, sestre drage, 
izišla je iz moje kuće: malo prije otpratila sam je 
do Hrama. Tamo je ostala da dočeka povorku, koja 
prati Učitelja! 


SALOMA i MAGDALENA: (zajedno, začuđeno) Što to 
govoriš, Rahela? 


MAGDALENA: Majka Marija došla je prije nekoliko 
dana u Jeruzalem... 


SALOMA: ...i odsjela tu u tvojoj kući... 


MAGDALENA: ...zato da izbjegne današnju vrevu i 
buku oko Učitelja! 

SALOMA: Svi znamo da se Ona uvijek skromno pov- 
lači iza svih i samo izdaleka prati Sina i sluša riječi 
Njegove! 


RAHELA: Jest, zato je i jutros poželjela da nepoznata 
i izgubljena u mnoštvu vidi i čuje slavlje Učiteljeva 
ulaska u Jeruzalem! 


MAGDALENA: Slavlje je to kakvo nitko još nije doži- 
vio u Gradu naših otaca i naše svetinje nad sveti- 
njama, Hrama jeruzalemskoga! 


SALOMA: Meni se čini kao da ne samo čitav Jeruza- 
lem nego čitav naš narod, gotovo čitav svijet, vrvi 
oko Učitelja kao ustalasano more, mašući granama 
i izvikujući u najvećem zanosu »Hosana Sinu Davi- 
dovu!« 


MAGDALENA: »Blagoslovljen kralj, koji dolazi obno- 
viti kraljevstvo Izraela!« 


SALOMA: Svi smo bili izvan sebe od radosti i sreće! 
Sve ove tisuće ljudi, žena i djece! 


RAHELA: (polagano i ozbiljno) Samo je Marija, Majka 
onoga, kome svi kliču, bila nevesela i šutljiva svih 
ovih dana, pa i jutros... Ništa nije govorila, samo 
su joj oči bile neprestano pune suza! 


MAGDALENA i SALOMA: Ali zašto? 


HELA: Meni se čini da znam zašto... I ja sam ne- 
ko vrijeme bila u povorci, koja je pratila Učitelja 
na putu u Grad, ali zaostala sam za vama s nekim 
starijim ženama, pa nas je guranje svjetine bacilo 
načas pred magarčića, na kojemu je Učitelj jahao. 
Vidjele smo Učitelja izbliza i sve smo primijetile da 
mu je lice sjetno, a oči zamagljene... Onda je jedna 
starica udarila u plač i zavapila: »Zašto si tužan, 
Učitelju? Takvu sam tugu vidjela na svom sinu kad 
su ga neprijatelji Izraela odveli da ga smaknu!« 

SALOMA I MAGDALENA: (uzbuđeno) A je li On što 
odgovorio? 

RAHELA: Jest, rekao je mirno i bolno: »Nisi pogrije- 
šila, ženo: i na mene vrebaju neprijatelji da me 
smaknu i naskoro će svoj naum izvršiti... .« 


SALOMA: Nije li time prorekao svoju smrt? 


MAGDALENA: Učitelj vidi budućnost kao mi dan da- 
našnji, a mnogi su ljudi njegovi neprijatelji... 


SALOMA: Svi oni, koji imaju novac i vlast u rukama, 
bogataši i moćnici,... 

RAHELA: ...svi, koji se pred svijetom prave kreposni 
i sveti, a u sebi su puni laži i zloće.. 


SVE TRI: ...glavari svećenički i vođe naroda... 


RAHELA: Učitelj propovijeda dobrotu i istinu, prija- 
telj je siromaha i bespravnih, zato ga oni drugi mrze. 


MAGDALENA: A On čini samo dobro svima, pa i greš- 
nicima, ja to najbolje znam... 


SALOMA: Tko bi se, dakle, usudio dići ruku na Njega, 
kad Ga, eto, tisuće vjernih okružuju? 


MAGDALENA: Uhvatit će Ga ubojice potajno, na osa- 
mi, u noći. 

RAHELA: Mene progoni nešto, što sam jedne večeri 
vidjela u polumraku ove moje uličice. Jedan pisar iz 
Hrama, koga dobro poznam, šaputao je nešto s Uči- 
teljevim učenikom Judom i brojio mu je neke sre- 
brne novce na dlan... Neću da griješim duše, ali 
pomislila sam da Juda za te pare... (Ušuti nevolj- 
ko.) 


MAGDALENA: (upadne) ...prodaje Učitelja, hoćeš re- 
ći?... I ja tog Judu nerado gledam: uvijek mu je 
samo novac na pameti i u ustima... 

SALOMA: Neprestano ga od svakoga traži, tobože za 
siromahe i za Učitelja i njegove učenike. 


MAGDALENA: A Učitelj mrzi novac, smatra ga djelom 
zlog duha Mamona... 


RAHELA: Mnogo je puta rekao da će lakše deva proći 
kroz ušicu igle.. 


SALOMA: ...negoli će u ći Meji Božje ući onaj, 
koji samo za bogatstvom teži. 


RAHELA: ...i zbog svog dobitka druge vara i pljač- 
ka... 


MAGDALENA: A novac ne može, ipak, nikome ni ze- 
maljski život produljiti, mi vječni pribaviti: to je 
Božje prokletstvo novca.i novčara! 

(Govoreći posljednje riječi, Magdalena se u mislima 
malo odvojila od ostalih, pa se našla više na desnom 
kraju pozornice kad je odatle naišla Lea.) 


LEA: (šarenije i bogatije odjevena od ostalih, dotjera- 

na i ukrašena skupocjenim ogrlicama, narukvicama 
i naušnicama, čula je Magdalenu, pa se okomi na 
nju oštro) 
Ti ne znaš što govoriš, ženo: novac je Božji dar oni- 
ma, koji ga znadu steći i čuvati! Ja sam kći i na- 
sljednica pokojnog novčara Sadoka ben Azora i da- 
jem Hramu deseti dio čitavog svog prihoda: da je 
novac proklet, zar bi ga Hram primao? A prima ga 
i Primit će ga, vidjet ćeš, i Majka tvog Učitelja, ko- 
Ju tražim. Gdje je ona? 


SVE ŽENE: Nije ovdje! 


MAGDALENA: A i da jest, sumnjam da bi htjela raz- 
govarati s ovakvima kao što si ti. 


LEA: Ne vrijeđaj, drska sirotinjo! Što ti znaš o meni? 

MAGDALENA: Po tvojim riječima sudim da... (Traži 
riječ, da je baš ne uvrijedi) s tobom mešto nije u 
redu... 


LEA: Pa i nije, ako misliš na moje zdravlje, zato sam 
i došla ovamo: muče me nesanica i noćna priviđe- 
nja... Kad vaš Učitelj badava liječi tolike odrpance 
i prosjake, neka mu Njegova Majka rekne da pomog- 
ne i meni, koja im za uslugu neću ostati dužna! 


MAGDALENA: Kad tako govoriš, daleko si od Učite- 
ljeva duha i učenja. Nećemo te, dakle, pustiti pred 
Majku njegovu i našu! 


SVE ŽENE: Nećemo, idi od nas, grešnice! 


MARIJA: (Majka Isusova, dolazi iz kuće lijevo, blijeda 
i jako potištena, ali sabrana i mirna, pa upita blago) 
Zašto tjerate tu ženu ako je grešnica, drage moje? 
Ne uči li nas Sin moj da ne trebaju liječnika zdra- 
vi, nego bolesni? 


LEA: A ja sam i došla zato što sam bolesna... 


MAGDALENA: (Mariji) Ali ona misli samo na neke svo- 
je tjelesne boljetice. Ne zna da Učitelj liječi najprije 
duše. 


MARIJA: To neće ni saznati, ako je nemilosrdno otpra- 
vimo. Moramo, dakle, govoriti s njom, da joj u sva- 
kom pogledu pomognemo. (Sjedne na kamen pred 
kućom i domahne Lei.) 

Priđi, ženo, i reci, što te muči, da izmolim u Sina 
pomoć za te, ako budem mogla! 


LEA: Ja sam, Lea, jedinica pokojnog Sadoka ben Azo- 
ra, najuglednijeg movčara u Jeruzalemu. Otkad je 
umro, upravljam svim njegovim imanjem, novcem, 
poljima, kućama i od čitavog prihoda dajem deseti- 
nu Hramu. Dat ću i tvom Sinu, što god zatraži, ako 
me oslobodi moje nevolje, kao što svakome plaćam 

što za mene učini, jer svatko i radi samo za to da 
dobije novac, za to svi živimo i radimo da ga što više 
stečemo. 


MARIJA: Moj Sin uči da ne valja sabirati blaga na 
zemlji, gdje ga izgriza moljac i rđa i gdje ga lopovi 
kradu, nego sabirimo blago na nebu, koje neće ne- 
stati. Jer gdje je blago tvoje, tu će ti i srce biti. 


LEA: Ne razumijem te što misliš. 


MARIJA: Razumjet ćeš pomalo, nadam se. Pričaj sad 
o svojoj bolesti! 


LEA: Svaku noć, kad legnem, progone me u snu tri 
sablasti, uvijek iste, jedna visoka i dvije niže, i muče 
me i natežu sve do zore, da sam već blizu ludila. 
Platila sam ne znam koliko ljekara i lijekova, potro- 
šila sam hrpe novaca da se smirim, sve uzalud! Os- 
lobodi me tih mojih progoniteljica i san mi spoko- 
jan vrati, to tražim od Tvog Sina i od Tebe, a ja ću 
svoje učiniti! 

MARIJA: (zamišljeno) Tri sablasti... Kako izgledaju? 
Podsjećaju li te na koga? Jesi li ikada srela kakve 
žive osobe slične njima? 


LEA: (zaleti se) Zaista, da nisu to... (Snađe se i zani- 
ječe odlučno) Ne, nikoga sličnog nisam nikad upo- 
znala. 


RAHELA: Možda ti ja mogu pomoći da se prisjetiš. 
Čitav Jeruzalem pamti da si ti, netom ti je otac 
umro, oduzela kuću udovici Ruti i njenim dvjema 
kćerima u nekom gradu daleko od našega, jer je to 
navodno bila kuća tvoga oca, premda se Ruta klela 
da to nije istina, da su joj kuću roditelji ostavili. 


LEA: Nije bila istina da je kuća njena jer Ruta to nije 
mogla nikako dokazati. 

MAGDALENA: Svakako, ti si kuću prodala, a udovicu i 
njenu djecu izbacila na cestu. 


SALOMA: I nitko ne zna što je dalje s njom bilo! 


LEA: Ali to je bilo moje pravo po zakonu, Ruta nije 
imala dokaza da je kuća njena. To ne može imati ve- 
ze sa sablastima, koje me muče. 


MARIJA: (više za sebe, zamišljeno) Možda to i nisu 
sablasti, nego tvoja savjest, koja se u tebi budi, a 
da ti još nisi nje svjesna... Jer moj Sin reče: »Teš- 
ko vama, koji gutate kuće udovičke!« ...Ali moj Sin 
i ja želimo svakome pomoći, pa i tebi, Lea... Je 
li ti žao što si Rutu i njenu djecu unesrećila? Mo- 
žeš li se pokajati za to? 


LEA: Zašto bih se kajala, kad sam uzela što je bilo 
moje? 

MARIJA: Onda ostavimo to za sada... Hoćeš li učiniti 
nešto vrlo lako, što ću od tebe zatražiti, a pomoći 
će ti da se smiriš? 


LEA: Hoću, što god rekneš, i platit ću koliko god 
novca zaištete... 

MARIJA: Ne spominji više svoje plaćanje i novac, vi- 
djela si već da svim svojim blagom nisi mogla ku- 
piti duševni mir i miran san... Učini sad ovo: uz- 
mi onaj krčag ondje, idi i nalij ga vodom iz svog 
zdenca pa mi ga donesi ovamo, i sablasti te više 
neće uznemirivati. 

LEA: (jako začuđeno) Da ovaj krčag napunim vodom 
i donesem ga ovamo?... To je sve?... Da se ne ru- 
gaš sa mnom, ženo?... I ne moram ti ništa plati- 
ti?... Dobro, onda ću pokušati... Eto me začas 
natrag! 

(Pograbi krčag, koji je stajao u kutu, i odjuri s 
njime.) 

MARIJA: (sklopi ruke, gledajući pred sebe) Sine moj, 
sad Ti dovrši djelo milosrđa, koje se Tvoja Majka 
usudila započeti! 

(Ostane zamišljena u molitvi sklopljenih očiju.) 


RAHELA: (odšulja se tiho na protivnu stranu i pozove 
kretom ruke ostale da joj se pridruže, pa im šapne) 
Zašto je Majka Marija bila tako milostiva prema 
Lei? Svi u Jeruzalemu znaju da je ona krvopija i 

ikoža, kao što joj je i otac bio, i da je sirotu 
Rutu vjerojatno natjerala u smrt zajedno s djecom? 
Čemu joj pomagati? 


SALOMA: Ni ja to ne razumijem... 


MAGDALENA: Marija zna što radi... Ona pamti svaku 
riječ Učiteljevu... 

MARIJA: (podigne glavu i izgovori, kao više za sebe, 
gledajući u prazno, poruku Sina) »Ne dođoh na svi- 
jet da gubim duše, nego da ih spasavam ... .« 

(Pa nastavi u istom tonu i stavu) 
Tako je govorio i jutros u Hramu,... mnoštvu i me- 
mi. 


SVE ŽENE: (tiho, u jedan glas, spuštajući se na ko- 
ljena oko Marije) A što je još rekao? 


MARIJA: (i dalje kao u viziji) »Ja sam put, istina i 
Život... Nebo će i zemlja proći, ali riječi moje neće 
proći.« ... »Zato vjerujte u mene, vršite što sam vas 
g i ljubite jedan drugoga kao što sam ja ljubio 
Vasi« 


RAHELA: Majko, jednom neprijatelji zatražiše od Nje- 
ga u Hramu nek im dade neki dokaz da govori u ime 
Božje. 

MAGDALENA: I mi smo tad čule kako je odgovorio: 

SVE TRI: »Razorite ovaj Hram, i ja ću ga za tri da- 
na podignuti .. .« 

MARIJA: Jest! A mislio je tada u prispodobi ono, što 
je jutros otvoreno rekao: »Blizu je čas kad će Sin 
Božji biti predan neprijateljima da ga muče i ubiju, 
ali On će treći dan uskrsnuti! ...« Molimo, sestre 
drage, da teške časove, koji dolaze, podnesemo za- 
jedno s Njime kako Bog od nas traži! 


(Okrene se polako i uđe u kuću.) 


SALOMA: Ja još uvijek ne mogu vjerovati da se ta 
strahota mora dogoditi... 


MAGDALENA: Mora, sestro draga, Učitelj je to već 
protumačio: »Ako pšenično zrno ne padne u zemlju 
i ne umre, ostane samo... Ako li umre, rodi velik 
TOd«... Sad možemo razumjeti te Njegove riječi... 


LEA: (dotrči raskuštrane kose i neurednih haljina, dr- 
žeći onaj krčag u ruci i navali bijesno na žene) što 
je to, žene? U ovaj krčag voda ne ulazi: uranjala 
sam ga u moj zdenac i potapala ga u potok na bri- 
jegu, ali ni jedna kap vode nije se ulila u njega! 
Pokušala sam i sa svojim vrčevima: ni jedan me pri- 
ma vodu u mojoj ruci! Vi ste bacile na mene neku 
čaroliju! Gdje je ona, koja mi je ovako napakostila? 


MAGDALENA: Do Nje sad ne možeš, a ne bi ti ni ko- 
ristilo. 

SALOMA: Ona ti je svoje rekla! 

RAHELA: Sada moraš sama dokučiti zašto voda neće 
da uđe u vrč u tvojoj ruci! 

SVE TRI: Nitko od nas niti je za to kriv, niti ti 
može pomoći! 


LEA: Vidim već što je na stvari: vi, tobože, odbijate 
novac, a sad biste me pomoću paklenih sila, kojima 
služite, htjele prisiliti da vam ponudim sve što 
imam, da biste me svojih zlih čari oslobodile... Ali 
nećete to dočekati: ima i drugih slugu đavola, koji će 

za manje novca skinuti s mene vašu zlobu i moje 
vrčeve napuniti vodom! Vidjet ćete! 
(Odjuri bijesno.) 


MAGDALENA: Pomozi, Bože, toj zaslijepljenoj duši da 
shvati opomenu Tvoju! Primi i za nju molitvu, koju 
Ti upravljamo, strepeći pred zlom, koje Tvom Sinu 
prijeti! 

a u kuću, kamo je Marija unišla, pjevajući psa- 
am 

Smiluj mi se, Bože, dušmanin me hoće uništiti, 
Napadač me moj neprestano progoni. 
Neprijatelji moji nasrću na mene, 

Mnogo ih je koji se na mene obaraju! 

Sastaju se i vrebaju, 

Paze na korake moje, o glavi mi rade! 

Smiluj mi se, Bože, smiluj se meni, 

Duša se moja utječe tebi! 

U sjenu tvojih krila zaklanjam se, 

Dok pogibao ne mine! 

(Svjetlo se polagano gasi. 

Njegovo nestajanje označi prolaženje vremena. 
Zatim se pjevanje izgubi, a svjetlo se vrati.) 


DRUGI PRIZOR 
Nedjelja 9. travnja. G. G. tridesete. 
Isto mjesto, prije svanuća. 
Iz Raheline kuće izlaze Magdalena i Saloma. 


MAGDALENA: (pogledavši na put desno) Veronike još 
nema, a mi se moramo žuriti ako želimo stići na 
Učiteljev grob prije svanuća. 

SALOMA: Zora će naskoro zabijeljeti, a onda će nas 
neprijatelj lakše ugledati i uhvatiti... 

MAGDALENA: Zašto? Stražu su postavili na grob, voj- 
nici sjede tamo dan i noć, ne možemo ukrasti tijelo 
Učiteljevo kako se poglavari svećenički boje. I ja 
bih, ipak, voljela da što prije odemo. 


SALOMA: Ali Veroniku moramo dočekati, ne možemo 
majku Mariju ostaviti samu s Rahelom. 


MAGDALENA: I Rahela je sad prvi put usnula nakon 
onog groznog dana na Kalvariji. 

SALOMA: Ni ona, ni ikoja od nas nije ništa okusila 
ni oka sklopila od petka uvečer, a sada će svanuti 
nedjelja. 

MAGDALENA: Sve se mi hranimo tugom i pojimo pla- 
čem i ne možemo se smiriti. 

SALOMA: Samo je majka Marija sve mirnija i sve ve- 
drija u licu, kao da sigurno čeka... 


MAGDALENA: Čekamo i mi i vjerujemo, ali se boji- 
mo... (Bacivši opet pogled na put desno) Gledaj, 
eto napokon Veronike! 


SALOMA: (pogleda i ona i razočara se) Jao, nije to 

ona! 
(Na pozornicu dotetura gotovo jezovita ženska pri- 
lika, gologlava, raščupana, poderana, stišćući grče- 
vito krčag na grudi i ponavljajući kao u bunilu 
uvijek iste riječi.) 

MAGDALENA i SALOMA: To je Lea! 

LEA: (ne gledajući ih) Naći ću ja vodu, koja će ući u 
moj krčag, naći ću je! Ove vještice nisu mogle za- 
čarati sve vode na svijetu! Moj je život pakao u tom 
traženju, ali naći ću pravu vodu, jaču od njihovih 
čari! (Klone iznemoglo na kamen.) 


MADGALENA: (priđe joj i nagovori je blago) Lea dra- 
ga, ne muči se i ne traži dalje! Shvati da ti samo 

Učitelj može vratiti mir, ako se pokaješ za nepravdu 
nanesenu Ruti! 


LEA: Vaš je Učitelj mrtav, nije mogao sam sebi po- 
moći, kako bi meni pomogao?! A ja se kajati neću, 
nisam kriva, nisam kriva! Idite od mene, znam da 
još uvijek čekate da vam svoj imetak ponudim, ali 
nećete to dočekati, rekoh vam! Naći ću ja sama vo- 
du, koja će me spasiti! (Okrene im leđa.) 


SALOMA: (povuče Magdalenu u stranu, šapćući joj) 
Ostavi je, eto Veronike! 


VERONIKA: (uđe hitro desno) Oprostite što zakasnih! 
Svladao me napokon jutarnji san... 


MAGDALENA: (priskoči joj, pa je potiho zamoli) Prije 
nego uđeš majci Mariji, pokušaj reći riječ utjehe 
ovoj ženi... ' 


ma Nica: (pogledavši izdaleka Leu, tiho) Pa to je 
ea! 


MAGDALENA i SALOMA: Zar se vas dvije poznate? 
VERONIKA: Ja nju znam... 


MAGDALENA: Ako ona tebe ne zna, bit će ti lakše da 
joj pomogneš! Bog s tobom, mi idemo! 
(Magdalena i Saloma othrle.) 


VERONIKA: (spusti kraj plašta s glave na lice i priđe 
Lei) Treba li ti što, ženo? 


LEA: (otresito i gotovo prezirno) Treba mi voda, dru- 
gačija od svih naših voda. Imaš li je? 


VERONIKA: Ja je nemam, ali znam tko ti može dati 
živu vodu, koja gasi svaku žeđ tijela i duše i teče 
u život vječni! 


LEA: (živne) Pa tko je taj, koji me svojom vodom 
može riješiti ovih muka? 

VERONIKA: Naš Učitelj! 
LEA: (razočarano) I sada, kad je mrtav? 


VERONIKA: Mi očekujemo Njegovo uskrsnuće iz gro- 
ba, ali On će uskrsnuti u tvojoj duši odmah, netom 
mu se obratiš onako, kako On želi! s? 


LEA: (podrugljivo) A što bi to »On« želio? 


VERONIKA: Da prezreš zemaljsko blago i da pokloniš 
ljubav svakome, koga sada mrziš, kajući se ako si 
što zgriješila. 


LEA: Zar bi ti, na primjer, učinila to? 
VERONIKA: Ja sam odavno prestala misliti na sve, 


što sam imala, i oprostila sam svakome tko mi je 
zlo nanio. 


(Odgrne s glave plašt, koji joj je do sada bio spuš- 
ten na lice.) 


LEA: (vrisne) Ruto! Ti si to! 


RUTA: Ja sam, Lea! Istinu ti rekoh i mir ti Božji is- 
kreno želim. 


LEA: Ti mi praštaš, premda znaš da sam te na prevaru 
lišila roditeljske baštine i bacila te na prosjački 
štap? 

RUTA: Rekoh ti da sam sve to odavno zaboravila... 

LEA: A kamo si onda nestala? 

RUTA: Dođoh sa svojom siročadi u Jeruzalem i umi- 
ješah se među sirotinju pod drugim imenom... Tri 
godine mučim se tu svakojako, ali nisam klonula 
ni pala u očaj. 


LEA: Zar ti je netko pomogao? 

RUTA: Jest, On! Učitelj! 
(Raširi na prsima bijeli rubac, na koji je utisnuto 
lice Spasiteljevo pod trnovom krunom) 


LEA: (pogođena duboko) Učitelj! To je On! 


RUTA: Tako je izgledao na svom posljednjem život- 
nom putu, kad je ulicama Jeruzalema nosio križ na 
Golgotu... Pružih mu rubac da obriše krv i znoj, a 
On mi uzvrati svojim predragim likom! 


LEA:(zagledana u sliku) Koliko je bliži srcu od svih 
vladara svijeta pod tom trnovom krunom... A naši 
su ljudi očekivali da obnovi kraljevstvo Izraela! 


RUTA: Nisu Ga razumjeli, premda im je tumačio: 
»Kraljevstvo moje nije od ovoga svijeta... Kraljev- 
stvo je Božje u svakome od vas, ako Boga ljubite«... 
Ono je i u tebi, Lea, osjećaš li ga pred ovim svetim 
likom? 


LEA: (pada na koljena) Osjećam da se u meni rađa 
kajanje za sve zlo, koje skrivih u životu... Mir, koji 
sam tako dugo tražila, ulazi u mene, a nepoznate suze 
naviru iz očiju... 

(Zaplače i nagne se nehotice nad otvor svog krčaga.) 


MARIJA: (pojavi se lijevo, ozarena sjajem nekog nađ- 
zemaljskog blaženstva) Pogledaj, Lea, svoj vrč!... 
Jedna jedina suza tvog kajanja kapnula je na tvoj 
vrč i ispunila ga je, a sve zemaljske vode nisu to 
mogle... Gledaj ga, on je pun do vrha... Razumi- 
ješ li sada da sam tražila od tebe vrč tvoga skru- 
šenja? 

LEA: (diže k Njoj pogled obasjan srećom, koju dosad 
nije poznavala, i izusti) Razumijem, Majko... 


MAGDALENA i SALOMA: (dotrče izvan sebe od rados- 
ti) Majko Marijo, uskrsnuo je, uskrsnuo! Grob je 
prazan, Učitelj je opet među nama! 

MARIJA:(skromno, ali neopisivo sretna, gledajući pred 
sebe) Znam, ja sam Ga već vidjela! 


RAHELA: (izašla je odmah nakon Marije i prišla otraga 
Magdaleni i Salomi, pa im šapće) Malo prije primije- 
tih kroz raspuklinu vrata da se soba Majke Marije 
ispunila čudnim svjetlom... 

MAGDALENA i SALOMA: Sin je Majku prvu posjetio! 

MARIJA: I ostat će sa svojim vjernima sve do svršetka 
svijeta! 

(Sve žene kleknu oko Marije i zapjevaju) 
Kraljice neba, raduj se! 
(Otprate je sa scene pjevajući.) 

SESTRA VRATARICA 


Sličica u čast Majci Božjoj i našoj 











































































































































































































LICA: 


KIP MAJKE BOŽJE 
SESTRA ALMA 
SESTRA PRUDENCIJA 
STARA IZBJEGLICA 


Događa se u predvorju nekog samostana, pred velikim 
kipom Majke Božje, bilo gdje i bilo kada. 





UZ »SESTRU VRATARICU« 


Prije početka prikazivanja slijedeće glume bilo bi dobro 
da se pred zastorom pročita ovo uvodno slovo: 


»Majka Božja i sestra vratarica«, kratak i 
jednostavan igrokaz, odraz ije i sjećanje na velik broj 
značajnih književnih djela, koja su se u evropskoj knji- 
ževnosti kroz mnogo stoljeća madahnjivala štovanjem 
Majke Božje. 

Kršćanstvo je od najstarijih vremena štovalo i ljubilo 
Majku Kristovu i našu, a pobožnost prema njoj dokazuju 
nam već zidne slike u katakombama prvih stoljeća krš- 
ćanstva, osobito nakon što je Crkva, na ekumenskom ikon- 
u. u Efezu g. 431, službeno preporučila štovanje Bogo- 

lice. 


Usporedo s molitvama i obredima u čast Marijinu, jav- 
lja se nakon toga u šestom stoljeću naše ere u Francus- 
koj prvi pobožni spis, koji slavi Gospinu ljubav prema 
čovječanstvu i Njenu pomoć, koju ona milostivo pruža 
svakome tko joj se obrati odanom molitvom, pa i greš- 
nicima kada se pokaju. Prva zbirka Gospinih čudesa za 
pomoć ljudima bili su latinski LIBRI MIRACULORUM. 


Nakon toga, nanizao se između 11. i 16. stoljeća po či- 
tavoj Evropi velik broj takvih knjiga »Gospinih čudesa 
ili mirakula«, na svim jezicima: francuskom, talijanskom, 
njemačkom, engleskom, pa čak i arapskom i etiopskom. 

U njima su čudesa bila najprije opisana u prozi, a kas- 
nije su ih počeli prerađivati u igrokaze za predstavljanje 

i iznimni pisci, kao što je bila švicarska redovnica 
imenom Rosvita, što znači Bijela ruža, koja je pisala zna 
menite glume, a umrla je oko godine 1000, pa npr. veliki 
španjolski kazališni klasik Lope de Vega i mnogi drugi. 


* 

I stani hrvatski pisci glagoljaši, koji su velikim dije. 
lom stvorili staru hrvatsku književnost, ostavili su nam 
mnogo takvih knjiga o Gospinim »mirakulima«, od kojih 
se smatra najstarijom glagoljski takozvani  »Ivančićev 
zbornik«, kojemu se 1979. otkrio u Londonu jedan pot- 
puni primjerak, s oznakom datuma tiskanja u Senju 15. 
lipnja 1508, a posljednja je značajna takva knjiga »Sto 
čudesa aliti zlamenja blažene i slavne Bogorodice Divice 
rena bosanskog franjevca Matije Divkovića iz 17. sto- 
ijeća. 

Vidimo, dakle, da su i ma hrvatskom jeziku Gospina ču- 
desa bila prepničavana i rado čitana i slušana mnogo sto- 
ljeća, pa još i danas. 


Mirakul ili čudesna gluma »Majka Božja i redovnica 
sakristanka«, poznata najprije kao »sestra Beatrix«, na- 
stao je u XIII. stoljeću i doživio je kasnije preko 200 
preradbi na raznim jezicima, pa je po njemu čak i snim- 
ljen film još prije prošloga rata. 


* * * 
Jedna njene moderna (1901) obrada »Sestra Beatrica« 
(autor belgijski pisac Maurice Maeterlinck, 1862—1949) 


prikazana je i u zagrebačkom Hivatskom narodnom ka- 
zalištu 13. XII. 1932. u prijevodu Tomislava Prpića, u re- 
žiji pokojnog dra Slavka Batušića i s tadanjom prvaki- 
njom Vikom Podgorskom u naslovnoj ulozi. 

Iscrpan histonrijat tog »mirakula« iznijela je naša poz- 
nata znanstvena radnica dr. Ivanka Petrović u svojim uzor- 
no temeljitim i značajnim raspravama »Bogorodičina ču- 
desa u Ivančićevu zbomiku« (Radovi Staroslavenskog in- 
stituta 7, Zagreb 1972) i u još opširnijoj studiji »Marijini 
mirakuli i zapadnoevropski Srednji vijek« (u istim »Ra- 
dovima«, g. 1977), gdje su »Sakristanki« posvećene stra- 
nice 129—133, pa će ih svatko, tko se za nju zanima, pro- 
čitati sa zanimanjem i s mnogo korisnih saznanja. 


Ovdje uvrštenu »Sestru vrataricu« izvele su prvi 
put novakinje čč. ss. milosrdnica u Zagrebu 30. svibnja 
1979, a živ interes, koji je izazvala u prepunom gleda- 
lištu na Šalati i u štampi, bio je povod kolanju njenog 
rukopisa i mnogih drugih izvedbi. 

Ova ljupka gluma ističe se, osim pobožnog i dirljivog 
sadržaja, jednostavnošću izvedbe, kojoj djelovanje počiva 
u prvom redu na proživljenom i pogođenom ostvarenju 
malobrojnih likova (od kojih je, ipak, svaki drugačiji i na 

enom »predavanmju« teksta. 


Kostimi sestara mogu biti neodređeni, najbolje cr- 
ni, S bijelim okvirom oko lica, starica će biti također u 
tamnim, dugim skromnim haljinama, a Marija će blistati 
u . ruha i koprene na glavi, ogmuta mebeskoplavim 
pl tem 


a način zahvalan za glumicu) i na njihovu osmiš- 
LL j 


iNjen »kip«, koji »oživljuje«, ne predstavlja teškoću, uz 
uvjet da prikazivačica mimo sjedi do svog nastupa. Na 
zagrebačkoj praizvedbi bio je ukoso postavljen u kutu 
pozomice, lijevo od gledalaca, običan drveni okvir od le, 
tava, zastrt mabranom bijelom koprenom, za kojom je 
Gospa sjedjela na postolju sa nekoliko stepenica, pa se 
vidjela kroz ikoprenu, djelujući na mističnost »štimunga«. 
A kad se pokrene, meka sve obavlja polagano i dostojan- 
stveno, osobito neka nečujno hoda bez topotanja čiz- 
mama ili visokim petama. 


»Ugođaji« su ovdje uopće posebno važni, rasvjeta se mo- 
že ograničiti na krug u sredini (Gospa ima svoje kandilo 
za koprenom), ostala pozomica nek ostane u polutami. 
To, među ostalim, pogoduje i neshvaćanju starice kad ne 
zna s kime govori, a može se to naglasiti i diskretnim is- 
ticanjem mjene kratkovidnosti, bez komičnih mastojanja, 
naravno. 

Likovi su sasvim jasni, raznoliki i shvatljivi, treba 
ih jasno okarakterizirati, ali bez pretjerivanja: sestra 
Alma, prije svega, ne smije ni u kojem času djelovati 
»negativno«, jer je u stvani samo živahno i pomalo brzo- 
pleto biće, koje često »prije reagira megoli razmisli«, ali 
je u sebi pametna i puna ljubavi i dobrih svojstava i 
namjera. Nije, dakle, nikakva »zabludjela«, koja se ma 
kraju »obraća«, kako se u nekim verzijama prikazuje; na- 
šem malom »skazanju« to nije potreba ni svrha. 

Predvorje nekog starinskog samostana. 

Lijevo od gledalaca, u visokoj niši, kip Majke Božje 
prirodne veličine. 

Pred njim klecalo. 

Tu je još stara klupa, velika drvena stolica — naslo- 
njač, pa poneko lijepo, zapaljeno kandilo, cvijeće u 
loncima i što se već nalazi na takvim mjestima. 
Večer je, sumrak. 


SESTRA ALMA: (ulazi s mnogo cvijeća u naručju, ide 

pred kip Gospin, pokloni se, prekrsti se pobožno i 
počne svečano, kao na bogoslužju u crkvi, gledajući 
u lik Bogorodičin) 
Prečista Djevice, Presveta Bogorodice, Gospo Kralji- 
ce neba i zemlje, Majko Božja (zastane i završi pris- 
no) dobra ti večer... Oprosti, Gospo premila, znam 
da sam opet pogriješila što sam te ovako pozdravila! 
Da me stroga sestra Prudencija čula, izgrdila bi me: 
»Kako se usuđuješ reći Majci Božjoj 'Dobra večer'?« 
Ima sestra pravo, ali što ja mogu: svaki put kad po- 
kušavam da Te pozdravim nekom lijepom molitvom, 
kojom Ti se u crkvi obraćamo, netom izustim riječ 
»Majko Božja«, dođe mi da dodam »Majko moja« i 
da razgovaram s Tobom kao sa svojom rođenom maj- 
čicom, tamo daleko u mom rodnom selu... 


U duši mi nešto govori da se Ti ne ljutiš zbog toga, 
jer Ti i jesi i hoćeš da budeš Majka svih nas, pa 

čak i moja, premda nisam dobra kao tvoje ostale 
kćeri u ovoj kući, možda sam čak i najgora od svih, 
kako mnoge sestre misle, i uvijek mi nešto prigo- 
varaju... 

Ali vjeruj mi, Majko Božja i majčice moja, ako i je- 
sam zla, ja to ne bih htjela biti, ja čitavom dušom 
volim naše sveto redovničko zvanje, naš samostan 
i sve naše sestre, to ti sigurno znaš, da Ti i ne go- 
vorim... 


Zato mi pomozi Ti, koja sve možeš, vodi me da bu- 
dem bolja, i ne zamjeri mi, što svaki čas dolazim 
pred Tvoj dragi kip, da Te pozdravim... Ne bih 
htjela da Ti dosađujem, ali srce me tjera ovamo, ne- 
tom otvorim oči, da Ti reknem »dobro jutro, Majko 
Božja i majčice moja« i »laku noć, Gospo draga«, 
kad se spremam na počinak, i da dotrčim do Tebe 
svaki put u danu kad mi se dogodi nešto lijepo ili 
ružno, jer bude i toga, a ja Ti moram sve ispričati, 
kad me jedino Ti razumiješ... (uzdahne čeznutljivo) 
O, kako bi bilo lijepo da mi dadeš neki mali znak 
da se ne ljutiš na mene, da mi, na primjer, taj tvoj 
krasni kip malo kimne glavom kada sam dobra, ili 
da mi zaprijeti prstom kad nešto skrivim!... Znam 
da nisam dostojna toga, ali, eto, moram Ti reći iko- 
liko bi me to usrećilo, makon toga bilo bi mi mnogo 
lakše nastojati da budem bolja nego što jesam... 


Ipak sam Ti neizmjerno zahvalna što osjećam da 
me slušaš i da me voliš ovakvu kakva sam... Primi 
zato ovo moje skromno cvijeće, ... a danas Ti dono- 
sim još jedan mali dar: bogata gospođa, koju sam 
čitavu zimu dvorila u bolesti, poklonila mi je ovu 
krunicu... Veli da je skupocjena i da je brižno ču- 
vam, ali ja sam odmah pomislila da je donesem 
Tebi, za koju ni jedna dragocjenost nije dovoljno 
vrijedna... 


(Vješa krunicu na sklopljene ruke kipa.) 

Dopusti da Ti je objesim na Tvoje presvete ruke! .., «s Pretjeruješ, draga Alma! Zlo je samo u 


. Eto, baš im lijepo pristaje, Majčice draga, a ja ću 
Te i dalje moliti svojom skromnom krunicom... 
(Klekne na klecalo, uzme svoju krunicu, poljubi križ 
i počne podglas moliti.) 


SESTRA PRUDENCIJA: (ulazi noseći preko jedne ruke 
velik sestrinski plašt, a u drugoj zapaljenu voštanicu, 
velike ključeve glavnih vrata samostanskih, vrč s 
mlijekom i košaricu s hljebom kruha, pa se obrati 
Almi, ne prestrogo, ali ipak ozbiljnije od Almina na- 
čina govora) 

Sestro Alma, gdje si ti? Svi te po kući traže, dok se 
ja nisam sjetila kamo si opet pobjegla! 


ALMA: (ustane, malo prkosno) Sestro Prudencija, ne 
znam ije li u redu reći da sam pobjegla, ako sam 
svratila pred Gospin kip da se pomolim! 


PRUDENCIJA: (šaljivo) De, de, nemoj se odmah ko- 
strušiti, šalila sam se! A istina je da prečesto dolaziš 
Majci Božjoj, pa da sam ja Ona, oprosti mi Bože, 
poslala bih koji put ona dva mala anđela s oltara, 
da zaključaju vrata pred tobom! 

ALMA: (još više pogođena) Eto, sestro, sad je zlo i to 
što često dolazim Majci Božjoj! (Gotovo plačući) 
Ništa vam ne valja što god ja uradim, ja sam uvijek 
nešto kriva, ja sam najgora, svi to u kući govore, pa 
što me onda ne otjerate od sebe? 


PRUDENCIJA: Ali, sestro draga, ne govori tako! Nitko 
ne misli da ti nisi dobra, a kamoli da si najgora, ali 
istina je da imaš malo nezgodnu narav: ništa ti se 
ne može reći u šali, odmah planeš kao da ti se ne 
znam kakva nepravda čini! 


ALMA: (svojeglavo) Pa i čini mi se nepravda, sestro, 
ja to osjećam, to me zapeče, pa se pobunim! 

tome što ti reagiraš prije nego promisliš što ti je 
netko prigovorio, ako je to uopće i bio prigovor, a 
svi moramo primati primjedbe i savjete svih oko nas, 
tako se međusobno usavršavamo! 

Nego, ostavimo sada to, donijela sam ti ključeve 
porte i malo mlijeka i kruha. 

Glavarica te moli da noćas odsjediš ovdje kraj ulaz- 
nih vrata, jer mnogo ljudi bježi još uvijek pred 
strašnom poplavom u dolini, može i noćas netko po- 
kucati na naša vrata, pa ne bi valjalo da nitko ne 
čuje! 


ALMA: Pa ste baš mene izabrale da se noćas ovdje 
smrzavam, kao da nema mlađih i kao da nisam čitav 
dan radila težak posao, koji sutra moram nastaviti! 
Zar nije to opet nepravda prema meni! 


PRUDENCIJA: Alma draga, ja u to neću ulaziti, preno- 
sim ti samo, što mi je rečeno! Ogrni se lijepo i po- 
slušaj! 

(Ogrne je plaštem.) 

I zamoli Majku Božju da te savjetuje je li baš ne- 
pravda obična sestrinska dužnost! Bog s tobom! 
(Ode.) 


ALMA: (već u grču plača) Vidiš, Majko Božja, sad i 
Tebe miješaju u to kad sa mnom ovako postupaju! 
A znam da je za noćas bila određena da tu bdije 
sesira Simforoza, ali je odmah počela kašljucati, 
(Oponaša kašljanje) kha, kha, kha, pa su je brže- 
-bolje poslali u krevet, a mene nisu ni pitali kako mi 
je i bole li me moja krsta (odmah se savine, kad se 
toga sjeti), nego su me kao za kaznu odredili za tu 
noćnu stražu! Zar to nije nepravda? (Plače) Ne mogu 
to više trpjeti, Majko Božja, ne mogu, neću ostati 
tu, neću ostati tu, idem u svoju sobu, majčice! 
(Odloži plašt na klupu, uzme svijeću i otrči plačući. 

Neko je vrijeme mrak i tišina. 

Ondđa se izvana čuje lupanje po vratima, a neki žen- 
ski glas, osjetno iscrpljene osobe, počne dozivati u 
pomoć.) 


GLAS: Otvorite, sestre drage, otvorite stradalnici, mo- 
lim vas! 
(Časak je opet muk, a onda se opet javi lupanje i 
još očajniji glas.) 

GLAS: Ne mogu dalje, pomozite, tako vam Bog po- 
mogao! 
(Opet stanka, pa lupanje i posljednji iznemogli va- 
paj.) 

GLAS: Otvorite, jao, zlo mi je... 
(Tišina. 
A onda Gospin kip oživi, Majka Božja siđe, ogrne se 
plaštem, zapali jednu svijeću na svijećnjaku na žišku 
kandila, uzme ključeve s klupe i iziđe. 
Čas kasnije vrati se, vodeći iznemoglu staricu u tra- 
ljama, koju je zagrlila i ogrnula plaštem, a ona joj 
se objesila o ruku, pa i ne diže glavu da je pogleda 
u lice.) 


STARICA: (jedva izgovara) Hvala vam, hvala, dobra 
sestro, otvorili ste u posljednji čas... Još malo, pa 
bih se onesvijestila... i ne bi me više bilo... Bog 
blagoslovio vaš sveti plašt i ruku, koja me ogrnula... 
(Cjeliva joj plašt i ruku na svom ramenu. 

Gospa je vođi do stolice, posadi je na nju, onda joj 
donese vrč s mlijekom i pruži joj ga.) 


STARICA: (pije) Toplo mlijeko! Kako je dobro, vraća 
mi snagu... Znate, sestro, poplava se širi po čitavoj 
našoj ravnici, moju je kućicu okružila u sumrak, 
jedva sam uspjela pobjeći iz nje i otrčati uz vaš bri- 
jeg, a bijesna bujica kao da se valjala za mnom, da 
me utopi... Ali ja sam iz dna duše vapila: »Pomozi 

mi, Majko Božja, spasi mel«... i, eto, Majka me je 
Božja spasila, bila joj slava, i dovela me k vama, 
sestro! 

(Gospa joj pruži onu Alminu krunicu, starica je po- 
božno prihvati, pa nastavi) 


STARICA: Imate pravo, sestro, moram odmah zahva- 
liti Gospi... 
(Sad tek prvi put pogleda »Sestru« malo bolje, ali 
je ne prepozna.) 
A kako se vi zovete, sestro? Znate, mene ni pam- 
ćenje ni oči ne služe više kao negda, ali ne sjećam 
se da sam vas vidjela među sestrama... 
(Gospa joj dade znak prstom preko ustiju da šuti.) 


STARICA: Pravo kažete, sestro, noć je, nije sad vrijeme 
za razgovor, da ne probudimo koga... 
(Gospa podigne namjerno ključeve uvis.) 


STARICA: Pa da, vi ste sestra vratanica, sad mi je 
jasno: ime vam je sestra Alma, znam ja vas, kako 
ne... Jako ste dobri i dragi, sestro... (Smiješeći se) 
Naš župnik veli da ste malo previše brbljavi za jed- 
nu časnu sestru, ali meni je uvijek bilo drago pričati 
malo s vama... 

(Gospa opet podigne ključeve.) 

STARICA: Vidim da imate posla, sestro, samo vi idite, 
ja ću se pomoliti, a možda i malo podrijemati, meni 
je ovdje ugodno i toplo kao u raju, baš kao da je 
sama Majka Božja kraj mene... 

(Obori glavu na prsa i počne moliti. 


Gospa ostavi ključeve na klupu, »kip« ode na svoje 
mjesto, a plašt odbaci na zemlju na posljednjem 
koraku pred nišom. 
Opet kratka stanka.) 


SESTRA PRUDENCIJA: (dođe oprezno i ogledava se) 
Čula sam dugo lupanje na vrata i dozivanje u po- 

moć... Bila je to zacijelo ova starica... Alma ju je, 
dakle, primila, Bogu hvala, a ja sam se već bojala... 
Ali, gdje je sad Alma, ne razumijem, nitko drugi nije 
kucao... 

ALMA: (uleti i odmah potrči k starici, pa je počne 
drmati) Tko ste vi? Kako ste došli ovamo? gso vam 
je otvorio vrata? 


STARICA: (žrgne se iz drijemanja i prihvati srdačno) 
A, vi ste se vratili, sestro Alma, i uvijek se volite 
šaliti, čak i u noći, pa me pitate tko mi je otvorio 
vrata! Bog vas takvu sačuvao za radost svima nama! 


ALMA: Ali odgovorite mi, tko vas je dioeo: ovamo? Da 
nije neka druga sestra? 


STARICA: Ama nije, sestro Alma, poznam ja vaš glas, 
malo prije smo dugo razgovarale ... Pričali ste svašta 
vi, ai ja! Vi ste to bili! 

PRUDENCIJA: Tko bi drugi bio, sestro, kad su u vas 
ključevi i vi ste tu večeras ostali? 

(Priđe starici i govori tiho nešto s njom.) 


ALMA: (sasvim zbunjena) Ali ja nisam,... ja sam... 


(Ugleda krunicu u ruci starice, pa prošapće više u 
sebi) ' ' 
Otkud ta krunica u ruci starice?... 


(Opazi svoj plašt na podu.) 

A plašt sam bila tamo ostavila! 

Zar je moguće, da je... 

(Klikne ushićeno.) 

Sestro Prudencija, sestro Prudencija, meni sviće! ... 
Zamislite, što se dogodilo... 

(Opazi da joj kip pravi znak da šuti, pa izusti tiho 
za sebe) 

Jao, Gospa mi daje znak da šutim, moram poslu- 
šati... 

Sestro Prudencija, odvedite našu gošću u krevet da 
se čestito odmori, pa legnite mirno i vi, ovo je bila 
divna noć, koju nećemo zaboraviti... 

(Pruđencija sa Staricom krene prema vratima, a Alma 
potrči za njima i zagrli sestru, kličući.) 

Sestro Prudencija, sestro Prudencija, sutra će početi 
nešto bolje i ljepše u našoj kući, morate se radovati 
sa mnom... vjerujte mi... 

(Izgura nju i Staricu van, pa se vrati pred kip.) 
Vjeruj mi i Ti, Presveta Djevice, da je Tvoja nevri- 
jedna kći shvatila Tvoj znak: od sutra će biti u našoj 
kući jedna nova sestra... Hvala Ti, LAJE Božja, i 
laku noć, Majčice moja, “laku noć! . 

(Iziđe i ona.) 


KRAJ 

SUDJELUJU: 


JANA 

BARA 

JALŽA 

eovi djeca s podnožja Sljemena 
MIŠKO 

JOŽEK 

FRANCEK 


MAJA 

JASNA 

JIMMY njihovi vršnjaci iz grada 
TOM 

FRED 


Svi se oni sastaju, upoznavaju i igraju pred vratima neke 
Gospine kapelice ili oltara, 





UZ »KRUNICU MALENIH« 


Igra »Krunica malenih«, prvi igrokaz »Ma- 
le scene« namijenjen već sa naslovu malim »glumci- 
ma« i »glumicama« od 6 do 8 godina, ali i odraslim gle- 
daocima, pomalo je neobična i svakako odudara od ša- 
blonskih uobičajenih igrokaza, na koje su maši uvježba- 
vatelji priredaba navikli, pa bi ih moglo dovesti u ne- 


 doumicu i, možda, čak odbiti. 


Bio bi to pogrešan dojam i šteta, treba samo zauzeti 
prema njemu pravilan stav. 

I uvidjeti, prije svega, da je to, kako se u profesional- 
mim kazalištima veli, »redateljska predstava«, pa i maš 
redatelj ili redateljka majprije sami moraju temeljito raz- 
misliti i do najmanje tančine utvrditi što će s njom. 

(Najmanje je važno ono nekoliko njenih lokalizama, 
kajkavskih imena, pjesmica i upadica u tekstu, to zaista 
nije teško zamijeniti sukladnim »specijalnostima« govora 
kraja, gdje će se »Krumica« ponovno roditi, ali potrebno 
je to svakako provesti.) 

Glavno je uočiti i neprestano imati na umu da se tu 
djeca zaista igraju, pobožno, ali na sasvim dječji na- 
čin, oživljavanja sadržaja petnaest otajstava krunice. 

Dakle, na dječji način, ali kakav? 

To nikako ne znači prepustiti djeci da dadu maha svo- 
joj pustopašnosti i potrebi za akcijom pod svaku cijenu, 


koja uvijek jedva čeka da provali. 


Redatelj mora prije svega pogoditi izbor svojih inter- 
Preta, pa premda sva djeca ozbiljno shvaćaju poduku vje- 
ronauka i crkvene obrede, ne smije npr. uzeti za Mariju 
svoju najnestašniju vjetropirku ni za Isusa najborbenijeg 
»tarzančića«, ma bili oni, inače, sasvim »dobra« i »mar- 
ljiva« djeca. Ali ima i kod djece, već u ranoj dobi, od- 

ređenih obrisa ličnosti, koje treba osjetiti i pravilno us- 
mjeriti za svaki rad, pa i za rad na ovoj predstavi. Is- 
kustvo uči da je to moguće i korisno, a svoj izbor ne tre- 
ba redatelj objašnjavati djeci, nego sve, koji će sudjelovati, 
mora uvjeriti da je svačija uloga i udio u cjelini jednako 
važan, što u stvari i jest. Treba, osim toga, uskladiti an- 
sambl i po stasu i po godinama. 


A »spontanost« i »kreativnost« ovog ansambla mora re- 
datelj neprestano i neosjeino sam poticati, ali dozirati, 
posebno u »privatnim« i tobože »šaljivim« momentima, u 
kojima djeca vrlo lako izgube mjeru. 


A mjera, usklađenost raznolikosti, stil i ritam prikazi- 
vanja moraju ovdje biti glavni i osobito važni zadatak 
redatelja, a svakako i najteži. 


Mnogo je u stvari lakše, makar se to i ne činilo na prvi 
pogled, pitanje opreme. 


Djeca neka su najprije odjevena od početka do kraja 
u svojoj svakodnevnoj odjeći i obući, ali i tu redatelj 
mora izabrati što pristaje ovamo, da ne bude netko u 
čizmama, netko u bakandžama, metko u »kopačkama«, 
metko u trapericama, netko u kratkim hlačicama, curice u 
hlačama, a svi skupa u onom užasnom šarenilu vjetrov- 
ki, džempera, kapa i kojekakvih čarapa, koje vidimo u 
svakoj skupini muške i ženske djece kad je sretnemo. Od 
sve te garderobe nije teško izabrati bijele košulje, nekri- 
čave džempere (bez ludih natpisa i figura), pristojne suk- 
njice, hlače i obuću, da cjelina stvori ukusnu, ozbiljnu i 
usklađenu sliku mirnih boja (kao što se već provodi na 
koncertnim nastupima dječjih zborova), na koju će sklad- 
no »sjesti« elementi »kostima« koje ćemo u toku glume 
dodavati. 


A to i neće biti nikakvi komplicirani kostimi, nego 
nekoliko jednostavnih i jednobojnih dugih košulja bez 
ikakva ukrasa (npr. za Mariju, malog i odraslog Isusa, 
anđele itd.), zatim poneki plašt, koji će se prebaciti pre- 
ko sebe i, kad treba, preko glave, za pastire je lako naći 
kakav kožuh ili prsluk s runom, vojnicima načiniti »sre- 
bme« pršnjake s resama (od posebne plastike ili kartona), 
svećenik može dobiti rogatu biblijsku kapu, vojnici kacige 
itd. Sve su to, zapravo, sitnice, no treba ih znalački iza- 
brati, odnosno pažljivo izraditi. 

Kulise misu potrebne: ako se igra izvodi na pozornici, 
treba za sredinu pozadine izraditi jedan oveći »paravan« 
(okvir od letava presvučen nečim neprozirnim i obojen 
po volji), s dvokrilnim vratima u sredini, koja se otva- 

raju prema unutra. To složiti od letvica nije doista pro- 
blem. 

Taj isti »paravan« potreban je i za eventualnu izvedbu u 
orkvi, gdje ga treba postaviti pred glavni oltar, tako da se 
može kroz vrata u »paravan« ulaziti iza njega, ili po- 
strance zalaziti oko njega, gdje će se obavljati sva ionako 
jednostavna »presvlačenja«, uzimanje i odlaganje rekvi- 


 zita itd. »Odraslom« Isusu ne treba, razumije se, lijepiti 
brkove ni bradu: dječji likovi i ruho nek ostanu uvijek 


prisutni. 

Ako redatelj sve ovo natuknuto ovdje i zabilježeno u to- 
ku teksta i sve ono, što će sam primijetiti, razmisli i ras- 
poredi sam sa sobom, u svojoj radnoj sobi, »gledajući« u 
mašti svoju predstavu kao gotovu, zatim pobilježi svako 
kretanje djece, gdje se koje u kojem času malazi (npr. 
»Gostioničari« u Betlehemu) i što koje radi, ako od po- 
četka s djecom uči tekst (obično se, na žalost, turi djeci 
tekst u ruke: »Naučite to, pa se javite!l«) i točno raspo- 
ređuje, uvijek na isti način, sve kretanje i ostale 
početne radnje — pokazat će se da čitav posao i nije ni 
zamršen ni težak, kako se u početku mislilo, pogotovo ako 
se dugo vježba i održi na kraju nekoliko potpunih (»ge- 
neralnih«) pokusa sa svim rekvizitima, odjećom itd. 

Bit će to onda vrlo zanimljiva dječja, a ozbiljna 
priredba. 

Možda će pothvat biti malo mneobičniji nego inače na 
mašim, većinom improviziranim, predstavama, ali će i us- 
pjeh biti neobičniji, kakav je već bio na primjer u izved- 
bi naših ljudi čak u Australiji, kad su tamo svojedobno 
prikazali ovu »Krunicu«. 


A za takav se uspjeh treba i vrijedi potruditi! 

Ovaj igrokaz napisan je za naše kajkavsko područje, 
ili to nije bitno u njemu. 


Tko ga bude izvodio u nekom drugom hrvatskom 
kraju, zamijenit će lako imena zagorske djece, njihove 
me i pojedine riječi i rečenice u dijalogu osobitos- 
a svoje okoline. 


PREDIGRA z 
(Čuje se vesela pjesma muških i ženskih dječjih gla. 
sova: 


Meknite se se gorje, 

da se bu videlo Zagorje, 

da se bu videla hiža ta, 

v ikoji sem se rodilja... 

(Već s ovom pjesmicom počinju promjene jezika i 
nošnje spomenute u uvodniku. 

Dolaze s desne strane: 

Jana, a za njom Bara, Jalža, Dora. 

Sve su one oko 7—8 godina stare. 
Djevojčice vode za ruku dječaka Franceka, koji mo- 
imati 5—6 godina, ali je slučajno sitan, pa djeluje 
im kao dijete. 

Još su tu tri dječaka od 8—9 godina, Jura, Miško i 
Jožek. 

Svi su iz sela pod Sljemenom. 

Ne stupaju baš vojnički, ali hodaju ipak u nekakvom 
ređu, djevojčice se drže za ruke po dvije (drugi njihov 
par vodi, pomalo i vuče, za sobom Franceka), a dje- 
čaci su se zagrlili sva trojica. 

Jana nosi košaricu prekrivenu bijelim ubrusom, Miš- 
ko preko ramena narodnu torbu nabreklu od sadržaja, 
a djevojčice drže u rukama i cvijeće za kapelu. 


JURA: (najozbiljniji, ali prirodan, srdačan i vedar 
dječak, odvoji se od skupine, istrči pred družinu i 
digne ruku) Stooop! Dosta te pjesme! Evo nas pred 
kapelom! Tu se to ne smije pjevati! 

JANA: (istupi i ona iz skupine) Zašto ne? To je lijepa 
i vesela stara pjesma! 

MIŠKO: Nema ništa ružno u njoj! 

DORA: A što je vesela, to Majci Božjoj ne smeta! Ona 
voli vidjeti oko sebe vedra lica i duše... 


JANA: Tako je, meni se uvijek čini da se njena slika 
smiješi s oltara kad se ovdje sakupi mnogo radosnog 
svijeta... 


FRANCEK: Ja sem gladen! Daj mi nekaj iz košare, 
Jana! 


DORA: Strpi se malo! Najprije se moramo pripremiti 
za svetu misu! 


FRANCEK: Ali ja sem gladen! 


JALŽA: U kapelici još nema nikoga! Hajdmo pogledati 
ima li što jagoda u blizini. 


SVI: (zagalame ispremiješano) Živila Jalža! To si se 
dobro sjetila! Idemo! Idemo! 
(I već kreću u neredu lijevo) 


FRANCEK: Ali ja sem gladen! 

BARA: (uhvati ga za ruku i povuče ga ne baš previše 
nježno, ali mu ipak pruži perec, koji je držala u 
rupčiću) Na, jedi i ne gnjavi! 


FRANCEK: (već punim ustima) če bum jel, ne bum 
gnjavil, garantijeram. 
(Odu svi lijevo u bučnom razgovoru. 
Samo Jana zastane kao ukopana.) 


JANA: (podigne šaku, u kojoj drži uredno smotanu 
maramicu) Najednom mi se čini da ije rupčić pra- 
zan... (Razmota ga i vrisne) Jao, jest, nema je... 
Ispala je putem... (Počne gledati po zemlji) Da je 
bar tu negdje... (Traži) Nije, nije... (Gotovo zapla- 
če) Voljela bih da sam glavu izgubila... (Traži dalje 
sve žalosnija, brišući suze i šapčući) Nema je... ne- 
ma... nema... 

(Već malo prije javila se opet desno dječja pjesma, 
ali gradska, neki »šlager«, naravno. 

Dolazi društvance gradske djece, istih godina kao i 
prva družina. 

To su Maja, Jasna, Jimmy, Tom, Fred.) 


MAJA: (prijazno, viđdeći Janino traženje) Da ne tražiš 
ovo, djevojčice? (Podigne u vis krunicu.) Našla sam 
to dolje kod potoka! 


JANA: (neoposivo obradovana cikne) Jest, jest, baš to 
tražim... Oh, kako sam sretna!... Od srca vam 
hvala! (Ljubi krunicu.) 


JASNA: A što je to zapravo? 


JIMMY: Ih, baš je teško pogoditi: nekakve perlice, 
što vi babe vješate oko vrata! 


JANA: Ne, nisu to perlice,... to je 'krunica! 
SVA GRADSKA DJECA: Što je pak to? 


JANA: (bolno začuđena) Vi ne znate što je krunica? 
(Oni svi vrte glavom) Pa s njom se moli najljepša 
molitva na svijetu u čast Majci Božjoj... Zrnca se 

prebiru prstima, gledajte! Tu, gdje je veliko zrno, 
izmoli se Očenaš, a na svako malo zrno jedna Zdra- 
vomarija... Kad prođe deset Zdravomarija, doda se 
Slava ocu... 


MAJA: (pregledavajući pažljivo krunicu) I onda opet 
Očenaš, deset Zdravomarija i Slava ocu, je li? (Jana 
kimne.) 


JIMMY: Znači: uvijek isto, dosadno da zaspiš! 


JNA: (ljubezno, bez srdžbe) Nije dosadno, jer dok po- 
navljamo uvijek iste riječi, mislimo na razne prizore 
iz života Isusa i Majke Božje... Takvih prizora ima 
petnaest, zovemo ih »otajstva«, petnaest otajstava, u 
tri skupine po pet, pet radosnih, pet žalosnih i pet 
slavnih otajstava... 


FRED: To je onda čitav film... Samo ako su slike li- 
jepe i uzbudljive. 
(Janino društvo vraća se polako s lijeva i zastane 
kad ugleda došljake.) 


JANA: Prekrasne su... Hoćete li da vam ih ispričam? 


MAJA: Daj, molim te. 

JASNA: Bit će nam jako drago. 

JANA: Ne, učinimo nešto bolje! ... Moji drugovi i ja 
prikazali smo jednom zgodom na pozornici krunicu 
kao krasnu malu predstavu... Sad ćemo je ponoviti 
ovdje za vas... Hoćete li? 


MAJA i JASNA: Kako ne, dapače! 


JANA: Onda počnimo odmah... Knjiga, iz koje smo 
učili, u kapelici je... Idemo po nju... (Potrči, ali 
se zaustavi) Jao, tu nismo svi koji smo predstavlja- 
li... Hoćete li vi uzeti koju ulogu? 


JASNA: Vrlo rado... 
MAJA: Samo mi to ne znamo... 

JANA: Ništa zato, ja ću vam sve reći, što treba ra- 
diti... Samo kad hoćete... 
(Otrči u crkvu: Bara, Jalža, Dora, Jožek i Miško za 
njom.) 


MAJA: Pa to je krasno iznenađenje! 


JURA: (ostao s Francekom) Vidjet ćete, bit će vam 
drago što ste s nama glumili. (Ode za crkvicu.) 

JIMMY: Ja se u to ne miješam: imam već svoju stalnu 
ulogu, »Jimmy, koji hrče«... Da samo vidite kako je 
igram... 

FRED: Da, samo što sam ja u toj ulozi mnogo bolji, 
dragi Jimmy... Nek poštovana publika vidi i oci- 
jeni! 

JIMMY: (srdito uhvat Toma i odvuče ga na lijevi kraj 
scene, odnosno prostora, gdje će se glumiti, pa ga 
povali na zemlju, baci se do njega i počnu obojica 
hrkati.) 


FRED: (ostane na desnom kraju scene, pa tamo čini 
isto: ispruži se u travu i hrče, samo mnogo bučnije. 
Iz crkve istrče Jana, Jožek, Miško. 

Jana nosi u ruci prilično veliku knjigu, a preko ruke 
jedan plavi plaštić i još jedan smeđi. 

Dječaci nose veliku četvrtastu košaru ili kufer, pa 
ođu s time iza crkve lijevo.) 

JANA: Samo da se upoznamo: ja sam Jana! 

MAJA i JASNA: (kažu svoja imena) Maja... Jasna... 

GRADSKI DJEČACI: (izazovno hrču.) 

JANA: Majo... ti ćeš biti Marija, Majka Božja... To 
ti je u neku ruku glavna uloga... 

(Šapće joj dalje, vodeći je u desni kut i ogrće je 
plavim plaštem preko glave i ramena. 
Drugi, smeđi, plašt dobaci Jasni.) 


























JIMMY: (Tomu tiho) Tom, to bi znalo biti zgodno... 
Moramo škiljiti što rade, ali da nas ne ulove... 
(Signalizira Fredu preko puta da i on pazi, a onda 
sva trojica legnu natrag i tobože zahrču.) 


JANA: (stane u sredinu sa svojom knjigom) Onda poč- 
nimo u ime Božje! (Prekrsti se) Molim glazbu! 
(Magnetofon ili harmonij u crkvi svira neku crkve- 
nu skladbu.) 


JANA: (povišenim tonom najavi) 
Petnaest otajstava svete Krunice! 


OTAJSTVA RADOSNA 


(Iz crkve iziđe Bara. 

Preko svoje haljinice ima uski talar od blještavo bi- 
jele svile. 

Ruke drži prekrižene na gruđima, pod njima je mno- 
go sitna cvijeća.) 

BARA-GABRIJEL: (također kao najavljivač) Otaj- 
stva radosna... 

Prvo otajstvo: Navještenje. 
(Povuče se natraške u crkvu. 
Glazba ušuti.) 

JANA: (otvori svoju knjigu i čita) Prije dvije tisuće 
godina svijetom je vladala sila i nepravda: ljudi su 
bili zaboravili na Boga i svaki je tražio samo uživa- 
nje i svoju korist, makar ito išlo na štetu drugoga. 
Veliki narodi porobili su i pljačkali male, velika gos- 
poda tlačila su i gulila narod i zlo je toliko preotelo 
maha da mu je samo Bog mogao lijeka naći... 

I posluša Svevišnji molitvu jedne skromne djevojke 
u gradu Nazaretu... 
Bila je to Marija... 

(Ode desno i dađe znak Maji, pa ona dođe i klekne 
nasred »scene«. 


Jana joj stane za leđa i šapće joj tiho tekst iz 
knjige.) 

MAJA-MARIJA: Predobri Bože, pomozi jadnim ljudi- 
ma... Učini da svi opet pogledaju na nebo i da poč- 
nu misliti na Tebe i na spas duše svoje! 

JANA: Jedne proljetne večeri Bog posla anđela Gabri- 
jela Mariji i on je pozdravi: 

(Opet glazba.) 


BARA: (priđe Maji) Zdravo, Marijo, milosti puna, Gos- 
podin s tobom, blagoslovljena ti među ženama! 


= oj Tko si ti?... Zašto me tako pozdrav- 
jaš? 


BARA-GABRIJEL: Ne boj se, Marijo! Ja sam anđeo 
Gospodnji... Dobiti ćeš sina i dat ćeš mu ime 
Isus... 

On će biti Spasitelj svijeta i Njegovu kraljevstvu ne- 
će biti kraja... 

A Tvoja rođakinja Elizabeta rodit će sina, koji će 
pripraviti svijet na dolazak Isusov... 

(Glazba prestane.) 


MAJA-MARIJA: (pokloni se duboko) Ja sam ponizna 
služavka Gospodnja... Neka bude kako si rekao... 


(Anđeo digne ruke nad njenu glavu, obaspe je cvije- 
ćem, pa se povuče malo natraške. 

Marija se još dublje prigne, pokupi cvijeće, privine 
ga grudima pa polako ustane i ode lijevo, s glavom 
oborenom na grudi. 


Glazba opet.) 


BARA-GABRIJEL: Malo dana kasnije Marija pođe u 
brda da posjeti rođakinju Elizabetu, koja je živjela 
u gradu na planini... 

To je: 
drugo otajstvo radosno, pohod Eliza- 
beti... 
(Glazba ušuti.) 

JANA: (Jasni) Elizabeto, ustani, ogrni se plaštem i izi- 
đi pred svoju kuću, netko ti dolazi u goste! 
(Ogrne Jasnu onim smeđim plaštem pa je doveđe u 
sredinu, a sama se povuče dalje u lijevi kraj scene. 
U isti mah izađe s protivne strane Maja-Marija sa 
štapom-granom. 
Sastanu se u sredini. 
Kliknu u isti mah.) 


MAJA-MARIJA: Elizabeto! 


JASNA-ELIZABETA: Marijo! 
(Zagrle se.) 


BARA-GABRIJEL: (tiho) Klekni, Elizabeto... Marija 
će biti majka Božja! 

JASNA-ELIZABETA: (padne na koljena) Otkud meni 
čast, da majka Gospodina mojega dolazi k meni? 
JANA: (šapće iz knjige Mariji, ali gledaoci ne čuju što) 
MAJA-MARIJA: (zapjeva ili recitira kao u zanosu) 

Moja duša slavi Gospodina! 
Pun radosti kliče duh moj... 
Odsada će me zvati blaženom svi ljudi, 
do kraja svijeta, jer tako hoće Bog! 
Svemoćan je on, 
gladne hrani, a bogatima oduzima, 
silne baca s prijestolja, 
a podiže sitne, 
milostiv bit će uvijek onima, 
koji Ga štuju! 
(Podigne Elizabetu, pa zagrljene odu lijevo.) 

BARA-GABRIJEL: Dolazi: 
treće otajstvo radosno, 
jedno od najljepših i srcu najdražih, 
Isusovo rođenje... 
(Povuče se natraške i uđe u crkvu. 
Glazba prestane.) 


JANA: (čita iz svoje knjige) U to vrijeme, tisuću devet- 
sto i osamdeset godina prije današnjeg dana, vladao 
je rimskim carstvom car August... 


On zapovjedi da se obavi popis stanovništva njegova 
carstva i svatko da se za to prijavi u onaj grad ili 
selo oikuda mu je bila obitelj. 


Zato Marija i Josip dođoše u gradić Betlehem... 
Kad stigoše, bio je dvadeset i četvrti prosinac, pala 
je već noć, sipio je snijeg i puhao leden vjetar... 


(Maja-Marija i Jožek-Josip dolaze s lijeva ogrnuti 
plaštevima i s putničkim štapovima-granama u ru 
kama. 

Jimmy i Tom na jednoj, a Fred na drugoj strani 
prate od početka što se događa, dižući malo glave, 
Ipak ne smiju praviti nikakve lakrdije ni svraćati na 
sebe pažnju gledalaca: nek samo mirno gledaju. 
Sađa su se pomalo zanijeli gledanjem, pa su se po- 
digli na koljena i prate zbivanje.) 


MAJA-MARIJA: Josipe, umorna sam i prozebla... Gdje 


ćemo prenoćiti? 


JOŽEKJOSIP: Potražit ću noćište... Eno neka gosti- 


ona... (Priđe Jimmyu) Gospodine, siromašni smo 
putnici, tražimo konak za noć... 


JIMMY: (zbuni se u prvi mah, ali onda se snađe i ot- 
rese se) Što se to mene tiče?... Zašto se skitate po 
noći, kad nemate auta ni kampa?... Gud baj! (Ok- 
rene im leđa i legne opet.) 

JOŽEK-JOSIP: (vraća se Mariji tužno) Tu nema niš- 
ta... (Ogledava se) Ali eno onamo još jednog svra- 
tišta... Pokušat ću da pokucam na njegova vrata... 


FRED: (shvativši da se to njega tiče, izvuče brže iz 
torbe veliku kuharsku kapu i bijelu pregaču i metne 
sve na sebe, pa ustane i isprsi se s prekriženim ru- 
kama preko prsiju, sve to jako brzo, prije nego Jo- 
sip stigne do njega) 


JOŽEK-JOSIP: (došao do Freda) Gospodine, siromašni 
smo putnici... 
FRED: (komično naduveno) Ovo je hotel prve, A-ka- 


tegorije... Internacional, Interkontinental, Interpla- 
netar... Ne dolazi u obzir za raju i rulju... 


JOŽEK-JOSIP: Zar nemate srca, gospodine? 


FRED: Ne, imamo samo kavijar i šampanjac! ... Magla 
ili ću zvati miliciju! (Okrene im leđa.) 


JIMMY: (Tomu) Vidi, vidi, što Fred glumi! Kao film- 
ski! 


TOM: Ih, stari je on komedijaš, svi u razredu znamo! 


JOŽEK-JOSIP: (vraća se Mariji još tužnije) Opet niš- 
ta... Nitko nas neće... - 


MAJA-MARIJA: (žalosno) Zašto ljudi neće da prime 

maloga Isusa?... Ne žalosti se, Josipe, potražimo 
kakvu štalicu, možda će životinje primiti svojega 
Stvoritelja... 
(Šeću malo kao da traže i napokon se obrađuju kao 
da su našli, pa sjednu na zemlju u sredini scene, 
Josip zadrijema, a Marija više kleči i moli, oborivši 
glavu na sklopljene ruke.) 


JANA: (priča, ne čita) I zaista nađoše štalicu, a u njoj 
vola i magarčića, koji radosno digoše glave kad su 
naši putnici ušli... 

Bilo je toplo kraj dobrih životinja... 

I kad je zakucala ponoć... 

(Čuje se odbijanje dvanaest sati. 

Tiha glazba. 

Bara-Gabrijel izlazi iz crkve noseći u rukama lutku 
povijenu u pelenice, priđe Mariji i Josipu i spusti 
lutku na pod među njih.) 


BARA-GABRIJEL: (tiho) Sretan Božić, Marijo i Josipe! 


MAJA-MARIJA: (frgne se iza sna) Josipe! Josipe! Mali 
je Isus sišao s neba! 
(Naginju se oboje nad djetetom.) 


BARA-GABRIJEL: (dođe naprijed tako đa pokrije njih, 
pa doziva) Pastiri i pastirice, ljudi i žene, veliki i ma- 
li, gdje ste? Rodio se Spasitelj, Isus Krist! Dođite da 
ga vidite i da s anđelima zapjevate: »Slava Bogu, a 
mir ljudima!« 


JANA: (dohvati sa zemlje svoju košaricu pa zove iza 
crkve) 
Gdje ste, pastiri? Dođite brže i ponesite darove za 
malog Isusa! 
(S lijeve strane dojuri Miško s puranom, naravno 
ne živim, pod rukom, a bogme i Tom skoči i priđe 
im. 
Svidjelo se to i Fređu, pa potrči k njima.) 


TOM: A jok, dragec! Ti idi u tvoj Interdromedar! 
(Fred se naljuti, pograbi Jimmy-a za ruku i odvuče 
ga lijevo, pa nestanu za crkvicom.) 


JANA: (Mišku i Tomu, užurbano) Brže, brže, hajdemo! 
(Priđu Isusu, Mariji i Josipu i kleknu, pa zapjevaju) 
Zdravo, mali Isuse, koji nas pohodi, 
put pokaži, koji nas vječnoj sreći vodi. 
Ti, Jana, daj lana, ti, Miško, purana, 
to velike ljubavi mali je dar! 
(Polažu darove pred Djetešce.) 


87 











































































































TOM: (u neprilici, što nema svog dara, lupi se po čelu, 
pa izvuče iz džepa veliku loptu, osvjetla je dahom i 
rukavom, pokaže kako skače) Evo, mali Isuse, kad 
budeš malo veći, vidjet ćeš kako krasno skače! Uvoz- 
na guma! 


JASNA: (prišla je posljednja, stideći se) Samo ja baš 
ništa nemam da ti poklonim, mali Isuse! 


MAJA-MARIJA: Obećaj mu da nećeš nikada zaboraviti 
ovaj Božić! Njemu će to biti najdraži dar! 


JASNA: (sva ozarena radošću) A meni najveće veselje! 
(Klekne) Jest, obećajem ti to, mali Isuse, zauvijek! 


MAJA-MARIJA: Hvala ti, djevojčice, nećeš se pokajati 
za taj dar! Isus će ti za uzvrat uvijek davati mir, ko- 
ji samo Bog može pokloniti! I 
(S lijeve strane dolazi Francek kao mali anđeo. 

Na dugu štapu nosi veliku srebrnu zvijezdu repa- 
ticu.) 


FRANCEK: (zove za sobom) Dođite, dođite, Vaša Veli- 
čanstva! Ja i moja zvijezda dobro vodimo! 
(Pokažu se Jura, Jimmy, Fred s velikim krunama od 
zlatna papira na glavi. 
Jura nosi zlatnu škrinjicu. 
On je Gašpar. 
Jimmy srebrnu kađionicu. 
On je Baltazar. 
Fred vazicu od keramike. 
On je Melhior, crnac. 


Zato je preko lica navukao crnu čarapu, a na ruke 
crne rukavice. 


Idući pjevaju staru pjesmu: 


Tri kralja jahahu 

s onih istočnih stran', 
iri dara nošahu, 

mir, zlato, tamijan. 

(Kleknu đesno od Marije i Josipa, nasuprot pasti- 
rima.) 


JURA-GAŠPAR: Mali Isuse, mi smo kraljevi.mudraci 
izdaleka! 


JIMMY-BALTAZAR: Vidjeli smo tvoju zvijezdu... 
FRANCEK: Kaj bi vi videli! Ja sem vam je pokazal! 
SVA TROJICA: I došli smo da ti se poklonimo! 


JURA-GAŠPAR: Ja ti poklanjam kraljevsku kovinu zla- 
to, jer ti si kralj kraljeva! 


JIMMY-BALTAZAR: (mašući kađionicom, koja se puši) 
Ja ti poklanjam tamjan, jer ti si Bog! 


TOM-MELHIOR: A ja sam ti donio mirisavu pomast 
miru, kojom se mažu pokojnici, jer... jer... 


FRANCEK: (stojeći za njim) ...jer sam ti ja rekel 
da bu mali Isus vumrl na križu, ti bedak! 


MAJA-MARIJA: Hvala vam svima, dragi moji, na tako 
lijepim darovima, a još više na vašoj ljubavi!... 
Moj Sin neće nikome ostati dužan, vjerujte mi! Bla- 
go vama, koji Ga toliko ljubite! 


BARA-GABRIJEL: (podigne u vis traku s natpisom: 
»Slava Bogu na visini« koju je, donoseći malog Isusa, 
bila objesila o pojas na leđima i zapjeva) Sretan Bo- 
žić! Slava Bogu na visini, a na zemlji mir ljudima 
dobre volje! 

(Svi prihvate pjesmu. 

Formira se povorka: prvi ide Francek sa svojom zvi- 
jezdom, pa Bara-Gabrijel, pa Jožek-Josip i Maja-Ma- 
rija noseći malog Isusa, onda tri kralja i pastiri, svi 
sa svojim darovima. 

Posljednji je Tom, koji baca i hvata loptu. Svi odu 
lijevo. 

Glazba počne.) 

JANA: (zaostane za povorkom i kad su se svi izgubili, 
pročita iz svoje knjige:) 
Četrdeset dana kasnije, Majka Božja i sveti Josip 
doniješe malog Isusa u jeruzalemski hram, da dijete 
prikažu i posvete Bogu, kako je zakon Mojsijev zapo- 
vijedao, noseći na dar dva golubića. 
BARA-GABRIJEL: (vraća se i najavi) I to je: 
četvrto otajstvo radosno, 
prikazanje malog Isusa u hramu! 
(Glazba prestane. 
Maja-Marija i Jožek-JJosip dolaze, ona nosi malog 
Isusa, a on malu krletku i dva golubića, po moguć- 
nosti živa. 
Stanu pred crkvena vrata i čekaju. 
Bara-Gabrijel povukla se desno, pa nastavi.) 


BARA-GABRIJEL: U to vrijeme živio je u Jeruzalemu 
mudar i svet starac imenom Šimun. 


(Iz crkve iziđe Miško kao Šimun.) 


BARA-GABRIJEL: Šimune, Bog ti poručuje da je to 
dijete Njegov sin Isus, koji se rodio da spasi svijet! 
MIŠKO-ŠIMUN: (duboko ganut) Sin Božji sišao je na 
zemlju! O Bože, sad dopusti da umrem, kad sam 
vidio svjetlo i spasenje svih naroda svijeta! 
(Prilazi Mariji, uzima Isusa, grli ga i zanosno ga 
gleda.) 


JOŽEKJOSIP: (odnese krletku u crkvu, pa se vrati.) 


JANA: A živjela je tada i neka pobožna starica, zvala 
se Ana... I ona osjeti u duši koje je dijete doneseno 
u hram i dođe da mu se pokloni. 


JASNA-ANA: (dođe u crnom plaštu s lijeva pa klekne 
pred Mariju) Dopusti mi da vidim tvoje čedo, Majko 
Božja! Znam da ono svima nama donosi sreću i lju- 
bav vječnu! 

MIŠKO-ŠIMUN: Jest, Isus donosi ljubav, a mnogi će 
mu uzvratiti mržnjom i progonit će ga... 
A ti, Marijo, mnogo ćeš zbog toga patiti i mač boli 
probost će dušu tvoju! 
(Vrati joj dijete, pa Marija i Josip odu lijevo, a Ši- 
mun i Ana za njima. 
Glazba.) 


BARA-GABRIJEL: (u svom kutu desno) Vrijeme leti... 
Dvanaest je godina prošlo, Isus je već velik dječak, 
pa je došao na hodočašće u Jeruzalem sa svojim ro- 
diteljima... 

JANA: (Stojeći lijevo) 

Ali se odvojio od njih, slušajući mudre učitelje, koji 
su u hramu tumačili nauk vjere. 

BARA-GABRIJEL: I to je: 
peto otajstvo radosno, 
mali Isus u hramu među učiteljima 
vjere! 

(Glazba prestane. 
Dolaze s lijeva Francek kao 12-godišnji Isus, a desno 
i lijevo od njega Miško i Fred kao učitelji zakona.) 


FRED-UČITELJ: (pomalo »profesorski«) Dakle, ti, mali, 
tvrdiš da te zanima vjeronauk? 


FRANCEK-ISUS: Jest, jako me zanima... 
MIŠKO-UČITELJ: A znaš li što o tome? 


Ć FRED-UČITELJ: (upada da ga »ulovi«) Na primjer... 


(Mišku) daj mu ti neki primjer... 


MIŠKO-UČITELJ: Znaš li, na primjer, deset zapovijedi 
Božjih? 

FRANCEK-ISUS: Kako ne bih znao? To je najglavnije. 

MIŠKO-UČITELJ: (i on ispitivački, naglo) Pa koja je 
Prva, a? 


91 











FRANCEK-ISUS: Ja sam Gospodin Bog tvoj i ne smi- 
ješ imati drugog boga osim mene! 


FRED-UČITELJ: (naglo) A dvanaesta zapovijed kako 
glasi? 


FRANCEK-ISUS: Nikako, jer ih ima samo deset! 


FRED-UČITELJ: (postiđen) No, da, da, deset, naravno, 
htio sam vidjeti, da li znaš... A... četvrta? 


FRANCEK-ISUS: Poštuj oca i majku... 
MIŠKO-UČITELJ: (prekine ga naglo) A sedma? 
FRANCEK-ISUS: Ne kradi! 

FRED-UČITELJ: (još naglije) A peta? Pete ima, je li? 


FRANCEK-ISUS: Naravno da je ima... Glasi: Ne ubij! 

(Zamisli se malo, pa ponovi) 

Ne ubij! 

Razumijete li vi, mudri učitelji, kako čovjek može 
ubiti čovjeka? 

I kako tisuće ljudi mogu ići u rat da ubiju tisuće 
drugih ljudi, koji im ništa nisu skrivili? 

Zar nisu svi ljudi djeca Božja i braća po Bogu? 

FRED-UČITELJ: Ih, ti si mi neki veliki mudrijaš... 
To je tako, pa što možemo... Reci mi radije voliš li 
špekule ili nogomet? 

MIŠKO-UČITELJ: Ne rugaj se, mali je zbilja pame- 
tan... Bit će nešto od njega... (Isusu) A što ti 
misliš, što bi trebalo uraditi da ljudi ne budu više 
takvi? 

FRANCEK-ISUS: Možda bi im trebalo neprestano po- 
navljati: 

»Ljudi, ljubite Boga, ljubite jedan drugoga«... 
»Ljubite Boga, ljubite jedan drugoga«... 

MAJA-MARIJA i JOŽEK-JOSIP: (dođu s lijeva uspla- 
hireni) Već tri dana mi te posvuda tražimo! 


MAJA-MARIJA: Sine moj, zašto si nam to učinio! 
JOŽEK-JOSIP: Mislili smo da si se izgubio! 


FRANCEK-ISUS: Kako bih se izgubio u Božjem hra- 
mu, u kući Oca moga i vašega?! 
(Priđe Mariji i Josipu, stane među njih, primi ih za 
ruke i rekne ljupko, djetinjski) 
Hajdmo sad, vratimo se u našu malu kućicu u Na- 
zaret, moje su golubice sigurno već jako gladne... 
(Ođu njih troje naprijed, a Učitelji za njima...) 


BARA-GABRIJEL: I tako je svršilo pet otajstva 
radosnih... Pet bijelih ruža iz života Isusa i Ma- 
mije... 

JALŽA-ANĐEO-MUKE: (iziđe iz crkve u ljubičastom 
talaru) A počinju: 
otajstva žalosna... 


Pet crvenih ruža krvave muke i smrti Spasiteljeve ... 
(Bara-Gabrijel uđe u crkvu.) 


OTAJSTVA ŽALOSNA 


JALŽA-ANĐEO: Kad je Isus navršio trideset godina, 
počeo je obilaziti po svojoj domovini... 
Propovijedao je, učio ljude da budu pobožni Bogu 
i pošteni ljudima, liječio je bolesne, uskrisivao mrt- 
ve, a ipak opaki ljudi, kojima je njegova dobrota 
smetala, odlučiše da ga ubiju... 


JANA: I poslaše vojnike da ga uhvate, jedne tamne 
noći, na Veliki četvrtak... 

JALŽA-ANĐEO: Isus je znao, što ga čeka, pa je tražio 
od učenika da mu prirede oproštajnu večeru... 
(Glazba) 


JANA: Bila je to posljednja večera... 
Tad Isus uze kruh i vino, blagoslovi i razdijeli uče. 
nicima govoreći: 

JALŽA-ANĐEO: »Uzmite i jedite, ovo je tijelo moje, 
uzmite i pijte, ovo je krv moja!« 
I bila je to prva sveta pričest ljudi... 
(Prigne glavu na ruke prekrštene na grudima, kao 
da je primila svetu pričest, pa se okrene i ode pola- 
gano u crkvu.) 


J ANA: Zatim Isus iziđe na Maslinsku goru s najmili- 
jim učenicima... 

JALŽA-ANĐEO: To je: 
prvo otajstvo žalosno, 
Isus na gori Maslinskoj... 
(Glazba prestane. 
S lijeve strane dolaze polagano: Jura-Isus, Miško-Pe- 
tar, Jožek-Ivan.) 


JOŽEK-IVAN: Što ti je večeras. Učitelju? Zašto si tako 
tužan? ' 

JURA-ISUS: Jest, žalosna je moja duša, naskoro ćete 
vidjeti zašto... 
Čuvajte moje riječi i novu zapovijed, koju vam da- 
doh: 
»Ljubite jedan drugoga, kao što sam ja vas ljubio! ...« 
A sad ostajte ovdje i bdijte, a ja idem da se po- 
molim... 
(Zbunjeni Miško-Petar i Jožek-Ivan šapću nešto podđ- 
glas, pa sjednu na zemlju na kraju scene lijevo i 
ubrzo zaspu naslonjeni jedan na drugoga. 


Jura-Isus ode u sredinu i klekne.) 

JANA: (gledajući ih) Eto, već su zaspali premda su 
htjeli bdjeti s milim Učiteljem ... Uzalud ih je on 
tri puta budio, duh im je bio pripravan, ali tijelo 
slabo... 


A Isusa obuzme smrtna muka i oblije ga krvav 
znoj, jer je znao što ga čeka. 


JURA-ISUS: (dižući sklopljene ruke nebu) Oče, ti sve 
možeš, učini da ne moram ispiti tu gorku čašu, mo- 
lim te! 

(Tiha glazba.) 


JALŽA-ANĐEO MUKE: (izlazi iz crkve noseći zlatan 
kalež i prilazi Isusu) 
Sine Božji, 
došao si na svijet da svojom krvi otkupiš grijehe 
ljudi... 
Tvoja smrt otvorit će dušama život vječni... 
Ne kloni, evo ti okrepe!... 
(Pruži mu kalež, pa kad on ispije, povuče se natraške 
u crkvu.) 


ISUS: (Nakon kratke stanke, podigne glavu umiren) 
Hvala ti, Oče, neka bude volja tvoja! 


(Ustane i priđe učenicima, koji spavaju.) 
Ustanite! 

Došao je čas! 

Evo, izdajica se moj približava! 


JANA: A znate li tko je izdao Isusa i pokazao ubojica- 
ma gdje se on nalazi? Jedan od njegovih učenika, 
Juda... Za plaću od samih trideset srebrnjaka... 
Jest, ljudi često prodaju bezdušno za novac jedan 
drugoga, ali Juda je za šaku para prodao Boga... 
(S desne strane dolaze Tom kao Juda i Jimmy i 
Fred kao vojnici s kacigama i kopljima.) 

TOMJUDA: (ostalima) Koga ja poljubim, to je Isus, 
drž'te ga! 
(Ide sam prema Isusu, koji mu dolazi ususret, i po- 
ljubi ga.) 
Zdravo, Učitelju! 


ISUS: (Judi) Juda, Juda, zar me poljupcem izdaješ? 
(Vojnicima) Koga tražite? 


JIMMY I FRED: Isusa Nazarenca! 


ISUS: Ja sam! (Vojnici malo uzmaknu) Ako mene tra- 
žite, pustite one tamo da odu! 
(Učenici pobjegnu na lijevo, a Juda na desno. 
Isus pruži ruke vojnicima, oni ih svežu užetom, koje 
su donijeli.) 


ISUS: (vojnicima) Idimo... Ovo je vaš čas i vlast 
tame... 


(Odvuku ga desno. 
Glazba.) 


JANA: I tako započe gorka muka Spasitelja našega... 
Čitavu noć od Velikog četvrtka na Veliki petak vukli 
su ga od nemila do nedraga, od dvora židovskog ve- 
likog svećenika do palače rimskog namjesnika... 
Isusovi zemljaci i predstavnik stranog okupatora 
osudiše zajedno na smrt Pravednika kao političkog 
buntovnika, premda je jasno rekao: »Kraljevstvo 
moje nije od ovoga svijeta!« 

(Glazba još uvijek svira. 
Iz crkve polagano dolazi Jalža-Anđeo muke noseći 
dva velika višestruka biča.) 


JALŽA-ANĐEO:Čitavu noć zlostavljao je i mrcvario 
ološ ljudski Boga svojega... Evo, ovim bičevima ši- 
bali su ga dugo i nemilo i čitavo su mu tijelo u jed- 
nu ranu pretvorili... 

(Nakon male stanke glasnije): 

To je: 

drugo otajstvo žalosno: 

ljuto bičevanje Isusovo... 

(Klekne i tužno prigne glavu, grleći na grudima 
bičeve.) 

O bičevi nemili. posvećeni krvlju Spasa našega... 
(Glazba se malo pojača. 

Kratka stanka. 

Onda se Jana okrene lijevo i vrisne gledajući na 
onu stranu. 

I Jalža ustaje i gleda onamo.) 


JANA: Jao, gledajte što mu sad rade!... 
Donijeli su oštra trnja, spleli od njega krunu i nabi- 
jaju mu je na glavu... 
I klanjaju mu se tobože kao kralju urličući kao 
zvijeri... 

MUŠKI GLASOVI IZDALEKA: Zdravo, Kralju! Okru- 
njeni kralju! Ha, ha, ha! 


JALŽA-ANĐEO: To je, eto, 
treće otajstvo žalosno: 
Isus okrunjen trnjem... 


(Glazba se polagano stišava i utihne sasvim.) 


JANA: Napokon, u Veliki petak ujutro, navališe na 
Njegova ramena težak križ i povedoše ga na brdo 
Golgotu da ga razapnu... 


(Glazba opet.) 


JALŽA-ANĐEO: Četvrto otajstvo žalosno: 
Isus nosi križ i pada tri puta pod 
njim. 

(Glazba još malo svira, pa ušuti. 
S lijeva dolazi povorka: 











Vojnici Jimmy i Fred vuku Juru-Isusa, koji pod trno- 
vim vijencem i duboko sagnut pod križem tetura 
i jedva napreduje.) 
JIMMY-VOJNIK: De, de, požuri se malo, osuđeni! 
Ovako ne ćemo nikada stići na vrh brijega! 
FRED-VOJNIK: A već je blizu podne, neću zbog tebe 
zakasniti na ručak! (Videći da je Isus pao) Eto, 
opet je pao... Već treći put... 
(Desno prilazi Tom kao Šimun Cirenac.) 
JIMMY-VOJNIK: (Fredu) Ne može on dalje s tom gre- 
dom... Natjeraj onog seljaka da mu pomogne... 
(Pokaže na Toma.) 


FRED-VOJNIK: (ode Tomu-Šimunu i uhvati ga za mi- 
šice) Hajde, dangubo seljačka, ponesi ovome jadniku 
križ! 

TOM-ŠIMUN: (otima se) Ostavi ti mene! Što se mene 
tiče taj... (Kako ga je Fred dovukao do Isusa, ugle- 
da mu lice i klikne) Jao, to nije zločinac... to nije 
običan čovjek... Mučeniče, rado ću ti pomoći... 
(Uprti križ, Isus se polako diže.) 


JANA: Sretni čovječe, koji si Bogu svojem pomogao! 
(S desne strane dolaze: 
Maja-Marija, Jasna-Magđalena i Jožek-učenik Ivan.) 


MAJA-MARIJA: (vrisne) Sine moj! 
JASNA-MAGDALENA I JOŽEK-IVAN: Učitelju! 


JURA-ISUS: (blago) Ne plačite za pravednikom, koji 
nevin ide u smrt... Žalite onoga, koji u grijehu umi- 
re... Križ će od danas biti utjeha i nada i znak 
spasenja sve do konca svijeta... 

(Povorka s Isusom, kojoj se sad pridružuje pridošla 
trojka, ulazi polako u crkvu. 

Vrata se zatvaraju. 
Vani ostanu samo Jalža i Jana. 
Glazba opet počine.) 

JALŽA-ANĐEO: Tako je čovječanstvo izvršilo najveći 
zločin otkada postoji... Razapelo je na križ Boga 
svojega... 

JANA: Na Veliki petak u podne... 


JALŽA-ANĐEO: I sama priroda zgrozila se: sunce je 
potamnjelo, a zemlja se potresla... 
Mrtvo kamenje pokazalo je više srca od čovjeka. 
(Glazba se jako stiša, ali traje do kraja. 
Crkvena se vrata otvaraju: 
unutra je onaj križ uspravljen, ali okrenut leđima 
gledaocu, pa se viđe, jer je inače daska široka, samo 
uzdignute ruke Isusa-Jure, koji stoji iza križa. 


Pod križem stoje desno Maja-Marija, Jožek-Ivan lije- 

vo, a Jasna-Marija Magdalena kleči u sredini do 

podnožja križa. 

Svi su okrenuti licem licu Raspetoga. 

Desno i lijevo stoje vojnici Jimmy i Fred.) 
JURA-ISUS: Oče, oprosti ljudima, jer ne znaju što 

čine... 

Majko, evo ti sina! 

Ivane, evo ti majke! 

(Ivan priđe Mariji i privine je sebi.) 

Oče, u ruke tvoje predajem duh svoj! 

Svršeno je... 


(Marija plačući sakrije lice na rame Ivanu, Magđale- 
na se baci na zemlju... 


Glazba silovito dočarava potres i oluju. 
Vrata se zatvaraju.) 


JANA: Surovi strani zapovjednik vojnika videći sve to 
reče: »Taj čovjek zaista je bio Sin Božji!« 

JALŽA-ANĐEO: To je kraj 

petog otajstva žalosnog: 

Isus umire na križu... 

(Iz crkve izlaze u tužnoj povorci: 

Maja-Marija, Jasna-Magdđalena, Jožek-Ivan i Tom-Ci- 
renac. 

Odlaze kao u sprovođu lijevo. 

Onda iziđu vojnici Jimmy i Fred.) 

VOJNIK-JIMMY: (srdito skida kacigu i okomi se na 
Janu) Ja se više ne igram... Zašto da baš mi pred- 
stavljamo one, koji su Isusa mučili i ubili? Kao da 
ga mi ne volimo! 

VOJNIK-FRED: I ja sam to htio reći! Odsad ili igramo 
Isusove učenike ili idemo kući! Dođi odmah s nama 
i reci to onima onamo! 

(Odu s Janom lijevo.) 

JALŽA-ANĐEO MUKE: I posljednja crvena ruža žalosti 
ubrana je u vrtu života Isusa i Marije... 

Ja se mogu povući da ustupim mjesto anđelu slave, 
za otajstva slavna! 

(Uđe u crkvu. 

Odmah počne radosna glazba.) 


OTAJSTVA SLAVNA 


(Iz crkve izlazi Anđeo slave u zlatnom talaru. 
To je Dora. 
Glazba prestaje.) 


DORA-ANĐEO SLAVE: Sretan Uskrs, aleluja! 


Slava našem Isusu i prvom otajstvu slavnom naše 
krunice! 

Kao što je ovo svijetlo proljetno jutro svladalo 
iminu noći, Isus je jutros u samu zoru uskrsnuo i 
pobijedio smrt... 


JANA: (dotrčala radosno lijevo i čula Anđela, pa nado- 
veže)... i zloću i mržnju ljudi koji su mislili da 
mogu Boga strpati u grob... U samo svanuće zemlja 
se potresla, grob se otvorio, stražari pobjegoše, a 
Isus iziđe iz mračne pećine živ i blistav kao sjajno 
sunce kroz sitan oblak, koji ga htjede sakriti... 


DORA-ANĐEO: Pronesimo radosnu vijest čitavim svije- . 
tom! (Otrči desno.) 


JANA: Pozovimo sve dobre ljude da dođu ovamo i da 
se raduju! (Otrči lijevo.) 


JASNA-MAGDALENA: (dolazi desno, tužna, s crnom 
koprenom na glavi i s cvijećem u rukama.) 


O tužni grobe Učitelja moga, kamen, koji je tvoja 
vrata zatvorio, i nama je zauvijek svaku radost u 
srcu ugušio... 


(Priđe vratima crkve, vidi da su odškrinuta, pogleda 
unutra i zakuka.) 


Jao, grob je otvoren, prazan, neprijatelji su ukrali 

Njegovo tijelo... 

(Zaplače i padne na koljena okrenuta leđima crkvi.) 
JURA-ISUS: (iziđe iz crkve i dođe do nje, stane joj za 


leđa i upita malo promijenjenim glasom) Ženo, što 
plačeš? Koga tražiš? 


JASNA-MAGDALENA: (ne okreće se k njemu, već odgo-- 
vara kroz plač) Nema više tijela Učitelja moga... 


Ako si ti vrtlar ovdje i nešto znaš o tome, reci mi, 
molim te... 


ISUS: (svojim glasom, jače) Marija! 














JASNA-MAGDALENA: (prepozna glas, vrisne i okrene 
se) Učitelju! Ti si uskrsnuo! (Baci se ničice na zemlju 
pred njim.) 

ISUS: Jesam, Magdaleno! Idi majci mojoj i učenicima 
i javi im da si me vidjela... 

JASNA-MAGDALENA: Idem, idem... O sretni dane, 
najveći od svih svečanosti i blagdana... 

(Otrči lijevo.) 


DORA-ANĐEO: (dođe desno i nadoveže) I prvo otaj- 
stvo slavno: 
uskrsnuće Kristovo! 
(Glazba. 
Jura-Isus ostane mirno u sredini. 
Začas dotrči s lijeve strane Jana, a za njom Jasna- 


Magdalena, a zatim, u radosnu neredu, kako se 
tko našao, Maja-Marija, Jožek-Ivan, Miško-Petar, Ji- 
mmy, Tom i Fred kao ostali učenici. 

Glazba prestane.) 


SVI: (viknu u jedan glas) Učitelju, ti si opet među 
nama! 

JURA-ISUS: Jesam, mir vama! 
(Oni se okupe oko njega, gledaju ga, šapću, hvataju 
ga i diraju, ljube mu ruke i plašt.) 


DORA:ANĐEO: (govori dotle) I ostao je među njima 
još punih četrdeset dana, javljajući se često pojedin- 
cima i kad bijahu svi na okupu... 

A onda im jednog dana reče: 


JURA-ISUS: Pođite sada po čitavom svijetu i propo- 
vijedajte evanđelje svim narodima! 


Učite sve ljude da ljube Boga svim srcem, svom du- 
šom, svim umom i svom snagom svojom! 


To je najveća i prva zapovijed! 

=“: knige 


Ja sad idem Ocu, ali bit ću s vama sve do konca 
vijekova! 

Ne bojte se ničega, dok vjerujete u mene, jer ja sam 
put*, istina i živoi! 

(Podigne obje ruke da ih blagoslovi. 

Svi kleknu i spuste duboko glave pred njim. 
Glazba. 


Isus se polagano povlači natraške, crkvena se vrata 
širom rastvore i kad Isus uniđe, zatvore se za njim.) 


DORA-ANĐEO: (stane pred njih, licem prema njiho- 
vim licima, dok oni još kleče, okrenuti leđima gle- 
daocu, sagnuti na poklon) 


Ustajte, dragi, vaš Učitelj uzašao je na nebo! 
To je: 

drugo otajstvo slavno! 

(Ona se okrene i ode u crkvu. 

Glazba prestane. 


Svi ustanu, okrenu se licem gledaocu i rašire se u 
polukrugu, kojemu je Maja-Marija u sredini, a Jana 
na jednom kraju.) 


SVI DJEČACI: A što sada? 


MAJA-MARIJA: Čekajmo Duha svetoga, kako nam je 
obećao Isus, čekajmo i molimo! 

(Svi kleknu tako u polukrugu, sklope ruke i mi- 
ruju.) 

JANA: (jedina nije klekla, već stoji na kraju polukruga 
i govori) Tko vjeruje u obećanje Božje, ne čeka 
uzalud... 

Jednoga dana, kad su Marija i učenici opet bili na 
okupu i molili, začu se huka neobičnog vjetra... 
(Glazba i vjetar jave se. 


Iz crkvenih vrata izlazi Francek-Ančeo, noseći na 
štapu, u zlatnom i vatrenom krugu bijelu golubicu 

raširenih krila, i stane s njom nad Marijinom gla- 
vom.) 

JANA: Duh sveti, golubica bijela, sišao je nad njih, a 
plameni jezici pojaviše se nad svačijom glavom... 
(Dora-Anđeo izlazi iz crkve noseći zapaljene svijeće i 
daje svakome dječaku po jednu. 

Onda svi ustanu, poklone se Mariji i razilaze se na 
razne sirane, svaki sa svojom svijećom. 
Maja-Marija i Jasna-Magdalena prate prema crkvi An- 
dela-Franceka okrenuvši leđa gledaocu.) 


JANA: Raziđoše se apostoli svijetom kao leptiri po 
cvjetnoj tratini da propovijedaju riječ Učitelja svo- 
jega... 

DORA-ANĐEO: I da nose svjetlo vjere i oganj kršćan- 
ske ljubavi u svaki kutić zemlje... 

JANA: Kako je lijepo i 
treće otajstvo slavno... 


DORA-ANĐEO: ... silazak Duha svetoga na 
apostole... 


(Uđe u crkvu. 
Glazba. 
Maja-Marija i Jasna-Magdalena stajale su dosad mir- 


no okrenute licem crkvi, sad se okrenu gleđaocu i do- 
laze naprijed. 


Marija izgleda umorna i oslanja se na Magđalenu.) 

MAJA-MARIJA: Mnogo je vremena prošlo, otkad je 
Sin moj uzašao na nebo... Sjeme mauke, koje je 
On donio na svijet, apostoli su posijali po dalekim 
njivama, gdje god čovjek živi. 

JASNA-MAGDALENA: Odasvud se javljaju tebi, Majci 
Učitelja svoga, pišu i poručuju: »Žetva njegovog sje- 
mena buja...« »Križ Spasiteljev diže se na krajnjim 
granicama zemlje.« 

MAJA-MARIJ: Sretna sam što to doživjeh, ali sve više 
čeznem da me Sin moj pozove k sebi. 


BARA-GABRIJEL: (iziđe iz crkve, a malo za njom i 
Jalža-Anđeo muke, koji ostane u sredini pred vrati- 
ma crkve, zatim iziđe i Dora-Anđeo slave, koji ode u 
desni kraj scene, dok Bara-Gabrijel prilazi Mariji s 
lijeve strane, baš kao prilikom Navještenja.) 


BARA-GABRIJEL: Zdravo, Marijo, milosti puna, ovet 
ti dolazim, kao one davne proljetne večeri, s novom 
radosnom viješću: »Dođi, Sin tvoj i rajsko veselje 
čekaju na tebe!« 


JALŽA I DORA: (prilaze bliže) Dopusti da te i mi pra- 
timo, Majko Božja! 

MAJA-MARIJA: Oh, kako mi je drago što vas u ovom 
času vidim na okupu, Tebe, bijela radosti mojih sret- 
nih dana, Tebe, ljubice mojih boli, i Tebe, zlato sla- 
ve rajske! 

Dođite da vas još jednom prikaže Bogu ponizna 
služavka Gospodnja... 

(Okrene se Magdaleni, koja je pala na koljena) 
Zbogom, draga! 

(Okrene se Jani, koja je također klekla na svom 
mjestu) : 

Zbogom, zemljo, otkupljena krvlju Sina mojega... 

JANA I JASNA-MAGDALENA: Zbogom, Majko Božja, 
i moli za nas sada i u času smrti naše... 

(Glazba. 


Bijeli i Zlatni anđeo prihvate Mariju svaki za jednu 
ruku, a Ljubičasti ide pred njima. 
Svi se pomiču vrlo polako prema vratima crkve.) 


JANA: 
Čeivrto otajstvo slavno: 

JASNA-MAGDALENA: Marijina smrt i uzne- 
senje na nebo! 
(Sve jača glazba, čuje se i himna nevidljivih rajskih 
glasova. 
Marija i njena pratnja stižu do vrata. 
Jalža-Anđeo Muke pokuca.) 


JALŽA-ANĐEO MUKE: 
Otvorite se vrata vječne slave, 
da uđe vaše časti najdostojnija! 
(Sve zanosnija glazba, sve ushićenija pjesma. 
Anđeli se razmaknu. 
Vrata se rastvore. 
Na pragu stoji JuradIsus, držeći u ruci zlatnu 
krunu. 
Marija pada na koljena. 
Desno i lijevo dohrle na scenu svi, koji su sudjelo- 
vali u igri, i kleknu.) 


JURA-ISUS: Dođi, majko moja predraga, i primi krunu 
kraljice neba... 

(Položi joj krunu na glavu, pa je digne i uvede u 
crkvu.) 

SVI: Slava ti, kraljice anđela! 

MAJA-MARIJA: I majko ljudi, recite... Taj je pozdrav 
miliji srcu mom, sinovi moji i braćo Sina mojega! 
(Glazba i pjesma dostižu vrhunac, ali će začas utih- 
nuti. 


Vrata se zatvore. 
Tri anđela ostanu pred njima licem gledaocima.) 


SVA TRI ANĐELA: To je, eto, 
petnaest otajstava svete krunice... 


BARA: Pet radosnih... 
JALŽA: Pet žalosnih... 
DORA: Pet slavnih... 

BARA: Petnaest prizora iz života Isusa i Marije... 
DORA: Petnaest istina vjere Kristove... 
JALŽA: Petnaest poruka vječne ljubavi... 


ZAJEDNO SVA TRI: »Ljubite Boga svim srcem, dušom 
i pameću svojom, a bližnjega svoga kao samoga 
sebe ...« 

To je, eto, Marijina krunica... 

(Dok su Anđeli to govorili, iz crkve su za njihovim 
leđima izišli Jura i Maja, odloživši sve povezano s 
njihovom ulogom. 

Sad su svi na sceni opet vesela djeca.) 

JANA: (priđe Maji) Onda, kako ti se sviđa Gospina 
krunica? 


MAJA: Nešto ljepše nisam još nikada vidjela! 


JANA: (nudi joj svoju krunicu) Hoćeš li da ti poklo- 
nim svoju krunicu? 


MAJA: (pruži oduševljeno ruke) Oh, da... 
(No nešto se sjeti i povuče natrag ruke) 
Ali tebi će biti žao, plakala si kad si je izgubila... 


JANA: A zar je isto izgubiti nešto i pokloniti dragoj 
prijateljici? 


MAJA: Onda je od srca rado uzimam... i čuvat ću 


JANA: ... imoliti... 
MAJA: I to, svakako... 


JIMMY: Je, dečki dragi, sve je to bilo jako lepo, samo 
kuća je daleko, a vreme večere blizu, to znači, put 
pod noge i podbrusimo pete! 


FRANCEK: Ti bi samo klopal... A viš, ja nisem gla- 
den! ' 

JURA: Ispratit ćemo vas komad puta! 
MAJA: Skoro ćemo opet doći ovamo! 


JURA: Dođite... Majka Božja čeka! 
(Neka su djeca, međutim, strpala na brzinu u onaj 
kofer rekvizite predstave, pa ga uzmu sa sobom. 
Predvođeno Francekom, koji svira na usnoj harmoni- 
ci, veselo društvo zagrljeno odlazi, pjevajući.) 


SUSRET 
BENEDIKTA I SKOLASTIKE 


Hagiografski prizor po dijalozima Henri Ghćona i 
kronici Iidefonsa Herwegena 


Meknite se se gorje, 
da se bu videlo Zagorje, 
da se bu videla zibelka 
v teni sem se zibal ja! 


KRAJ 

LICA: 


BENEDIKT, opat Monte Cassina 
SKOLASTIKA, njegova sestra blizanka 
BRAT, koji prati Benedikta 

SESTRA, koja prati Skolastiku 
LUKA, seljak 


KATA, njegova žena 


Događa se u kućici gornjeg seljačkog para, pod Monte 
Cassinom, jednog dana i noći u veljači godine 
Gospodnje 547. 





UZ »BENEDIKTA I SKOLASTIKU« 


Duhovnu igru »Benedikt i Skolastika« donosi- 
mo prilikom proslave 1500. obljetnice rođenja Benedikta, 
»oca zapadne movoevropske kulture«, i u počast radu i 
zaslugama benediktinaca i benediktinki (njihovih ženskih 
samostana ima danas u Hrvatskoj osam, a muški samo 
jedan, u Tkonu na Pašmanu, dok u svijetu njihov red 
broji 19.314 članova u 752 samostana), koji su već od 
prvih početaka hrvatske povijesti zaslužno povezani s vjer- 
skim i prosvjetnim životom našega maroda od prvih po- 
krštavanja i npr. »Bašćanske ploče«, o čemu je u posljed- 
Bije vrijeme mnogo pisano, pa je to suvišno ovdje ponav- 
jati. 

Napominjemo jedino da sadržaj i poruka ove glume ni- 
su isključivo povezani ni sa kojim datumom mi prigodom, 
nego će uvijek djelovati pobudno i poučno. 


Henri Ghćon (1875—1944), pravim imenom ILćon-Henri 
Vangeon, po prvotnom zanimanju liječnik, iznimna je i 
značajna pojava u francuskoj kulturi svojega vremena. 

Književne radove počeo je objavljivati u poznatoj »Nou- 
velle Revue Francgaise«, koju je i osnovao sa čuvenim An- 
drćom Gideom, kao »bezvjerac«, koji je vjerovao samo »u 
Čovjeka i u Život«, pa su mu i prva djela »samo«, ali 
duboko, humana i socijalna. ; 

Kao vojni liječnik ma ratištu pod Verdunom g. 1915. 
postao je osvjedočen vjernik i otada se sav posvetio pisa- 
nju scenskih djela za najšire krugove »vjernog mnaroda«. 
Do smrti ih je napisao stotinjak a često ih je i režirao i 
glumio u mjima sa svojim »Družinarima Naše Gospe«. Uz 
to je objavio i niz romana, kritika, pjesama itd. 

Nemoguće je ovdje opširnije prikazati tog velikog fran- 
cuskog vjernika i umjetnika, podsjetimo samo da u Hr- 

vatskoj nije mepoznat: pnvi put objavljena je jedna nje 
gova gluma u »Hnvatskoj Prosvjeti« već 1922, a 30. I. 1926. 
izveden je u zagrebačkom Hrvatskom narodnom kazalištu, 
u režiji Tita Strozzija, Ghćonov »Siromah pod ste 
penicama«, drama o svetom Aleksiju, koga je u XVIII. 
stoljeću iznio na scenu u Varaždinu naš Tituš Baltazar 
Brezovački, a nedavno je to djelo prikazala zagrebačka 
»Komedija«. 


. Povodom zagrebačke premijere »Siromaha« 1926. posje- 

tio je pokojni dr. Slavko Batušić u Parizu Ghćona, obja- 
vio je intervju s njim u tadanjoj »Hrvatskoj pozomici«, 
tjedniku HNK, a sve je to zabilježio i u svojoj knjizi »Od 
Griča do Lutecije« (Zagreb 1979) na stranama 63—66, pi- 
šući o Ghćonu sa simpatijom, ali i sa razumljivim ne- 
shvaćanjem njegove umjetničke i idejne orijentacije. 


Kasnije je u nas kolalo »umnoženo« i bilo izvođeno više 
Ghćonovih djela (npr. »Tri mudrosti staroga Wanga«), a 
Društvo sv. Jeronima izdalo je u dostojnoj opremi dva 
Ghćona: g. 1935. njegove »Santaremske đake (jed- 
nu od najuspjelijih mjegovih glima), koji se još i danas 
javljaju na našim malim scenama i jako su omiljeli (to- 
me prijevodu priložena je i opširnija studija o autoru i 
njegovu djelovanju), a još prije toga (1934.) njegova »Tri 
Kralja«, koji su izvedeni i na zagrebačkom radiju 6. 
siječnja 1944. 

Razumije se da su se u tim prilikama razvile srdačne 
hrvatske veze s autorom, prekinute tek u drugom svjet- 
skom ratu, koji je Henniju Ghćonu donio maglu i tužnu 
smrt u potpunoj osamljenosti u nekoj pariškoj klinici. 


Sjećanje ma velikog pokojnika obnovljeno je s ovih 
nekoliko prizora iz njegova većeg scenskog djela »La ren- 
contre de saint Benoit et de sainte Scholastique«, koje je 
on očito pisao na temelju knjige »Sveti Benedikt« Ilde- 
fonsa Herwegena, opata samostana Maria Laach u Nje- 
mačkoj, po kojoj je i ovaj naš Ghćon dopunjen. 

A Herwegenovo djelo preveo je i izdao već god. 1969. u 
Zadru hrvatski benediktinac dr. Martin Kirigim, dodavši 
originalu nekoliko zanimljivih priloga, koji čine još vred- 
nijom ovu knjigu, što bi je izvodioci ove naše glume mo- 
rali svakako pročitati za svoju informaciju i edifikaciju. 

Isti prevodilac objavio je u ovoj benediktovskoj jubi- 
larnoj godini knjige »Pravilo sv. Benedikta« (Tkon — Ćo- 
kovac 1980) i »Život sv. Benedikta« (Rijeka 1980) autora 
Anselma Lentinija, koje se s Herwegenovim djelom pove- 
zuju u zaokruženu cjelinu. 

KRATKE UPUTE ZA IZVEDBU 


Likovi i nošnje. Ne znamo kako je izgledao ni 
kako se mosio sveti Benedikt, pa je najbolje da se držimo 
glavne i ustaljene tradicije. Neka ga glumi ozbiljan, sta- 
sit glumac sonorna glasa i jasne dikcije. Danas se već 
može naći i bradat omladinac, ali ako mu se brada i kosa 
naprave umjetno, neka to bude stručno mačinjeno, a ni- 
pošto smiješno, kako se zna dogoditi. Odjeven neka bude 
u dugu halju svijetlosive ili drap boje (kakva se ove go- 
dine mnogo widi na zimskim kaputima), preko nje neka 
ima crnu »pelerinicu« i cm »škapular« (to je uski dio 
redovničkog ruha, što se spušta preko prsiju) i crn plašt. 
Sve slično dominikancu, osim boje halje i škapulara. 

Skolastika neka je sasvim u cmini, osim uskog bijelog 
ruba oko lica i ovećeg ovratnika. Glumica, koja je prika- 
zuje, mora biti stasom i glasom vrlo mježna, ali ne plač- 
ljiva i pretiha. 

(Kao uzor za svetačke likove najbolji je kip Benedikta 
u dvorištu Monte Cassina i Skolastike u samostanu naših 
benediktinki na Pagu, kojih je slike lako naći.) 


Pratioci glavnih lica jednaki su njima, samo brat ne 
mora imati bradu. 

Dostojanstvo i ozbiljnost u držanju i govoru glavnih 
lica ne smiju biti razlog da oni govore ni patetično ni 
razvučeno, dosadno monotono, nego razgovijetno i izdife- 
rencirano, kako logika i raznolikost teksta zahtijeva, a 
uvijek prirodno ljudski. 

Seljački par Luka i Kata priprosta su dobroćudna 
i malo groteskna čeljad, koju nije teško zamisliti, ali je 
važno paziti da nipošto ne pretjeruju i da njihovo karak- 
teriziranje bude uopće vrlo diskretno (čemu se amateri 
rado otimaju), živo, ali ukusno odmjereno, nek izazivaju 
smiješak, ali ne grohot. 

Njihova odjeća nek bude prilično šarena kao opreka 
redovničkoj: Kata mek ima bijelu košulju, cm ili u boji 
prsluk, dugu suknju s pregačom i maramom ma glavi, a 
Luka također seljačku košulju od gruba platna, prebačenu 
preko isto takvih hlača, i prsluk, duge bijele čarape s 
ukrštenim remenjem (vrpcama) iznad papuča. 

(Slične skice za sve kostime mogu se naći u prvom 
svesku »Male scene«: »Legende o kraljici Jeleni«.) 


Pozornica je sasvim jednostavna. Ako se glumi na 
zatvorenoj pozornici, treba je čitavu zastrijeti tamnim za 

storima, osim u sredini pozadine, gdje nije teško načiniti 
oveći okvirparavan od običnih letava, u koji se ugradi 
manji okvir s pokretnim kapcima od letvica i kartona, 
što se otvaraju prema dubini pozornice, sve također obo 
jeno tamno u boji zavjesa. 

Nad prozorom običan križ, bez svetog Tijela. 

Ako se igra bez pozornice, u crkvi ili drugdje, trebat će 
ipak načiniti spomenuti veliki okvir-paravan s prozorom, 
u ovom slučaju vjerojatno malo veći, i postaviti ga nasred 
prostora igre, pred oltar vjerojatno. 


Pokućstvo ma pozomici mora biti krajnje jedno- 
stavno, »seljačko«, same drvene gredice i daske, nikakva 
tokarija iz gradskih stanova. U pozadini je jedan osrednje 
velik stol, pred njim, prema gledaocu obična starinska 
škrinja, a desno i lijevo do stola po jedan stočić bez na- 
slona. Po jedan isto takav (samo manji) stol prema kra- 
jevima pozomice, s po dva isto takva stočića (»štokrl«). 

jednom kutu ormarić, na njemu je pribor, a u njemu 


Oluja mora biti izvedena pažljivo i dosjetljivo. Sije- 
vanje se izvodi iza paravana-okvira paljenjem i gašenjem 
reflektora, kojih danas ima svagdje. Kiša se lako doča- 
rava, ako se po rešetu sa žičanom mrežom miješa zrnje 
graha, a mogu se i krunice (čisla) udarati o okomitu sta- 
klenu ploču, npr. prozora. Grmljavina se jednostav 
no pravi bubnjem, koji se također danas svagdje mađe: 
po njemu bubnjar spretnim stupnjevanjem dočara potmu- 
lu tutnjavu i tresak groma. Radi se to i tako da se oveća 
limena ploča drži okomito za gomji rub, pa se spretno 
trese. (Uspije to i sa »šper4pločom«). Za vjetar se uz 
me obično školsko ravnalo,. pa se na oduljoj uzici vitla 
u krugu, pazeći, razumije se, da bude dovoljno mjesta 
naokolo. (Ne bi bilo teško načiniti ni »stroj za vjetar«, 
osloni ma točku stružu po platnu napetom preko 
nj 

Sve to mije teško, ali zahtijeva pažljivo uvježbavanje. 

Kao, uostalom, i čitav rad na spremanju ove ozbiljne 
predstave. 

Luka ulazi lijevo, bez žurbe, jer je uopće spor u kre- 
tanju, a ponekad i u mišljenju. 

Ode polagano do prozora, pogleda napolje i ođuše- 
vi se. 


LUKA: Krasno li je vrijeme napolju! ... Prekrasno! ... 
Nebo se plavi bez oblačka, a sunce kao da lije ras- 
topljeno zlato po čitavoj zemlji! . 

(Dolazi naprijed prema rubu pozornice, zureći u gle- 
dalište, kao da je tu prozor, i ponavlja očarano) 
Baš je prekrasno vrijeme! 


KATA: (dolazi desno s metlom u rukama) Opet dangu- 
biš i zuriš u zrak kao da muhe brojiš! Uzmi radije 
metlu! (Tura mu je u ruke.) 


LUKA: Hoću, ženo! Ali pogledaj, kako je napolju vri- 
jeme.. 


KATA: (prekine ga) I prošeći pošteno metlu po čitavoj 
sobi! 


LUKA: Hoću, hoću, ne brini se... Ali zar se tebi ne 
čini da je danas vrijeme previše lijepo za ovo doba 
godine, baš kao naručeno za naše drage goste da im 
put do naše kućice bude lakši i ugodniji? 


KATA: Vrati mi metlu! (Uzme mu je natrag i počne sa- 
ma mesti, udarajući ga po nogama da ga potjera 
lijevo.) Ne može se jednom rukom mesti, a drugom 
brbljati! 

LUKA: Kako želiš, znaš da te ja uvijek slušam! A ti 
ionako meteš bolje od mene! (Sjedne na klupicu 
lijevo.) 


KATA: (srdito) A ti sjediš bolje od svakoga i samo 
tražiš kamo ćeš spustiti tur da ljenčariš! Što si se 
sad tu nasadio ikao kvočka na jaja? Idi radije pogle- 
dati da nije leća zagorjela! 


LUKA: (ustaje nerado) Zar i danas kuhaš leću za naše 
goste? 


KATA: Što se čudiš? Svake je godine na današnji dan 
ovako lijepo vrijeme, svake godine ja im kuham leću! 
To je tako određeno već odavno! 


LUKA: E, lako je tebi odrediti da ćeš kuhati leću! Ali 
lijepo vrijeme ne možeš ti naručiti, kako god znaš 
zapovijedati (tiše) ... osobito meni ... 


KATA: Lijepo vrijeme šalje Bog! On našim gostima 
svake godine pripremi lijepo vrijeme, kao što im ja 
pripremim leću, svatko radi svoj posao, to je sve! 
(Viđeći da je Luka krenuo lijevo) Stani, kamo ćeš? 


LUKA: Pa rekla si da odem nekamo, bogme ne znam 
kamo... 


KATA: Onda ne idi nikamo, ostani ovdje! Ja ću sama 
u kuhinju! Ti dotle postavi stol u sredini! 

LUKA: Za dvije osobe? 

KATA: Pa znaš, valjda, da ih ne dolazi dvadeset! Po- 
stavi dvije žlice, dva noža i dvije zdjelice! 

LUKA: (ponosan, što se i on nečeg sjetio) I dvije čaše! 

KATA: I dvije čaše, hvala Bogu, da si se sjetio! Ali 
miči se otale: dok se ti okreneš, ja ću već biti gotova! 
(Odgura ga, pa s ormarića u kutu prenese brže-bolje 


na stol u sredini sve prije nabrojeno, a onda na 
svaki pokrajni stolić odnese također po dvije žlice.) 

KATA: (prelazi pogledom, što je obavila, brojeći pođd- 
glas... »žlice, zdjelice, čaše«, pa doda) 
I kruha za svaki stol! 
(Izvuče iz ladice ormarića u kutu tri hljepčića, raz- 
dijeli ih po stolovima pa zaključi) 
To bi bilo sve! 


LUKA: Tebi sve bolje ide od ruke! Ja ću dotle malo 
sjesti da se nagledam ovog krasnog vremena! 
(Sjedne na lijevu klupicu i zagleda se blaženo preda 
se, to jest u gledalište, uživajući.) 

Tko ne bi uživao u toj divoti Božje prirode pune 
sunca?! 

(Nedaleko od kuće jave se dva glasa, Benediktov 
lijevo, Skolastikin desno, pjevajući naizmjence.) 


KATA: Slušaj! 


BENEDIKTOV GLAS: ' 
Kako je dobro i milo, Gospode, 
kad se braća zajedno nađu! 

SKOLASTIKIN GLAS: 

»Kad se sastanu u ime Tvoje, 
blagoslov je Tvoj nad njima!« 


LUKA: Oni su to! Oni su to! Pjesma im je svake godine 
ista! 

KATA: Jest, ista je pjesma, ista leća, isto lijepo vrije- 
me, isto tvoje ljenčarenje! ... Vidiš da je sve tako 
određeno. (Uzdahne) Valjda i tvoja lijenost! ... Idi 
po svježu vodu, ja ću donijeti leću da bude topla! 


(Ona otrči lijevo, a on desno.) 
BENEDIKT I REDOVNIK, KOJI GA PRATI (glasovi su 
im već bliži): 
»Sjeti me se, Gospode, po dobroti svojoj, 
pohodi me radošću svojom!« 


117 


SKOLASTIKA I REDOVNICA, KOJA JE PRATI: 
»Daj mi da uživam sreću odabranika tvojih, 
da se tvojom baštinom ponosim!« 
(Kata uleti lijevo sa zdjelom leće, u koju je utaknula 
veliku žlicu, i položi je na srednji stol. 
Zatim otrči ponovno đesno i vrati se začas s dvije 
manje zdjele pa ih postavi jednu na mali stolić de- 
sno, a drugu na stolić lijevo. 
Luka doklipše desno s vrčem vođe. 
Kad je sve postavljeno, on i Kata stanu ona desno, 
a on lijevo od stola i čekaju.) 


BENEDIKTOV GLAS: (već sasvim blizu) 
»Slava Ocu i Sinu i Duhu svetome« .. 


SKOLASTIKIN GLAS: 
»Kako bijaše u početku, tako i sada i vazda, u sve 
vijeke vjekova.« 

SVI ZAJEDNO: »Amen!« 


(Lijevo dolazi Benedikt, koga slijedi jedan brat, a 
desno Skolastika, za kojom ide jedna sestra). 


LUKA: (još uvijek do lijevog kraja stola) Prečasni 
oče... 


KATA: (na svom mjestu desno od stola) Prečasna 
majko... 


LUKA: (klekne) ... dobro nam došli ... 
KATA: (klekne) ... pod naš skromni krov! 


SKOLASTIKA, SESTRA PRATILICA, LUKA I KATA: 
Primite naš smjerni poklon, oče Benedikte! 


BENEDIKT: (stupi u sredinu) Bogu se svi poklonimo, 
dragi moji, a onda ustajte svi! 
I vi, Skolastiko, sestro moja, jer ja danas nisam 
vaš opat, nego vaš brat blizanac, jednak po dobi, ali 
uvjeren sam, nejednak po ljubavi. Zagrlite me! 
(On je podiže, pa se zagrle.) 

LUKA: (ustajući izvuče iz džepa velik rubac pa briše 
oči) 
Ovaj me prizor gane do suza svake godine... 


KATA: (maše mu za leđima Benedikta i Skolastike i 
prekorava ga šaptom) Skloni tu krpu, neotesanče... 


LUKA: (posluša i iskašlje se pa počne govor) Prečasni 
očelk, 


KATA: ... prečasna majko .. 

LUKA: ... stol je postavljen! 

KATA: Jelo vas čeka! 

BENEDIKT I SKOLASTIKA: Hvala vam! 


BENEDIKT: 
Blagoslivljam ovaj dom i njegove domaćine! 
Blagoslivljam jelo i one, koji su nam ga pripravili! 
I ti, blagi Gospode, udostoj se blagosloviti darove, 
koje nam dijeli Tvoja darežljivost, i one, koji će se 
njima okrijepiti! 
U ime Oca... (Govori tiho dalje i pravi znak križa 
u zraku.) 


SVI: Amen! 


(Benedikt i Skolastika sjednu za srednji stol jedno 
prema drugome, on lijevo, a ona desno.) 


KATA: Pripravili smo vam, što smo imali ... Kruha! 
LUKA: Vode! 

KATA: Leće! 

LUKA: Bez slanine! 

BENEDIKT: Skuhano po propisu! Hvala vam! 

LUKA: Ako dopustite, ja bih blagovao s Bratom... 
KATA: A ja sa Sestrom. 

OBOJE ZAJEDNO: Kao svake godine! 


BENEDIKT I SKOLASTIKA: Bilo vam u slast! 
(Luka ponudi redovnika da sjedne za stolić lijevo, a 
Kata sestru pozove za stolić desno. : 
Oni će svojim žlicama grabiti po dvoje iz iste zdjele 
i drobiti usput svoje hljepčiće. X 
Skolastika prebaci velikom žlicom malo hrane iz 
velike zdjele u bratovu, a malo u svoju zdjelu, a 
Benedikt prelomi hljepčić na dvije jednake polovice 
za sebe i za sestru. 

Njih dvoje šuteći jedu neko vrijeme.) 


LUKA: (tiho Bratu) Kako to da ne govore ništa? Nisu 
se vidjeli punu godinu dana, a šute! Zar nemaju 
ništa da kažu jedno drugome? 


REDOVNIK: Tiho! Kad se jede, jede se, kad se razgo- 
vara, razgovara se! Takav je red u nas! 


LUKA: Dobro je to: tako vam ne može zalogaj zapeti 
u grlu! 


REDOVNIK: Psst, psst! 


KATA: (tiho Sestri) Priznajte, sestro, da njih dvoje nisu 
baš brbljavi. 


SESTRA: Ne čudite se! Naša sveta majka Skolastika 
neće izustiti ni riječ prije nego naš sveti otac Bene- 
dikt ne rekne »Bogu hvala!« 


LUKA: Ja ne mogu da jedem ako ne pričam. 
REDOVNIK: Znači da niste jako gladni! 
KATA: Što mislite, je li im moja leća dobra? 
SESTRA: Pa kad je jedu, što ćete više! 


KATA: Nemojte tako, kuharica voli da joj se jelo 
pohvali! 
(Benedikt natoči Skolastici i sebi vođe u čaše.) 

LUKA: Gledajte: vaš otac pije! 
KATA: Vaša majka pije! 
BENEDIKT: (glasno) Bogu hvala! 
SVI: (prihvate) Bogu hvala! 
LUKA: (odahne) Konačno! 

KATA: Konačno! 


REDOVNIK I REDOVNICA: (svako osobi do sebe) 
Sada je na vama red da šutite! Brat i sestra go- 
vorit će! 


LUKA: (tiho redovniku) Ne bi li bilo bolje da se mi 
povučemo? ' 


REDOVNIK: I meni se čini da bi to trebalo! 
(Redovnik domahne preko puta Redovnici, a Luka 
Kati, pokazujući im rukom da se uklone sa scene. 
Njih četvoro kimnu jedni drugima, pa Luka i Redov- 
nik iziđu lijevo, a Kata i Redovnica desno. 
Benedikt ustane od stola i sjedne na škrinju pred 
stolom.) 


SKOLASTIKA: Predragi brate i poštovani oče opate, 
smijem li vas zapitati da li u vašoj opatiji, tamo 
gore na brdu, u divnom Monte Cassinu, sve teče kako 
vi želite i da li u najvećoj mogućoj mjeri služi slavi 
Božjoj? 

BENEDIKT: Jest, predraga sestro i kćeri, svaki dan 
sve više vjerujem da mi sam Bog šalje izabrane duše 
da se kao naša braća posvete radu za čast Sveviš- 
njega i za vremenitu i vječnu sreću ljudi ... A kako 
je u vašem samostanu, sestro? 


SKOLASTIKA: Zadovoljna sam sa svojim kćerima. One 
nisu učene, ali ja osjećam da učenost često umrtvlju- 
je ljubav u čovjeku, pa volim da moje redovnice 
manje znadu, a više ljube, Boga i sve ljude, i da tu 

ljubav izlijevaju u neprestane i žarke molitve za 
svačije dobro ... Samo se ponekad bojim da nisam 
na pravom putu kad tako mislim ... 


BENEDIKT: Na najboljem ste putu, sestro moja, i 
budite uvjereni da vas sam Bog vodi po toj stazi ... 
Jer Bog je ljubav i ljubav je ono najviše, što On 
nama daje i što očekuje da i mi Njemu za uzvrat po- 
klanjamo ... A ljubav se ne može tumačiti ni ... 
naučiti, ona se po Božjoj milosti mora osjetiti dubo- 
ko u našem srcu i u čitavom nam biću. 


SKOLASTIKA: Tko je doživi, uvidi kako je dobro 
napisano: 
Kad bih imao puninu vjere, 
da bih brda mogao premjestiti, 
a ljubavi ne bih imao, 
bio bih ništa« .. 


BENEDIKT: Troje je glavno, vjera, ufanje i ljubav, ali 
prva je među njima ljubav. 
Nju sam postavio kao vrhovni zakon sebi i svojoj 
braći... 
Jer ljubav nas poziva: 
»Zla se kloni, čini dobro, traži mir i slijedi ga!« 
Mir, najveći blagoslov Božji i najljepšu sreću ljudi! 


SKOLASTIKA: Kako je divno, brate, što ste uzeli za 
svoje geslo »Mir«, »pax«, i što ga svugdje ističete i 
ispisujete! A u svojoj drugoj zapovijedi svima nama, 
»Moli i radi«, »Ora et labora«, niste li vi saželi sve, 
čega se čovjek mora držati da omili Stvoritelju i da 
koristi čovjeku?! U njima je osnova i srž čitavog 
vašeg »Pravila« ... 

BENEDIKT: (skromno) Spomenuste moje »Pravilo«, 
sestro... Tu sam knjigu pisao i dopisivao godina- 
ma, sada sam je konačno pregledao i dopunio i dao 
u prijepis... Jedan sam i vama donio kao posljednji 

dar svog djelovanja: nadam se da sam u njemu zacr- 
tao barem temelj za preporod redovništva, a po 
njemu i ljudskog društva. 
(Pruža joj omašan rukopis, koji je dosad krio pod 
plaštem.) 

SKOLASTIKA: (klekne, da ga klečeći primi, pa cjeliva 
rukopis, sričući, kao da su mu slijedeće riječi ispisa- 
ne na prvom listu) 


Zlatno naše »Pravilo« ... I sveto geslo »Ora et la- 
bora« 


BENEDIKT: (ponavlja za njom) »Ora et labora« ... 
(Neko zvono oglasi se u daljini.) 


BENEDIKT: (ustane odmah) Večernje se zvono javilo! 
Bratu i meni ostaje jedva vremena da se vratimo u 
samostan. Zahvaljujem Bogu na ovom našem sa- 
stanku. Velim vam zbogom i blagoslivljam vas! 


SKOLASTIKA: (ustane i ona) Zar već, oče moj? Ne 
možete li ostati još časak? 
BENEDIKT: Ne, kćeri moja, ne mogu! 


(Desno i lijevo vraćaju se redovnik s Lukom i redov- 
nica s Katom.) 


REDOVNIK: Zvono zove, prečasni oče! 


REDOVNICA: Večernje zvono! 


BENEDIKT: Čuo sam! Odlazimo! Pravilo vrijedi za 
opata kao i za sve ostale redovnike. 


SKOLASTIKA: Neka mi onda opat dopusti da se obra- 
tim bratu rođenom, jer vi ste i moj brat blizanac, 
Benedikte! Pa ostanite još malo, brate moj! 


BENEDIKT: Ne, sestro, ne, kćeri! Brat nema više riječi 
kad pravilo govori! Ne navaljujte! Ništa nećete po- 
stići, a zadat ćete mi bol! Ja moram otići! 

SKOLASTIKA: A ja vam ipak moram još jednom reći 
da večeras imam poseban razlog i potrebu za još 
malim razgovorom s vama, brate moj! 


BENEDIKT: I ja sam vama, sestro, želio danas reći 
nešto, što još nisam dotaknuo, a bilo bi mi važno. 
Ali dužnost je preča od želje, moram otići. 


SKOLASTIKA: (odlučno, gotovo malo tvrđo) Idite on- 
da! Sad znam kome se svojom molbom moram 
obratiti! 


BENEDIKT: Što ćete učiniti? 


SKOLASTIKA: Pomolit ću se Bogu! On, koji čita u 
našim srcima i zna sve o nama, neće me odbiti! 


BENEDIKT: Ali čemu se možete nadati? 


SKOLASTIKA: Da vas gane ... ili da vas zaustavi! 
(Baci se na koljena, sagne glavu, ruke prekrsti na 
grudima i zađube se u molitvu. 

Svi ostali oko nje, pa i sam Benedikt, zbunjeni su i 
ne znaju što da počnu.) 


LUKA: (redovniku) Što vi mislite? 
REDOVNIK: Ništa ... Ja čekam oca opata! 
KATA: (redovnici) Zar će se što dogoditi? 
REDOVNICA: To bi vam samo Bog mogao reći! 
LUKA: Da mi je znati što ona moli! 


KATA: I hoće li se to, što moli, ispuniti ... Ali što 
može moliti? 


LUKA: Da opat, na primjer, slomi nogu ... 
(Napolju se naglo smrači. 
Jako zagrmi.) 


SVI: (osim Skolastike): Što je to? 
KATA: Što se događa? 

LUKA: Nebo je pomahnitalo! 


BENEDIKT: (redovniku) Objasnite mi to, brate! Nije 
li bilo krasno vrijeme ... nema tome ni časak? 


REDOVNIK: Tako je, prečasni oče, sve je bilo svijetlo 
i lijepo! 
BENEDIKT: A sada najednom ... 
(Jak tresak groma. 
Potpun mrak. 
Vjetar i pljusak kiše.) 


LUKA: Jao nama, to je propast svijeta! Propast svijeta! 
(Izleti napolje.) 


KATA: Zatvorite prozor! Kapke zatvorite! Ja se bojim! 
(Redovnik i Redovnica potrče prozoru i zatvaraju 
kapke.) 

LUKA: (vraća se izbezumljen s upaljenom voštanicom.) 


Evo malo svjetla... (Prasak groma.) Sveti Bože, 
grom će nas sve pobiti! Svi sveci i svetice Božje, 
čuvajte nas! 


SKOLASTIKA: (diže glavu, lice joj je preobraženo i 
nasmijano.) 


BENEDIKT: Skolastiko, sestro moja, zar ste vi... 


SKOLASTIKA: Gdje bih ja tu nešto mogla? ... Oluja 
je u Božjoj ruci ... i 
BENEDIKT: Ali moć vaše ljubavi i molitve pokrenula 

je tu ruku ... Što ćemo sada? 


SKOLASTIKA: (smiješeći se) Pokušajte stići na vrijeme 
u samostan, ako to pravilo hoće ... Ali ljubav neće, i 
to Svevišnja ... 


LUKA: Ovakvo nešto nisam još vidio ... Kako je poče- 
la, kiša će lijevati čitavu noć... 

KATA: Hvala Bogu, ionako nam je suša uništila sve 
povrće... 


BENEDIKT: Nema druge, treba ostati... 
(Domaćinima) 
Hoćete li nas zadržati do zore? 


LUKA: Moramo, i da nećemo! 
KATA: Bit će nam drago! 
BENEDIKT: Pa snađite se nekako da prenoćite! 


LUKA: Lako za to: ima u nas dosta mjesta za sve nas, 
a i meke slame! 


KATA: I toplih pokrivača, našom vunom satkanih! 
Dođite! 
(Luka odvodi redovnika lijevo, a Kata redovnicu 
desno.) 
Grmljavina, huk vjetra i šum kiše sve jače se čuju, 
ali će se u toku daljnjeg govora Benedikta i Skolasti- 
ke pomalo stišavati.) 


SKOLASTIKA: Eto, brate Benedikte, nebo je omogu- 
ćilo da vam povjerim, što mi je danas bilo na srcu... 
Osjećam da je kraj mog životnog puta blizu i da se 
nećemo nikada više sastati u ovoj kućici pod vašim 
Monte Cassinom, u koju sam svake godine smjela 
jednom izići iz svoje klauzure da se sretnem s va- 
ma.. 


BENEDIKT: Takve su slutnje često zamke zlog duha, 
pa im ne smijemo podleći, sestro! 


SKOLASTIKA: Željela sam, ipak, da se danas pozdravi- 
mo kao na rastanku i da mi vi oprostite što nisam 
uvijek bila sestra i kći dostojna vašeg i svog posla- 
nja... (Klekne.) Oprostite mi, ako možete, i molite 
za mene kad me više ne bude u vašoj blizini! 


BENEDIKT: Sestro draga, svi su naši životi u Božjoj 
ruci, a moje oproštenje, pa bilo i od srca dano, neće 

višnji Sudac od vas tražiti ... Vi i ja zajedno smo se 
rodili, pa bi bilo prirodno da zajedno i umremo ... 
No, ako vas Gospod prije mene pozove k sebi, bit će 
potrebnije vaše molitve nama, koji ostajemo, nego 
naše vama pred prijestoljem Svevišnjega... 


SKOLASTIKA: Hvala vam, brate, to je bilo posljednje, 


što sam željela čuti od vas, premda su vaše riječi 
više potvrda vaše ljubavi nego moje vrijednosti... 


BENEDIKT: I ja moram zahvaliti Gospodu što je i 


meni danas dopustio da vama otkrijem svoju dušu 
i sumnje, koje me more... I ja slutim da me grob 
zove, pa s njegova praga gledam čitav svoj pro- 
tekli život kao cestu, koja je ostala za mnom, a sve, 
što sam uradio, ili sam propustio uraditi, vidi se 
na njoj kao na dlanu ... Vi ste od mladosti pratili 
svaki moj korak, prosudite u ovim posljednjim trenu- 
cima, jesam li barem dijelom ispunio, što je Gospod 
od mene očekivao! 


SKOLASTIKA: (koja se do oluje držala prema bratu 


i razgovarala s njim skromno i s nekim posebnim 
strahopoštovanjem, sada, kao nadahnuta, ustaje i 
govori slobodnije, vedrije, kao da joj i riječi i stav 
dolaze odnekud iznad ovog svijeta) 

Benedikte moj, odrasla sam u vašoj sjeni i živjela 
sam od vaših riječi i pomoći, sada se u meni rađaju 
misli, koje kao da i nisu moje, već nadahnute duhom, 
koji nas vodi, da i ja vama pomognem na rastan- 
ku... 


Sjećam se kako ste u prvoj mladosti pobjegli od 
svijeta da budete samotan pustinjak, ali onda ste 
Božjim nadahnućem spoznali da je vaše mjesto u 
svijetu, među ljudima, da ih upućujete na dobro i da 
uzdižete Bogu čitav svijet, a ne samo sebe. 


Okupili ste oko sebe braću i nas, nevrijedne sestre, 
naučili ste sve svoje da zajedno s vama, traže i ču- 

vaju sve pouke starih kršćana, pa i pogana, koji su 
težili savršenstvu, tražeći pravoga Boga, i sve ste to 
blago ljudskosti i duševnosti ugrađivali u temelje 
našeg današnjeg novoga svijeta, koji se već podigao 
na razvalinama starih država, poretka i uljudbe... 


Veliko je vaš djelo, brate Benedikte, i Bog zadovoljno 
gleda na njega... 


BENEDIKT: Kad bi to i bilo tako danas, što će biti 
s našim nastojanjima u budućnosti? 


SKOLASTIKA: Već rekoste da vam brojni novi »bene- 
diktinci«, kako svijet naziva vašu braću, pristižu sa 
svih strana svijeta... 


BENEDIKT: Jest, jedan mi je takav došao ovih dana 
čak s drugih obala Jadrana... 
Govori da je tamo more krasno a obale pitome i da 
se domaćem stanovništvu doseljava pomalo sa sje- 
vera nov, miroljubiv i darovit narod... 
Taj moj »benediktinac« želi otići među njih da osni- 
va naše samostane, koji će propovijedati riječ Božju 
i širiti uljudbu, sanja čak i o stvaranju pismenosti 
na tamošnjem jeziku! 


SKOLASTIKA: I možda će ti krajevi ostati zauvijek 
povezani s nama »benediktincima« . 
Nije li to Božji znak da će se naša braća razići po 
čitavom svijetu da radom svojih ruku i bogatstvom 
uma i duha oplemenjuju sve zemlje i narode, noseći 
im kroz sve buduće vjekove i njihove sukobe, bure 
i oluje Benediktovu blagu vijest mira, vašu »pax«... 


BENEDIKT: Jest, prije svega mira, jer će, bojim se, 
uvijek biti naroda, koji će na druge dizati oružje i 
žariti i paliti po tuđim djedovinama... 

SKOLASTIKA: I neće htjeti prekovati mačeve u plu- 


gove a koplja u srpove, kako je već davni prorok 
slutio... 

BENEDIKT: Možda će i moj dragi Monte Cassino neki 
nasilnici jednom razoriti... 


SKOLASTIKA: Pa neka ga i više puta razvaljuju, brate 
dragi, vjerujem da će se uvijek iznova dizati sve 
ljepši i sve jači da sve glasnije dovikuje svim puci- 
ma i vremenima svoju neprolaznu poruku mira, 
molitve i rada. 


BENEDIKT: (klekne i šapće pobožno) Pax, ora et 
labora... 


OBOJE: (ponove još jednom) Pax, ora et labora! 


SKOLASTIKA: (priđe Benediktu, prigne se i poljubi 
ga nježno u čelo, pa se uspravi i izreče zaneseno) 
Možeš, dakle, mirno leći u grob do mene, brate moj, 
kad tvoj čas dođe, Gospod će te dočekati riječima: 
»Plemenitu si borbu izvojevao, slugo vjerni, dođi da 
primiš nagradu Gospodina svojega!« 


BENEDIKT: Hvala ti, sestro, hvala i nebu što je na 
tvoja čista usta progovorilo! 
(Zvona se opet jave u daljini.) 


SKOLASTIKA: Ali zvona već najavljuju jutarnje mo- 
litve... 
Noć, koju nam je Otac naš vječni poklonio, da nas 
utješi na rastanku, prošla je... 
(Ode i rastvori kapke prozora. 
Napolju je vedar i svijetao dan.) 


SKOLASTIKA: (okrene se bratu) 
I oluja se izgubila... 
Sviće novi dan molitve i rada... 
Moramo se požuriti k našim boravištima! 


BENEDIKT: (ustao je i još kao u zanosu prihvati) 
Probudimo ostale i krenimo! 


SKOLASTIKA: Vaša će braća biti zabrinuta za vas, 
Benedikte! 

BENEDIKT: A vaše sestre za vas, Skolastika! 


(Krenu, Benedikt lijevo, a Skolastika desno. 
Onda se još jednom na izlazu osvrnu i pozdrave se 
izdaleka.) 


SKOLASTIKA: Zbogom, brate moj! 


BENEDIKT: Zbogom, sestro moja! 


ZAJEDNO: Do viđenja u vječnosti! 
(Pa iziđu svako na svoju stranu. 
Kratka stanka, koju može ispuniti prikladna glazba. 
Zatim se lijevo i desno pojave Redovnik i Redovnica, 
koje smo prije vidjeli.) 


REDOVNIK: Tri dana nakon ovog rastanka Benedikt 
je u molitvi ugledao kako iz sestrina samostana 
bijela golubica uzlijeće prema nebu... 


REDOVNICA: To se duša svete Skolastike vinula k 
Bogu... 
(Poklone se duboko oboje.) 


REDOVNIK: A mjesec dana kasnije predao je svoj 
"duh Bogu sveti Benedikt... 


ZAJEDNO Dvadeset i prvog ožujka godine Gospodnje 
petsto četrdeset i sedme... 
(Ponovno se poklone.) 

REDOVNICA: Primio ih je jedan grob, kako su že- 

ljeli... 

REDOVNIK: A njihova poruka čuje se glasno i da- 
nas... 

REDOVNICA: Nakon punih petnaest vijekova... 


ZAJEDNO: Kao da je jučer izrečena: 
»Molite i raditel«... »Mir s vama!« 
(Prekrste se pa se okrenu i ođu svako na svoju 
stranu...) 
KRAJ 

u nan 





Ivan Lacković-Croata: 
Sveti Benedikt 


131 





NOVIJE DRAME 


PAUL CLAUDEL: Navještenje. Najpoznatija drama ve- 
likoga francuskog pjesnika i dramatičara. Preveo Jan- 
ko Marinković. Str. 152. — Cijena 10 d. 


PAUL CLAUDEL: Razdioba podneva. Drama. Adapta- 
cija i prijevod: Petar Selem i Daša Bradičić. Str. 124. 
— Cijena 15 d. 


DIEGO FABBRI: Suđenje Isusu. Drama. Stara tema 
obrađena na nov i suvremen način. Preveo Radovan 
Grgec. Str. 168. — Cijena 20 d. 


MALA SCENA 


1. GRGEC — MARINOV: Legende o kraljici Jeleni 


2. J. MARINOV: Povijest na pozornici. (Zvono utje- 
he žalosnih, Kob posljednje kraljice bosanske, Mlin 
Matije Gupca) 


3. DEŽELIĆ — BROCHET — MARINOV: Šest bo- 
žićnih gluma 
*k * *% 


Narudžbe: Hrvatsko književno društvo sv. Ćirila i 
Metoda, Trg kralja Tomislava 21, 41000 Zagreb. 

